url
stringlengths 15
6.61k
| text
stringlengths 104
99.9k
|
|---|---|
https://www.organicpuresense.com/blogs/news?page=1
|
呢兩星期我地既香薰治療師少咗落門市同大家做皮膚分析，因為佢又要準備黎緊既高級香薰治療師考試，面對一大埋考試筆記，其實真係頭都暈，不過為左令大家覺得我地更專業，而且香薰更係我地治療師十分喜愛既知識，幾辛苦都值得既。其實香薰精油當中，有D係適合面對考試溫習時間使用架，如迷迭香精油，作為燃點時可有效增強記憶力，加埋一D refresh 既精油，更能令頭腦清?。所以香薫精油for我地真係有好多功效架，不過大家切記一定要揾合資格香薰治療師調配才可，因為部分精油會影響肝臟及神經中毒，必須小心使用！
而家好多人都開始用油黎護膚，其實真係有根有據架✍?✍?，植物油for皮膚真係好多種唔同嘅功效，佢可以保護我地既皮膚免受細菌傷害丶給與皮膚光澤潤滑嘅感覺丶最重要係冬天可以防止水分容易流失。不過好多客人都會怕搽油會容易堵塞毛孔，其實真正有幾同靚嘅植物油??係好容易被皮膚吸收架，坊間太多礦物油產品所以嚇怕左大眾，OPS所用既植物底油全部由法國丶澳洲丶英國等地直接入口，容易吸收而且可以由具有修復皮膚功效！
之前介紹過新產品《水漾精華凝膠》，好多客人好有興趣，上黎門市試過質地後都好喜歡，其中一款box set 有呢個產品更比大家搶購一空，因為大賣關係，原材料從英國空運途中，大家可以預訂，暫定下星期初有現貨！大家可以睇下段片，真係超級容易吸收，《水漾精華凝膠含有豐富水份及油份，可以有非常多既用法：1️⃣塗於精華與面霜之間，作精華使用2️⃣面霜後增加皮膚水分3️⃣化妝前打底4️⃣妝後補濕5️⃣代替塗油的黏笠感，又可以增加收皮膚水油平衡狀態有興趣既各位快D親臨門市參觀選購！
今日真係冬咗好多呀☃☃，相對濕度下降，大家皮膚有冇好乾燥呢？呢個時候可以使用我地孖寶：《水漾精華凝膠》同《有機高效深層修護油》黎自己調配合適滋潤度架，凝膠加埋修護油容易吸收好多，冬天一定要有足夠油份才可解決乾燥問題，呢個配答絶對可以迎合又帕油笠笠但又容易乾燥既皮膚使用，想了解更多可以親臨門市參觀選購。
面部需要去角質，身體定時都需要磨走積聚嘅死皮，但尋日同大家講過絲瓜絡雖然可以用黎做磨砂，其實係細菌嘅溫床，咁不如等我地教大家一個天然又有效嘅 Body Scrub啦!DIY Body Scrub 材料如下： －黑糖 －蜜糖 －橄欖油 橄欖油 : 黑糖的比例 1/3 : 2/3再加上一湯匙的蜜糖，DIY身體磨砂膏咁就做好啦。 用法 : 塗在乾的肌膚上，然後磨砂，之後沖淨再進行沖涼程序就可以啦! 真係好簡單而且用完之後皮膚真係滑不溜手架，開始踏入秋天，大家都可以試下用呢個方法濕潤一下身體嘅皮膚 。
其實Ops嘅法國花水唔單只可以當爽膚水用，仲有好多用途架。今次就教大家用花水自製兩款面膜。 第一款超簡單，直接將花水浸濕一粒面膜紙，等完全濕透後就可以敷面10分鐘。第二款就係將花水加入我地嘅<杏仁麥皮薏芢潔面粉>調成糊狀然後敷10分鐘，記得花水比例係少過潔面粉就可以啦!以上兩款面膜都可以保濕及濕潤皮膚，啱曬呢D初秋嘅天氣，可以日日用而且不含防腐劑，敷嘅時候聞到陣陣花水嘅香味，可以放鬆埋疲勞嘅身體，你地今晚都快D試下啦，為皮膚踏入秋冬做好準備。
客人好多時都會問，唔知點解每晚用成十隻產品皮膚都仲係好乾，通常我地問清楚之後，發覺呢班客人都有一個共通點，就係一定要搽一D好爽好爽嘅護膚產品，唔可以有"笠"嘅感覺。其實如果搽完護膚產品，即時感覺好爽，有機會係加入咗酒精成份，表面令你覺得好舒服，但實際會令皮膚更乾。 皮膚要有足夠水份及油份先可以維持良好狀態，首先可選用合適有機花水全面噴濕，當皮膚仲濕潤嘅時候塗抹含保濕因子例如:玻尿酸嘅精華液加強保濕效果，之後一定要搽上具有優質植物油份嘅滋潤面霜，因為植物油可於我地皮膚最外層形成保護膜，防止水份流失，如果皮膚真係非常乾燥，更可以每日用有機法國玫瑰花水加面膜紙敷面，保濕之餘仲有美白功效。
|
https://www.smartone.com/tc/mobile_and_price_plans/roaming_idd/china_macau_data/service.jsp
|
送中國國內流動電話號碼*，無需換SIM，方便登記國內服務，例如開通內地銀行戶口及電子支付等，並可接收內地短訊^及接聽來電^ 。
每月享中國及澳門漫遊數據，隨時用社交媒體、查看地圖或處理商務，方便聯繫。
24小時增值，方便無憂。
設1.5GB常旅版/ 500MB輕遊版畀你揀，切合個人需要。
*中國國內流動電話號碼為「智2通」服務，有關詳情請按此。
|
https://www.gotrip.hk/%E6%97%85%E9%81%8A%E7%86%B1%E8%A9%B1/%E8%97%8D%E6%A9%98%E5%AD%90-%E6%B0%B4%E4%B8%8A%E6%A8%82%E5%9C%92-%E5%A5%B3%E5%8F%8B%E5%90%8C%E9%81%8A-357452/
|
對於遊客嚟講，香港係個一年四季都適合嚟度假嘅旅遊勝地。不過幸好，香港冇水上樂園……如果唔係我就大鑊了！
因為女朋友唔識游水，又接受唔到太刺激嘅機動遊戲，但佢係一個水上樂園愛好者。除咗大陸嘅長隆水上樂園，去峇里同澳洲黃金海岸，女朋友都會嚷着一定要去水上樂園。
陪佢玩當然唔係問題，我自己都好鍾意玩，但唔該可唔可以剪咗指甲先去啊？我每次都被佢抓到全身傷痕，被其他人側目取笑，幾醜怪。
就好似嗰次澳洲黃金海岸水上樂園Wet ‘n’ Wild真係經典。Wet ‘n’ Wild 有好多款唔同滑梯，刺激程度各有不同，更有個能夠帶俾你「跳樓」感覺嘅垂直滑梯。
不過呢類只能夠單人玩嘅，女朋友只會叫我去玩，然後從遠處旁觀，再聽番我描述當時有咩感覺，就當自己玩咗。
樂園有部分嘅滑梯容納到雙人坐喺水泡上面，其中有個Ｕ字形滑梯，離心力驚人，仲有好似玩海盜船咁來回幾次，悲劇正正就係咁樣發生……
「你真係確定要玩？」我排隊時重複問過女朋友幾次。
「睇落都唔太驚，我冇問題嘅～」女朋友自信滿滿。
排咗一陣終於輪到我哋，我同女朋友面對面坐喺水泡上面，水泡拐過幾個彎，速度愈來愈快，女朋友臉色開始發青，臉上笑容亦都消失得無影無蹤。
就喺水泡滑到Ｕ字形滑梯時，女朋友驚嚇過度，伸手亂抓，我胸口一痛！
直到玩完成個滑梯之後，行過嚟收水泡嘅工作人員對住我講「Wow～Nice～」，再指一指我胸口。
我低頭一望，有個血紅色嘅交叉，cross住我左邊乳頭……
「哈哈……哈哈哈……」女朋友望到即刻指住我嚟笑。
「我頭先太緊張，捉唔實個水泡嘛，唔緊要啦，呢啲小傷口應該冇疤痕嘅～」女朋友表示。
我起初都係咁安慰自己，咁淺色應該冇咩人睇到嘅。
不過，我留意到周圍嘅遊客都望住我笑，我先知道……胸口傷痕愈來愈紅，根本就非常顯眼……
「我哋去玩啲冇咁刺激嘅好冇？」女朋友表示。
「點解係你倒番轉頭講呢句？」我話。
我數唔清全日有幾多人注視住我乳頭上嘅交叉，但女朋友就玩得相當滿足，同一條滑梯玩咗超過四次……
外國樂園有個優勝之處，就係唔會太多人排隊，唔會烈日當空慢火煎乾個身，到玩滑梯時又濕番，然後再慢慢煎乾。
最後總結全日行程係開心嘅！不過大家記得，如果帶女朋友去水上樂園，一定要監管住佢剪指甲！
你可唔可以唔好控制慾咁強？男人最討厭另一半做的5件事 千祈咪踩地雷！
|
https://www.jetsotoday.com/facesss-davines-game-20210119/
|
Facesss X DAVINES Giveaway！呢幾日天氣凍到不得了！寒風吹襲，啲皮膚乾燥到龜裂！不如試用 COMFORT ZONE HYDRAMEMORY 保濕精華，有仿生玻尿酸為肌膚提供水合作用，天然提取物嘅混合成份更可幫助保護皮膚屏障！呢種超輕質「雪葩」質地嘅精華液可幫皮膚立即解渴，仲具有持久而強效保濕作用添。
千祈唔好忘記頭髮保養！意大利專業天然美髮品牌DAVINES 嘅THE RENAISSANCE CIRCLE 重生髮膜含100%天然黃礦泥，可重塑頭髮強韌，仲有巴巴蘇黃油幫你瞬間滋潤髮絲，令秀髮更健康亮澤。
即日起至 1 月 19 日，只要回答簡單問題並完成以下步驟，就有機會獲得 DAVINES 永續美麗套裝 包括 COMFORT ZONE HYDRAMEMORY 保濕精華 8ml 及 DAVINES THE RENAISSANCE CIRCLE 重生髮膜1包 一份！價值$338，名額 10個，立即叫埋閨密一齊參加啦！
1. Like & Follow Facesss HK 粉絲專頁。
3. 留言回答問題：「試講出［COMFORT ZONE ］HYDRAMEMORY 保濕精華其中一個成分及其功效。」，並 tag 三位朋友。
活動日期由 2020 年 1 月 13 日至 1 月 19 日 23:59 止，逾期遞交之答案均視作無效。
|
https://www.groupbuya.com/jetso/411728?fromsearch=LocoBike%E6%A8%82%E5%8D%80%E8%B8%A9
|
多謝大家咁支持大埔社區團購！
當中嘅捐款我哋稍後會同大家滙報泥鯭義工會點用！
Loco首次團購揾黎大埔泥鯭谷做團主，帶大家去菓欄開團。
謹在此誠意呈獻2021泥鯭水果盛宴...澳洲塔斯曼尼亞車厘子膽拖日本熊本士多啤梨。
領野方法：可以到Loco APP->更多->購物訂單，查看訂單詳情，換領時出示Loco App購買訂單中的QRCode給工作人員掃描即可。
|
https://forumd.hkgolden.com/view.aspx?type=WK&message=7350938&page=10
|
職場好多時有好多野要做，「但d野洗唔洗你做」？
咁覺得日資文員仔係點？做到好頹？
不過係咪無咁多班教？
做yt爬上網教日本人煮餸 有冇得諗？
但我無錢……亦都唔知要幾多歲先可以開到……
而且有咁大舊錢不如買樓好過……
咁做幾年晉升店舖經理，又話，店舖咋？
做呢啲幾多個成功到呀？
又有幾錢收？
|
https://www.kongsolo.com/detail/1186775/
|
1⃣2500分免費換掛繩水樽420毫升一個‼輕巧方便 小朋友可以輕輕鬆鬆帶住角落小夥伴返學！
2⃣4500分免費換不鏽鋼真空壺550毫升一個 係保溫食物嘅好拍檔！
想快人一步儲夠易賞錢積分? 只要買全線佳之選產品都可以享有3倍積分！
仲有 百佳網店 每日賞優惠！會員喺百佳網店購物滿$50，賺易賞錢積分之餘，仲可以賺雙倍印花！
*產品換購期至25/2/2021。貨品數量有限，換完即止。
AEON荔枝角店1/F玩具部-現以原價67折發售。
|
https://www.run-mo.com/blog/posts/%E6%96%B0%E5%B9%B4%E6%8F%9B%E6%96%B0%E5%84%AA%E6%83%A0
|
RUN全線品牌正價產品低至八五折優惠！單筆消費折實滿$1,688再減$138！！
精選品牌產品低至6折！
最終埋單滿$2000即時做埋VIP！
仲望? 叫埋啲FD一齊黎掃貨過年啦！
更多精彩活動即將公佈。
* 精選品牌產品以精選價發售，不再參與$138扣減優惠。
歡迎到RUN澳門門巿選購。
|
https://www.moneyhero.com.hk/blog/zh/%E6%97%85%E9%81%8A%E5%94%B1%E9%8C%A2%E6%94%BB%E7%95%A5-%E6%97%A5%E6%9C%AC-%E9%9F%93%E5%9C%8B-%E8%8B%B1%E5%9C%8B-%E6%AD%90%E6%B4%B2%E5%90%84%E5%9C%B0%E5%94%B1%E9%8C%A2%E5%A4%A7%E6%AF%94%E4%BD%B5
|
先講南韓，去親首爾多數都識去明洞唱錢。唔講唔知明洞原來有90間找換店，匯價可以相差3%。香港唱錢平台YBEX喺首爾都有幾間合作找換店，出發前不妨睇定南韓個rate拎個概念先。
以5月13日為準，YBEX顯示明洞的「大使館找換店」為「1港幣兌136.8韓圜（KRW）」，相當於每「1萬韓圜等於73.1港元」；同日「百年」牌價為「74.9港元」，意味「大使館找換店」平香港近2％。
另一種愈來愈多人考慮嘅唱錢方法就喺銀聯卡提款，同樣以以5月13日為準，「銀聯價」為74.0港元，仍較喺明洞兌換稍遜。不過勝在出機場前已經可以完成提款，各位可因應行程作出選擇。
講下大家嘅「鄉下」─日本，好多人都傾向喺香港唱定日圓（JPY），一來日本比較難搵找換店，二來日本屬港人旅遊熱點，日圓需求會較大，需求愈大，價格自然愈高，跟據YBEX數據顯示，4月份平台上有超過40%嘅「完成交易」都喺兌日圓，因此好多找換店嘅日圓開價相當具競爭力！好似老行尊「百年」兌日圓其實都好抵，5月13日開價為「每百日圓兌7.21港元」；同日YBEX上有間尖沙咀找換店兌「7.20港元」，方便唔同區嘅朋友。
去日本要唱定錢呢個講法，其實同日本喺「現金大國」有關。而家環球吹「Cashless」風，雖然香港俾人話落後，但其實日本人更加唔習慣碌卡，所以前年日本全國現金消費交易高達六成。雖然東京、大阪等熱門城市已經陸續加入更多「無現金支付」工具；但去到較細嘅城鎮，商戶仲喺好少「收卡」，甚至試過提前上網訂酒店，都無online credit card payment，要到埗後用現金支付。
當然去日本「shopping」好易超出預算，唔夠現金都可以喺ATM提款，郵局、7-11等都有櫃員機供應。以5月13日嘅銀聯卡提款匯率為「每百日圓兌7.22港元」，另加銀行手續費，大家可按需要選擇兌換方式。
同日本相反，歐洲內陸同英國都幾流行碌卡，但飛得歐洲多數都玩十幾日，有現金傍身會方便好多，以下分享幾種唔同兌換方式嘅親身經歷。
首先透過香港銀行嘅外幣帳戶喺網上買入外幣，然後再到分行提取。呢個方式嘅兌換價，比較本地具競爭力嘅找換店則較遜色，再以恒生銀行為例，更貴約0.7%，但好處喺匯價波動時，銀行牌價相對地update同貼市，勤力留意匯市就有機會有荀價換外幣。但比較唔方便就喺一般較大規模嘅銀行分行，先有足夠歐元同英磅嘅貨量供應，就算夠貨好多時都只得50英鎊（GBP）及50歐元（EUR）面鈔，「咁大張」當地唔係所有商戶都肯收，但講到尾外幣ATM嘅出現的確方便唔少大忙人。
另一方法喺幫襯香港找換店唱歐元及英鎊，匯價都拍得住銀聯提款價。以5月13日計，「百年」「每歐元兌9.41港元」，同銀聯提款價一樣，銀聯仲要俾手續費添；而英鎊方面，「百年」開價「每鎊兌10.7港元」，同日YBEX上最平嘅找換店賣「每鎊兌10.69」，僅僅輸銀聯價「10.68」一個馬鼻，後兩者唱一萬蚊港元的話差距都唔夠「1鎊」。
ATM提款喺歐洲內陸嚟講確都幾方便，特別喺熱門旅遊城市，支援銀聯提款嘅櫃員機數目多，曾經喺巴黎、米蘭、巴塞羅拿同東歐嘅布拉格（捷克克朗CZK）都成功提款。反之，喺英國用銀聯卡提款就較大問題，事關英國自動櫃員機網絡「LINK」喺2016年停止支援銀聯卡提款後，現時倫敦地區可以用銀聯卡提款嘅櫃員機就減少，喺Heathrow（希斯路機場）同Gatwick（蓋特威克機場）、旅遊區Bond Street（龐德街）地鐵站內都見過支援銀聯ATM並成功提款。
分享多個小體驗：事緣倫敦支援銀聯卡提款嘅ATM，一般都顯示可提取歐元，有次行程由倫敦直飛摩洛哥要用歐元，但喺Bond Street同Heathrow機場嘅ATM都拎唔到歐元，最後只能幫襯機場找換店Travelex用英鎊換歐元，匯率幾乎係「1：1」，勁肉痛！
都係嗰句，出門旅行除咗要plan行程，記得要規劃埋點樣兌換外幣，唔駛四圍「撲水」就可以玩得開心盡興啦！
相關文章：邊間賠償 手提電話、平板及手提電腦？
|
http://www.moonmoonkitchen.com/2016/09/by-bruno.html
|
1.麵糰材料放入麵包機，選擇「麵糰及發酵」功能，搓揉麵糰，約10分鐘左右，加入牛油，繼續程式，直至完成。
2.取出麵糰，排氣，分成8等份，搓圓，蓋上保鮮紙，靜置10分鐘。
3.芝士片對摺2次備用。
4.工作枱上灑上麵粉，把每份麵糰擀成圓形。
5.放入芝士，包起埋口，壓扁。
6.Bruno鍋放入多用途烤板(不用預熱)，每格放上麵包，壓扁。
7.灑上少許水，蓋上蓋，進行最後一次發酵，約30分鐘至一倍大。
8.開LOW，慢火烤熟麵，約10分鐘左右。
個爐幾好玩喎。
|
http://orientaldaily.on.cc/cnt/news/20180522/00190_001.html
|
今日係佛誕，本應尊重一下佛祖慈悲為懷嘅作風，化怒氣為祥和，不過講到港府點樣姑息包庇人稱「戴妖」嘅邪惡教授戴耀廷，對佢呢幾年嚟涉及選舉操控都完全唔做嘢，就真係佛都有火呀。
呢，立法會政制事務委員會尋日開會，有議員就對港府對於嗰啲懷疑涉及選舉操控嘅「計劃」冇晒符感到擔心，佢哋問港府點睇戴妖嘅「風雲計劃」，事關戴妖講明要讓泛民喺出年區議會選舉搶到過半議席，仲叫啲「政治素人」刪走晒社交媒體入面言論，避免因為主張港獨自決而被DQ；有議員提出應該調查埋呢啲計劃後面，係咪有幕後黑手透過捐錢嚟操控選舉，質問政府對呢啲懷疑涉及選舉操控嘅事一直姑息懶理，仲點樣維持廉潔公平嘅選舉？政制及內地事務局副局長陳帥夫就話嘞，其實選舉管理委員會前年有收到投訴，已經交畀執法部門跟進，做緊嘢喇咁話。
喂，前年當局就收到投訴，點解查到今日仲未有結果？點解繼續坐視戴妖搞搞震禍港？戴妖係戴罪之身，佔中嗰筆都未算清，佢老哥就轉換戰場，先搞雷動計劃影響前年立法會選舉，雷動計劃失敗後又過台灣、澳門宣揚港獨，家陣仲要搞「風雲計劃」，香港選舉幾乎被佢玩晒，講到底咪就係港府廢，唔正視、唔處理呢啲唯恐天下不亂嘅搞事分子，至會引發咁多選舉亂象囉。
大家有眼睇，戴妖前年用「雷動計劃」教選民投票畀計劃推薦嘅候選人，受佢影響嘅選民就已經唔係以自由意志去投票，涉嫌操控選舉水洗唔清，偏偏港府視而不見，見而不理，拖到家陣至話可能涉及干預選舉，交畀執法部門去查，遲唔遲啲吖。唔好畀人估中，港府所謂調查又係虛應故事，先係拖字訣，之後再大玩放生，好似漢奸黎單政治黑金案咁，一時「證據太多」，一時「證據不足」，官字兩個口，乜都佢講晒。
退一步講，就算真係將戴妖落鑊檢控，都唔代表正義可以伸張，事關司法係反中亂港勢力嘅最大保護傘，長毛黑金案不了了之，雙學三子衝擊政總案終審得直，一早見怪不怪咯。港府老虎屁股摸不得，走狗尾巴不敢碰，呢班友有恃無恐，唔鬆毛鬆翼至奇，戴妖搞完佔中搞雷動，搞完雷動搞風雲，咪就係睇穿港府廢柴本色囉。
冇符喇，香港話就話係法治之區，實際上係法律面前人人不平等，試吓涉嫌操控選舉嘅唔係戴妖，而係建制派，一早拉得審得判咗嘞，點可能拖到依家仲得個講字！
|
http://www.onecaratbeauty.com/2016/06/thermage-2016.html
|
Thermage可以話係呢幾年香港最成功嘅醫學美容療程，電波拉皮毋須開刀，就可以令膠原蛋白自生，年紀望上去即刻後生好多年！網上討論區同埋香港台灣嘅beauty blogs都有好多實證。
Thermage係有非常強大嘅醫學研究數據支持，呢個療程的確可以令皮膚皺紋減少，膠原蛋白重生，面部輪廓更加緊緻，更加V面。但係同時，對於一啲有興趣試吓Thermage嘅人來講，都要先解決價錢、副作用、真假機等等嘅問題。
考慮Thermage療程之前，了解多少少，就更加能夠確保用咗咁貴價錢買嘅服務，每一蚊都物有所值！
究竟Thermage個科學原理係乜嘢？點解可以收緊面部？
Radio frequency，簡稱RF或RF射頻，係少數得到醫學界研究證明有效嘅促進膠原自生療程。
RF同好多山寨嘅V面方法唔同，佢係用咗刺激真皮層，促進膠原自我生長嘅方法，來改善面部輪廓，佢會利用熱力破壞真皮層嘅膠原蛋白（fibrous septae），當皮膚重新生長嘅時候，就可以改善鬆弛皺紋等等嘅問題。
好多醫學美容儀器生產商都有出產用RF射頻電波拉皮嘅大型美容儀器。除咗香港人最熟悉嘅Thermage之外，仲有Accent、Venus Freeze、Pollogen Appollo等等牌子。點解Thermage會特別受香港人歡迎呢？除咗因為廣告夠多之外，更多嘅原因係因為佢嘅歷史同埋可靠性。
Thermage 療程係Solta醫療儀器生產出品，由第一代到而家已經超過十年，即係第一個獲得到食物及藥物管理局FDA認可嘅射頻美容儀。Thermage每隔幾年都會出新一代，係功能上面亦都改變左唔少，一啲上一代嘅問題，例如痛楚度等等都得到改善。
你係咪真係需要做Thermage？
其實你係咪適合適合呢個年紀做Thermage，好取決於皮膚嘅狀態。如果你嘅面部已經出現咗皺紋、下垂、雙下巴等等嘅情況，你就要注意自己骨膠原蛋白嘅流失。醫學研究發現，二十幾歲之後嘅成年人每年面部膠原蛋白都會逐漸減少，造成皺紋、下垂嘅現象。而不幸地，呢啲現象「不會」因為你用多咗保濕面膜（包括透明質酸面膜）、精華，就會有好大嘅改善。膠原蛋白流失咗，再用100個面膜都未必有用！因為，面部下垂嘅原因，係因為真皮層膠原蛋白與及彈性蛋白嘅流失。
香港有好多地方出售所謂嘅抗衰老、V面面膜，但佢哋其實只能夠幫助你嘅表皮層，未能對於真皮層有乜嘢幫助。要真正做到面部回春，減少皺紋及鬆弛，就一定要求一啲好似Thermage嘅RF射頻儀器，刺激真皮層膠原蛋白重生。否則其他類型嘅補水面膜，都只能夠改善表皮層，未能針對問題核心嘅真皮層。
根據美國醫學美容學會The American Society for Asthetic Plastic Surgery嘅研究顯示，Thermage呢個療程大概可以為皮膚緊致度帶來5至20 percent嘅改善。
係香港做Thermage，價錢大概幾多？邊度最好？
香港越來越多地方都有得做Thermage，有一點要注意，就係一定要去由醫生主理嘅地方做。
理論上，醫學儀器生產商Solta只會將機器售賣俾醫生。但係根據個人觀察，香港市面上的確有啲美容中心可以有平價Thermage做，未必一定有駐場醫生親自做。
至於去邊度做最好，除咗價錢之外，就好取決於醫學美容中心本身嘅信譽同埋規模。係香港做Thermage主要有三大類型：
呢類型由個體戶醫生自行開辦嘅診所，好處係多數由醫生主導，連埋護士等規模都不會超過20人，通常服務會比較專業而且有相當深入嘅醫學美容知識，會有護士在場，而冇一般大型集團高壓銷售。在銷售方面都比較醫學嚴謹，一般都冇明星代言，銷售重點都係醫學技術同埋知識。
係出咗名嘅美容劈場，即係非常之hard sell 。佢嘅好處，就係會幫你一站式改善皮膚嘅問題，通常呢一類型大嘅劈場，會有明星代言，價錢會收得比較貴，但係同時亦都會有其他嘅免費贈品，例如按摩、Facial等等。如果你係鍾意貪少少禮物，呢度就會唔錯。而且佢哋嘅地點方便，旺角、銅鑼灣、中環都有分店。
一啲屋村屋苑、會所嘅水療中心美容中心，都有提供同類型嘅美容服務。
根據我個人經驗同埋朋友嘅觀察，喺香港做Thermage呢類醫學美容療程，最好都係搵皮膚科醫生開辦嘅醫學美容診所，其次就係上市大集團，最後先係小型美容院。
點解最好都係去醫學美容診所做，而唔好隨便信一啲不知名嘅美容中心呢？第一，市面上已經出現咗一啲由普通射頻機改裝而成嘅假Thermage，呢啲由強國生產嘅假Thermage機，對於你嘅皮膚有極大嘅風險，如果你要做表情，就最好選擇一啲正貨嘅保證，例如大型嘅醫學美容集團、可靠嘅醫生等等。千祈唔好係一啲不知名嘅小型美容院做。
第二，療程本身係有一定嘅風險，使用不當可以導致皮膚灼傷，甚至留下疤痕，所以一定要有醫生在場。
第三，好多美容院代言人係好靚，但你唔知道佢做咗邊幾多個療程、邊幾個treatment，為免自己失望，一定要先搞清楚。
你要注意，根據香港嘅法例，並無規定只有「皮膚科」嘅醫生先可以幫客人做Thermage呢個療程。香港法例只係要求有醫生嘅資格，所以如果你有興趣做，就一定要先問清楚，究竟個醫生以前有冇做過皮膚相關嘅療程，係唔係皮膚方面嘅專家。
Thermage係咪真係傳說中咁痛？
Thermage真係幾痛，最新一代嘅Thermage機已經改善咗呢個問題，但係有啲人如果怕痛，係可以要求用麻醉膏或用其他方法麻醉。
香港做Thermage價錢有啲貴，聽聞泰國、台灣都有平價嘅Thermage？
好多香港人都會考慮醫學美容旅行，即係去一啲比較平價嘅地方好似泰國、台灣等等地方做醫學美容嘅療程，價錢就會比香港平大概三分一左右。
係醫學美容程序來講，Thermage都算係有小小風險。如果你選擇慳錢唔喺香港做，而去其他地方做，你就要考慮清楚，同醫生溝通、或者出現突發狀況時候嘅情況。醫療保險亦都係其中一個要考慮嘅地方。
如果經濟狀況未必許可喺香港本地做Thermage，我都會建議你買一啲家用RF射頻儀器，好似Tripollar Stop呢一類，價錢只係出街做Thermage嘅十份一到五份一，如果你能夠持之以恆，都有好好嘅面部拉提緊致效果，適合一啲想嘗試射頻拉皮嘅香港人。
想收緊面，做Thermage定係Ulthera好？
香港嘅醫學美容界，好多人都想知究竟如果想瘦面，究竟應該做Thermage好啲定係Ulthera好啲。
我首先就講講兩者嘅分別，Thermage嘅原理係RF射頻(radio frequency)，Ulthera嘅原理係超聲波(ultrasound / HIFU)。
操作方面，Ulthera HIFU會使用超聲波幫助醫生進行了正嘅時候作出實時real time嘅觀察micro thermal zones ，確保每個要治療嘅位置都得到適當嘅照顧，以達致最佳膠原增生嘅效果。Thermage就會全面平均地注入能量。
Ulthera HIFU亦都提供左唔同嘅，分別係4.5mm，3mm同1.5mm，分別用嚟拉皮與及改善皺紋。如果純粹比較能量注射嘅深度，Ulthera會比Thermage勝一籌。如果開到最大火力，Ulthera可以比Thermage注射深50%。
不過Thermage亦有佢嘅好處，根據美國醫學監管，Thermage除咗面部之外，身體都可以應用，但係Ulthera HIFU就只可以批准用於面上，直至另行研究安全為止。
據聞已經有啲強國山寨假Thermage機流入香港，點樣去分辨真Thermage同埋假Thermage？
越來越多黑心美容中心非法使用假Thermage，早前香港警方就破獲不法分子利用顧客貪平嘅心態，使用一啲不明來歷嘅機器冒充高端美容儀器Thermage，對於一啲從來冇做過Thermage嘅顧客來講，根本無從分辨究竟係唔係做咗真貨。
假冒Thermage喺外觀上幾乎係一模一樣，但係成本就非常之平，一部假嘅Thermage機，價錢只需要＄2000人民幣左右！實在平得令人震驚又可怕！山寨假貨Thermage淘寶都有發售，亦可以送貨到香港，亦係香港市面上假機嘅來源。
去大規模嘅醫學美容中心連鎖店做醫學美容療程，比較有保證。但係其實如果要分辨係唔係用真機，都有方法嘅。就係要問職員攞返，就係要求職員俾你睇下個「探頭」。
如果使用嘅係貨真價實嘅原廠貨，就一定會使用原廠Solta製造嘅探頭。如果有任何原因，美容院未能出示原裝嘅探頭，你就要好警惕！佢可能唔係使用原廠機！甚至係使用山寨貨冒牌機！
分辨真假最好嘅方法，就係檢查探頭，作為顧客，你可以要求喺你在場嘅情況下先開封，咁樣避免一啲不法美容中心使用一啲回收、其他人用過嘅探頭。
真正嘅Thermage療程會使用原廠Solta一個用完即棄嘅探頭，絕對唔會重複使用。呢個係為咗保障顧客嘅衛生。同時，由於探頭經過精密嘅設計，重複使用可能會導致不可預見嘅灼傷，所以solta有呢個安全設計。
|
http://www.etnet.com.hk/www/tc/news/topic_news_detail.php?newsid=13847&page=1&category=international
|
呢兩日科技界最大新聞，就梗係講緊美國點樣威迫利誘，要字節跳動將佢哋抖音嘅海外業務「TikTok」分割賣畀美國買家，否則要喺9月15日前關閉。成日「撩交打」兼認叻嘅侵侵（特朗普）呢次又語出驚人，竟然話想同買家分一杯羹？
侵侵：呢次交易華府要「抽佣」！
侵侵呢次又出嚟認叻啦！話自己係促成呢次TikTok買賣嘅幕後主人，所以華府點都應該抽返Ｄ「油水」咁話：
簡單D講，其實今次件事係美國迫抖音賣走隻金蛋，你唔賣我就打爛你隻蛋，兼等你連蛋汁都無得食；而唔理你係買家定賣家，都係要畀返唔多唔少佣我。真係公就我贏，字就你輸囉！
TikTok本來連渣都無？原來係微軟做白武士？
本來侵侵喺上個禮拜都已經好火滾，口口聲聲話TikTok呢類應用程式將資料運返去中國，要預備將佢完全封禁，因為白宮擔心TikTok會將美國用戶資料移交去北京。
TikTok講緊喺美國有1﹒65億次下載量（活躍用戶約7000萬），全球下載量亦高達20億。咁！侵侵要ban佢真係不無道理喎。
不過，微軟首席執行官Satya Nadella就同侵侵吹過水，話自己公司好有興趣買起TikTok，所以希望侵侵能夠高抬貴手。次後，侵侵先話9月15日字節跳動要賣走TikTok，否則就會禁止上線。
9月15日？！噢！距離而家仲有個半月唔夠，點樣估值點樣作價真係任由微軟開大口，真係冷手執個熱煎堆囉！
Lease and Tenant，我做大時你做細！
侵侵之後補充，對於微軟可能成功收購TikTok，是拜華府發功所賜：
擺到明要你分清楚莊閒！侵侵，你真惡！
|
https://ywycarol.pixnet.net/blog/post/322041001-%E3%80%90%E6%9D%B1%E5%8C%97%E8%8F%9C%E3%80%91%E6%9D%8E%E8%A8%98%E5%A4%A7%E9%80%A3%E7%87%92%E7%83%A4
|
餐廳位置唔多，但乾淨企理，最欣賞係每枱都有盒裝紙巾。
當日落住大雨，客人就唔係特別多，所以我地都坐得舒服。 但老闆娘話平時人多啲，會熱鬧啲，什至有時要坐埋室外張枱仔。
餃子即叫即蒸，老闆娘話由連餃皮都係鄉下寄過黎，夠哂地道，由搓皮到餡料全部自己親手做。
老闆娘話呢道都係東北名菜，小店堅持用野生芽帶魚，食落會同養植嘅唔同，所以就唔係成日有。
芽帶先炸香，後回鍋紅燒，食落咸香，魚肉唔多但莓莓下又可以送飯。 不過芽帶骨多，要小心。
全晚主角當然係香辣蟹啦！香辣味道撲鼻，賣相又吸引，睇相我都流晒口水！
肉蟹本身夠大隻，相信係用過猛火將外殻炸至酥脆，蟹肉本身就唔算話好多，但好新鮮，食落唔會太乾。
加上香辣超級惹味，辣度適中，唔會過龍，正宗嘅東北辣蟹會辣得多，但老闆娘怕我地唔食得太辣，調整過口味。
韭菜同木耳呢個配撘有清脂、降血壓嘅作用，用蒜蓉清炒唔會難食得去近。木耳夠爽口，食完香辣，清清地中和一下非常好。
整體嚟講菜式嘅水準不俗，雖然自己好少食東北菜，但都留低唔錯嘅印象，加上老闆娘非常豪爽，招呼週到。
|
http://hrbeardairy.com/?p=566
|
以前係大機構工作，可以一份工做到退休係巴閉既，你有咁既能耐過渡數十個年頭黎所有唔順心既問題，老闆亦對你既工作表現有一定程度既欣賞。而到左今時今日既香港，成日都話啲後生仔jumpy，其實係佢地多左選擇，變相會係自己角度出發更多，食回頭草係等閒事，特別係大機構裡面見怪不怪，已經唔會再係一件覺得羞恥既事。
係公營機構入面，稱呼為經理既大有人有，係經理之中再分幾級。早排有位細經理回歸去自己做開既部門，佢以前由intern做起，屬於實幹型，畢業後個個都想留佢就順利成章將佢轉全職，俾左一個大家都明知既難頂位佢捱下。對於呢類型既人黎講，佢會寄望有人appreciate佢既付出，唔介意蝕底啲長期加班，花時間熟讀晒所有相關既policy，但經理們知道有呢種性格既人就當然盡情壓榨啦！真係少啲意志都會精神崩潰，心力交瘁。捱過左幾年，又有經理點頭，可以晉一級！
點知，今次先進入真正既地獄。做中層既，得唔到上司既支持，又無幫得手既下屬，等同一人要擔當晒所有角色。以往，佢都可以憑著自己勤力肯學勉強地解決到大部分問題，而家一個case pass俾佢跟，無人講解成個procedure，如果係自己做細既，有咩錯漏硬食都唔緊要啦。問題係細既旨意佢有晒standard話佢地知要點做，就算佢參考舊時既sample同policy，由頭set up番成個工作system出黎，都需要大量時間！呢個境況重覆又重覆咁發生，所有事都係unexpected咁持續發生，唔錯既人工同福利package一直拖住後腳令佢唔捨得辭職，過左兩年，突然間佢對自己失去信心，毅然決定要離開，俾自己好好喘息一下。
之後就去左私人公司做返相關既工作平穩咁過，雖然比以前過得舒服，但畢竟又過左三年，隱隱約約浮現出想升職既心態。舊公司部門既高級經理主動聯絡佢，就話而家有一個升職位既空缺，覺得佢好合適叫佢申請。佢掙扎左好耐，package唔洗明言係好好架啦，只係佢心水清要去重抬類似以前既惡頂位，受唔受得住？
再一次，回到從前既戰場。
食回頭草，多多少少有心理關口要過。想唔到，回歸既第一日，一班舊同事非常歡迎佢呢位救星返黎！大部分同事其實好明白點解當初佢選擇走，佢地又何嘗唔想呢？就係無勇氣。所以有實力既，只要唔係工作上做到一榻糊塗而被踢走既話，返黎做，why not？而且仲係返黎升職，理由冠冕堂皇！今次佢有備而回，最緊要係精神上放得開，公營機構有佢自己既玩法，一個人默默做只會沉淪係痛苦之中。佢take up得呢個位置，就唔應該所有task攬晒上身處理，而係要做好管理同分配資源。佢開始慢慢適應，提住自己要忍耐，唔好再一頭牛盲目衝衝衝，對下屬開多啲綠燈俾機會佢地獨立處事，偷多啲時間俾自己學懂去做決定，得人心比起完美地完成工作，係更好既籌碼。做事手法都要培養，習慣後自然更得心應手，睇黎佢又可以set定下一個目標！
|
https://www.thenewslens.com/article/120514?utm_source=www.thenewslens.com&utm_medium=post_reference&utm_campaign=post_reference
|
現正閱讀 想發起「政治性罷工」要考慮什麼問題？
罷工罷唔罷得成，係睇大家打工仔女，要時間去醖釀。工會就算號召罷工，實際冇人響應，都係空談。103萬人大遊行，都冇可能一日爆出嚟。
關於罷工、罷市，同大家一齊認真諗下。
「政治性罷工」及「罷市」對政權嘅壓力就係，令社會運作及經濟運作受影響，逼政權接受民眾政治訴求。「政治性罷工」例子：八十年代，韓國多次大罷工、波蘭團結工會大罷工。
一般「罷工」，大家所見，係「經濟性罷工」，例如海麗清潔工罷工，係僱主不合理剝削，令工人忍無可忍，於是以罷工手段抗爭。罷工對僱主有殺傷力，就係斷佢生意盈利，逼佢接受工人要求。
工人方面，想搞罷工，先要計算清楚成本及風險，包括會否被炒，罷工冇糧出，手停口停。如有工人想罷工，有工人唔想罷工，雙方是否可以達成共識？
就算話「政治性罷工」，唔係針對老闆，但一樣影響生意。你唔妥林鄭，我都係，但你搞死我盤生意，首先與我為敵喎。
有老闆抵得諗，認為值得賺少啲，一齊向政權施壓，搞罷市，係好事。工人反正都冇工開了，聲稱罷工都可以，但係要搞清楚，罷市期間，工人份糧點計？有工人因罷市被逼停工冇糧出，會唔會追討？
法律對於員工「政治性罷工」及「罷市」嘅保障，係零。
所以，想全社會「政治性罷工」及「罷市」，需要一段時間去討論、醖釀。而家有僱主表示6月12日罷市，亦有市民提出罷工，但仲有兩日就係6月12日，醖釀時間一定唔夠。咁倉猝嘅罷工、罷市行動，亦一定係政治表態，多於實質有力量令政權跪低。但係，作為醖釀更大規模「政治性罷工」及「罷市」嘅第一步，係值得做的。
另一具體問題係，「政治性罷工」，係乜行業罷工最有力？
舉一個例：2007年，紮鐵罷工36日，全香港起唔到樓，直接影響地產金融，於是國家主席胡錦濤問曾蔭權，紮鐵罷工搞成點？
有人提出，如果公共運輸罷工就好囉，好多人返工返唔到，就可以乘機罷工罷市囉。咁，公共運輸又好，乜行業都好，罷工如何發生？
工會發動合法罷工，要有程序，要經工會理事會或會員大會通過，6月12日一定趕唔切，而亦都一定要有工會會員或理事，跟據工會規章，去召開會議。有關程序詳情，在此唔多講了。
可能大家會諗，九巴葉葉蔚琳車長號召罷工，可以不經工會程序，所有打工仔女皆可效法？呢啲叫「野貓式罷工」，唔受法例保障，而更重要係，吹雞要吹得起，勞方一定要夠實力持續團體，唔係一搞完就散水，否則老闆唔妥你，秋後一定算你帳。
罷工之外，仲有其他款式嘅工業行動，例如：按章工作、集體請假、在工作程序中「玩嘢」之類。但萬變不離其宗，工人之間有討論，有共識，集體行動，持續團結，先至係真正有力量。
我全職從事工運期間，做過罷工核心工作，包括紮鐵罷工36日、碼頭罷工40日。亦做過類近罷工的工業行動核心工作，包括新巴、城巴慢駛工業行動，至於建築地盤及廠房追糧式罷工，更無以數計。
我亦曾經係連續十年民陣七一大遊行總負責人／糾察長。
長年以來，我夢想將以上兩種經歷夾埋，成為「全民政治性罷工」，如果真係發生，都會罷市啦。
|
https://www.ladylogic.co/2017/08/24/amazingsummersale8/
|
暑假就快完啦，要掃平貨就要快，有殺錯無放過！今期又有咩超值筍貨？全場貨品劈價2折起，再全單95折，買嘞喂！
Guerlain七彩波波粉52折！
唔只價錢平，仲夠晒靚！小編對佢愛不惜手！
均勻、修正、提亮膚色一盒搞掂，仲有陣獨特嘅紫羅蘭幽香，令人著迷！
方法1：以粉掃在幻彩流星蜜粉球上旋轉打圈，再全面掃，透出自然光彩。
方法2： 從前額中央往下掃向面頰，再沿鼻樑向下掃至下巴，描出「G」字形，打造自然立體光感。
$29有找！濃粧、防水眼唇彩粧通通都卸到，性價比超高！
用卸妝油最麻煩就係要乾手乾面捽，再乳化，但Dove卸粧油濕手濕面都用得！小編覺得佢卸得好乾淨，而且配方溫和，洗後水嫩唔繃緊。
平過日本買！$79.9一盒有28片，平均$2.85/片，抵買！
天然樹木精華，袪濕排毒，紓緩疲勞及減輕肌肉痠痛，促進血液循環與新陳代謝，長期用有好好嘅保健效果。
小編鍾意每晚沖涼之後，貼兩片喺膊頭，第二朝瞓醒咩疲勞都無晒，果晚仲瞓得特別好添！
$19.9一支BB用洗衣液，超抵買！
呢隻美國嬰兒品牌紅遍新加坡及東南亞，不含磷酸鹽、熒光劑及漂白劑等成分，有效清除頑固污垢，配方溫和，唔會刺激BB幼嫩肌膚。用佢，洗衫唔落柔順劑都一樣咁柔軟。
小編見特價，掃咗10支8支返去慢慢用！
$9.3一支洗面膏，超平！
以天然石鹼取代石油清潔成分，輕輕搓出豐盈泡泡，溫和去除面部污垢及溶解多餘油脂，洗落水感柔滑、滋潤保濕，調整肌膚紋理，摸落皮膚更細滑。
小編兩款都買晒，每日輪住用，平靚正！
日本熱賣，除咗腋下，腳趾隙都搽得，著涼鞋唔怕有腳臭！
呢款殺菌除臭止汗劑對於異味菌有長效殺菌作用，配合汗水瞬間乾爽粉，一搽到腋下，汗水即刻蒸發，超爽毫無黏笠感。配方仲加入保濕成分，脫毛之後都用得。
小編覺得呢隻止汗劑好有效，最特別係可以搽腳趾隙，搽咗之後有4至5個鐘出汗少咗，細細支帶出街補搽都好方便，LIKE！
樽身靚，價錢吸引，必買！仲有4款香味任揀！
2折再95折！清潔肌膚+收細毛孔，用後唔到生暗瘡，特別適合油脂分泌旺盛、容易生痘痘嘅你。
含天然和漢植物精華，潔面乳深層潔淨毛孔污垢及多餘油脂，清爽得嚟又不失水潤感，之後再用化粧水抹面，達致水油平衡，有效抑制暗瘡形成，令皮膚回復平滑。
夏天最緊要買到平價好用嘅防曬！呢款日系防曬夠水潤，搽咗好似無搽咁，係小編嘅大愛！
小編特別鍾意布甸狗限量版，超得意，配方裡面仲特別添加咗驅蚊成分薄荷油和桉樹油，同陽光玩遊戲都唔怕俾蚊叮蟲咬！
33折！好似小編咁敏感嘅皮膚，就一定要囤貨啦！
敏感皮膚嘅角質層比較薄，微絲血管浮晒上面，咁就要用呢隻修復精華，減少血管敏感擴張，強化血管壁，從根源改善泛紅，恢復肌膚健康狀態。
清爽透薄水劑質地，唔油唔笠，加入紓敏溫泉水，溫和唔刺激，形成防水防曬保護膜，全天候阻截UVA/UVB侵害。
卓悅門市及官網同步熱賣，只限以上部分產品及優惠。優惠期由2017年8月25日至2017年9月3日止，貨品數量有限，售完即止。
|
https://beauty.ulifestyle.com.hk/beauty/skincare/15675/%E6%97%A5%E6%9C%AC%E6%96%B0%E7%99%BA%E5%A3%B2athlizm%E9%98%B2%E6%9B%AC-%E7%99%BB%E8%A8%98%E9%A0%98%E5%8F%96%E8%A9%A6%E7%94%A8%E8%A3%9D
|
日本新発売Athlizm防曬，登記領取試用裝！
想喺陽光下盡情曬太陽、行山、跑步，梗係要有枝高質防曬傍身！喺日本一上市即熱賣嘅Bioré Athlizm極防水防曬系列，專為高溫、高濕既環境下活動而設，無論係日本定係香港嘅炎夏都啱呀！
最高防曬系數SPF50+ PA++++之餘，用咗日本最新嘅Tough Boost UV防曬技術，加強戶外使用時嘅防水耐汗功能！難怪被大班陽光少女同戶外愛好者熱捧。
夏天大熱天時，流汗、抹擦都無問題，跑山行山一流！
Biore Athlizm仲係最高等級嘅防水防汗，去沙灘曬太陽記住帶埋佢！
日本人連滑雪都帶埋佢呀！因為白雪雪嘅雪地，都會反射紫外線，有sis避暑去滑雪就要留意啦！
好多人都覺得戶外或運動防曬質地一定特別油膩、厚重又不透氣，呢款日本製Bioré Athlizm極防水防曬系列之所以咁受日本女生歡迎，就係因為佢質地清爽透薄，仲可以用一般潔膚產品卸除！即刻同大家試真啲先！
乳霜質地就比較似白色gel，但係質地依然透薄，延展性超高，舒服零負擔！
兩款都加入咗透明質酸、蜂王乳精華同BG保濕成分，唔怪得咁鎖水保濕啦！
測試吓皇牌乳液嘅油潤度，我哋響未搽防曬同搽咗之後嘅手上，用面油紙試吓佢質地是否油潤。結果發現分別不大之餘，亦一啲都唔黏笠，證明真係好清爽！
你都想體驗吓全新Bioré Athlizm極防水防曬系列？即刻Click入www.biore.com.hk，登記攞免費試用裝啦！
|
https://food.ulifestyle.com.hk/restaurant/news/detail/2719675/%E6%97%A5%E6%9C%AC%E5%8F%AF%E6%84%9B%E6%9F%B4%E7%8A%AC%E7%8B%97%E8%B3%A3%E8%90%8C%E6%B2%BB%E7%99%92%E4%BD%A0%E5%BF%83-%E8%BB%9F%E8%90%8C%E6%9F%B4%E6%9F%B4%E9%BA%BB%E7%B3%AC%E9%9D%A2%E7%94%9C%E7%AC%91-%E6%9C%89%E9%87%8E%E9%A3%9F%E8%80%B3%E4%BB%94%E5%8D%B3%E8%B1%8E%E8%B5%B7
|
日本可愛柴犬狗賣萌治癒你心！ 軟萌柴柴麻糬面甜笑／有野食耳仔即豎起！
柴犬會換上各款食物造型，跟杯麵、薯片等零食融為一體，柴柴還會變成櫻桃、西瓜等水果，可愛到想抱緊處理！
柴犬百變造型：
更多可愛柴犬寫真：
地獄廚神Gordon Ramsay毒舌評TikTok食譜 睇到超激氣不斷大叫Oh My God！
|
https://ent.fanpiece.com/localmusic/%E5%86%8D%E8%AB%87%E9%99%B3%E8%BC%9D%E9%99%BD-%E7%B4%B0%E6%95%B8%E9%82%A3%E4%BA%9B%E5%B9%B4%E6%9B%BE%E8%A2%AB%E9%81%BA%E5%BF%98%E7%9A%84%E4%BD%B3%E4%BD%9C-c1296492.html
|
當年無被選作派台歌既作品, 其實放喺今時今日既樂壇, 絕對唔失禮, 什至更勝一籌。先講容祖兒, 專輯《Nine to Five》 呢隻碟實在有太多出色既sidetracks, 特別係《候鳥樹》同《男朋友與歌》。
喺《遊戲基》既大碟, 陳輝陽亦寫左兩首作品俾古巨基, 絕對係質素既保證。
當年, 陳輝陽為復出無耐既陳慧嫻造碟, 包辦全碟既製作, 什至遠赴匈牙利錄音。當中除左主打歌《明日有明日》之外, 《情意結》亦係多年來被忽視既佳作。
當然, 亦唔少得為舊情人度身訂造既作品, 全碟由輝陽一手包辦。
仲有以下既作品, 都值得大家一聽。
|
https://www.kongsolo.com/detail/1101575/
|
店長特意準備左4️⃣份禮物💝送比大家，讓小朋友開學時用。雖然而家疫情好一點，不過我地做家長都要為小朋友準備好防疫用品，讓小朋友安心上學。
抽獎禮品：
只要大家完成如下3個簡單步驟，店長會抽出4名幸運兒送出。
我地會於6月15日公佈得獎名單。
得獎者需要提供收貨地址 (包平郵)。
|
https://ent.fanpiece.com/visualthinking/%E6%B2%88%E6%9C%88%E8%B7%8C%E8%86%8ALook%E2%80%A6LaLaLand-c1269476.html
|
天生麗質難自棄，一招跌膊傾人城！回眸顧盼眾生Look，沈月跌膊LaLaLand……
15歲嘅仙氣女神沈月，一舉手一投足，已經散發少女仙氣，仙得令人目瞪口呆！百分百遺傳母親邱淑貞美貌，加上有良好教育嘅美少女沈月，早前出席社交場合及父親沈嘉偉公司嘅發佈會，已開始傾倒眾生！
就係呢一張---沈月回眸一笑百媚生！
之前幾日，沈月再喺社交網站貼咗三張照片，睇到佢穿一對6吋高跟鞋，再配搭跌膊露香肩，又大晒修長美腿兼回眸一笑，無啦？一次過電暈哂所有佢嘅觀音兵宅男！
沈月睇《星聲夢裡人》(La La Land, 2017)睇到手舞足蹈擺Posts！
https://www.instagram.com/p/BKvQOdmDl87/?taken-by=yuetyuetxx睇睇呢一個連結，你就知15歲嘅沈月幾鬼馬！
原來，唔怪之得，沈月要效法《星聲夢裡人》的女主角Emma Stone(1988.11.06)跳舞？沈月天生麗質難自棄，如果多加努力又肯入行繼承母親嘅電影夢，佢將來肯定再唔係觀眾，而係又一個大銀幕嘅超新星！
沈月有"父幹"沈嘉偉IT999全力撐住，想入行行Catwalk一樣冇問題！
最衰香港冇國民美少女選美，不過計我話，15歲都係先讀好書，裝備好自己先，如果佢想入行，將來肯定係另一個「星聲夢裡人」啦！
|
https://forum.hkas.org.hk/thread-9887-1-1.html
|
學界天文 群組 @FaceBook.com：
呢個12月，我地將會推出一個計劃叫做『一啖天文』。我地希望可以每日都同大家分享小小天文資訊，令大家係繁忙生活時用電話都可以學到天文。
呢個計劃為期一個月，會有唔同既朋友仔上黎分享，記住得閒就留意下呢個group啦！
土星環相信大家都聽過同睇過，今日就黎講下佢啦！
(2) 環唔係由衛星碎片組成，係由土星既原星雲中直接形成。
有冇諗過點解土星環既小碎石唔會合番埋做一粒衛星呢？其實環中既小碎石會因為彼此之間既碰撞並聚合成一個較大既碎石，但當呢啲碎石去到特定大細時，就會因為行星既引力而唔比佢地繼續增長。之後呢啲較大既碎石會互相碰撞而撞散。所以土星環既小碎石唔能夠聚合成一個更大的星體。
琴日介紹咗好奇幻嘅土星環俾大家知。之後就講下點樣透過睇星星去辨別東南西北喇！今日先講點樣辨認到北面先！
有好多人認為日頭唔可以觀星既原因係因為太陽既光太強，所以會遮到其他星體既光。但其實呢個講法係有啲謬誤既。
喺地球既日頭之所以睇唔到星，原來係同地球既大氣層有關。當太陽光進入地球大氣層既時候，光線會因為氣體或其他粒子而改變佢既路徑，呢種現象稱之為散射(Scattering)。粒子將太陽光散射，而呢啲光足夠覆蓋背景既星光，所以日頭就無辦法觀星。
我地可以睇下Stellarium模擬地球有大氣層同冇大氣層時既情況。上圖係有大氣層，因為太陽光既散射而睇唔到其他既星體。但當下圖「熄」左大氣層既時候，我地就可以清楚咁睇到銀河同其他星體。
除咗最出名既土星環，大家又知唔知木星，天王星同海王星都有行星環呢？
上次利用北斗七星同仙后座搵到北面之後，背向自己個面自然就係南面。而淨底嘅東西面就可以透過星星東升西落嘅原理，做一個動作得知。
最後可能有人會問，係南半球又或者赤道附近，見唔到北極星嘅時候，又可以點樣睇星星辨別方向呢？咁就留意下一啖天文喇！
太陽光既顏色本身係白色(即係白光)，但當太陽光進入大氣層時就會散射。由於藍光既波長比紅光短，所以藍光會比紅光更容易被散射。而太陽喺日出或日落時所穿過既大氣層比較厚，大部分既藍光已經喺大氣層外層被散射，所以只剩低紅光，所以日出或者日落時天空會呈橙紅色；相反地，喺其餘既日頭時間，大陽光穿過較薄既大氣層，藍光就可以被散射到整個天空，所以天空會呈藍色(圖1)。
至於點解明明紫光比藍光既波長更短，但因為人眼對藍光既敏感度比紫光更強，所以我地見到既天空係藍色而唔係紫色。
唔知大家有冇親眼睇過流星雨呢？可能對住流星許願就多，不過你哋又知唔知佢地係點嚟嘅呢？不如今日就為大家介紹下雙子座流星雨啦！
雙子座流星雨係以雙子座附近為輻射點出現嘅流星雨。流星係宇宙中被稱為流星體的碎片，大部分嘅流星體都比沙礫仲細，因此幾乎所有嘅流星體喺降落地面前，都會喺大氣層內被燃燒殆盡，並唔會擊中地球嘅表面。而輻射點即係流星雨係天空中嘅發源處，流星嘅來向，就係集中在呢個點。如果個粒流星開頭嘅路徑唔可以指去輻射點，咁呢顆流星就唔屬於流星雨，而係被稱為散亂流星或偶發流星。
雙子座流星雨同象限儀座流星雨、英仙座流星雨堪稱係北半球三大流星雨架！
究竟彗星，小行星同流星可以點分辨？以下就簡單講下佢地既異同啦！
小行星(Asteroid)係比較大既岩石，近地球既小行星絕大部分都係來自小行星帶，受到擾動改變咗繞日軌道時並朝太陽而來既，因而接近地球。
彗星(Comets)同小行星好相似，但組成成份所含既甲烷或氨等冰質較多，結構比較鬆散，因而物質被蒸發時就會係天上形成彗髮同彗尾。彗星主要分兩種，長週期(繞日週期200年以上) 同短週期(繞日週期少於200年)。
- 流星(Meteor)，係指夜晚睇到劃過天空既果道光，係流星體進入大氣後同大氣磨擦生熱既「現象」，而唔係指流星體本身。
- 隕石(Meteorite)成功熬過大氣既煎熬，最後「著陸」地球表面，呢種碎石就係叫隕石，大小可從唔夠一公克(沙咁大粒) 到100公斤重，甚至更大，足以引起致命災害。
唔知大家有冇試過喺聽收音機調較頻道既時候，會聽到好嘈既「沙沙」聲呢? 其實呢啲「沙沙」聲係來自宇宙微波背景(CMB, Cosmic microwave background)。
|
https://www.thestandnews.com/politics/%E6%98%9F%E6%9C%9F%E6%97%A5%E6%90%9E%E9%87%8D%E6%85%B6%E5%A4%A7%E5%BB%88%E5%90%8C%E6%B8%85%E7%9C%9F%E5%AF%BA%E4%B8%80%E5%AE%9A%E7%8E%A9l%E5%AE%8C/
|
民陣岑子杰遇襲，相傳是南亞刀手襲擊(未證實)，連登有人吹奏要裝修南亞商店，甚至話星期日搞尖沙咀清真寺同重慶大廈。如果真係咁諗，大家唔係攬炒，係引火自焚。
講多三次，係引-火-自-焚！引-火-自-焚！引-火-自-焚！
首先，大家知唔知南亞其實包幾多個唔同種族？南亞唔係一個種族呀，南亞係分巴基斯坦、印度、尼泊爾、斯里蘭卡等等架。你點知果班打人既南亞係邊一個種族？如果人地其實係印度，你去裝修清真寺，真係7到爆喇。好似上次搞錯Eaton Hotel一樣咁7呀，道歉唔係次次work架。
外國所有種族仇殺mass shooting都係搞清真寺，你搞清真寺即係搞Muslim，同extremist扯上關係之餘，以後亦都唔可以再理直氣壯鬧中共搞新疆Muslim。所以，理性上策略上都絕對唔搞得。
裝修重慶大廈仲好笑。重慶大廈唔係只有南亞人呀，仲有好多非洲人呀，非洲包左唔同國家，西非中非東非北非，仲有菲律賓印尼etc.；樓上仲有好多賓館有好多世界各地黎既遊客，人種多到你唔信架。最重要係，重慶大廈仲有支援難民既人權組織，有好多難民係度等救命架。佢地同海外既人權組織有好多connection，你搞到任何一瓣都係搞到人權問題呀大佬！！
反送中運動之中，處處都有非華裔既身影，佢地好多係香港出世香港大，三代人兩代人都係香港。人地南亞係前線出力、開放地方支援時，又唔見人話去幫襯番南亞小店或者去清真寺，反而一見到關南亞事既暴力事件就否定成班少數族群。到底係大家眼中，係咪只有華裔香港人先可以叫做自己人？我相信今次運動令大家擴闊左對香港人既理解---只要係關心呢個地方，追求共同價值，願意付出，不論種族、性別、年齡、職業、性取向、身體機能、移民身份、語言等等，都一樣可以是手足。
搞重慶大廈、清真寺同埋南亞商店完全是自殺，唔係攬炒。我相信前線有腦，唔係盲動。但現世鬼太多。作為和理非，我唔會衝，只能當日去守清真寺同埋重慶大廈，以免悲劇發生。
星期日，食咖哩！
|
http://hrbeardairy.com/?p=501
|
人事部工作既小妹，見盡唔少公司既「人」同「事」，係呢個平台上一齊分享職場上既苦與樂，笑與淚。
好有趣，我地Office出咗一隊扮工三姊妹，佢地以為自己扮得好出色，其實我地個個都非常心水清佢地有幾多料子啦！
先講阿大，平時最鍾意全黑打扮，好有心機朝朝盤起一個髮髻，有求於你嘅時候會嗲聲嗲氣，毛管都豎起晒，不過你唔好理，Work就得！有時行過佢個位聽到瘋狂打字聲，真心以為佢好忙架。再望多兩眼睇真啲，原來喺到用緊網頁版嘅即時通訊軟體Group chat緊，同一班裙下之臣打好關係，關心一下用在一時嘅兵大哥們，真係緊要過做正經野。佢個位就喺正走廊旁邊，經理們行出行入最鍾意周圍「了解」下同事做緊咩。不過佢又厲害，因為間唔中要幫手Quote價搞活動，可以大條道理包裝到係工作上需要同Supplier或者Workshop嘅老師傾野。
二家姐呢，以前比所有人嘅感覺都係好乖巧，可惜為埋堆上位就學埋阿大啲衰野。個人高頭大馬，但係就大肆宣揚自己要做經理指定幾個計數Add hoc project有幾辛苦，有幾不堪壓力。唔係盲嘅都知，佢同阿大喺Workload上根本就係我地部門最輕鬆果兩位，所謂Add hoc project都不過係幫最錫佢地嘅嗰位經理Draft兩、三個Report，Consolidate下啲Data，平時我地呢班同事每人每月Routine都做返十份八份啦，真係小毛見大毛。有同事報料話阿二個電腦永遠開住同一個Excel表，永遠見唔到有新Input，喺呢個煙幕下佢究竟係度做咩呢？當然係Join姊妹們Group chat講下隔離部門有咩高富帥搶手貨啦！圍威喂識下異性就係佢返工嘅意義，不過公事點都要睇落處理妥當，所以佢就出招令男上司為佢孭飛，成功嘅話基本上係可以打橫行。為咗增加吸引力，要出動迷你短裙，自己係女仔都忍唔住望多兩眼「欣賞」。小熊自問係保守黨，著裙都要著埋Legging免得露肉會害羞，完全行唔到呢種路線。
好啦，三家姐呢？佢班好姊妹就形容佢為最「仙氣」嘅一位，平時好安靜唔係點出聲，經常好弱不禁風咁披著厚厚嘅披肩同埋帶口罩。跟得上面兩位多呢，又有樣學樣開大個Dual mon 玩Group chat！好好彩，佢個男上司坐佢前面，起勢劈里啪啦嘅打字聲絕對呃得下人架，當上司一起身三家姐就立即醒水縮細返個畫面，然後繼續喺主Mon扮工，再好斯文地起身拎啲P file出嚟揭兩揭睇一睇又收返埋。
係咪好想知點解普通HR文員都有Dual mon用呢？公營機構舊機多，識得相關同事比少少甜頭人地，就好易話為架啦！唔知幾時開始，佢地仲有自家Dress code，一年四季一律係黑色、蕾絲、短裙，要用美色得返嚟嘅野，我就自問無呢方面嘅才能。佢地三姊妹好輕易各自都有，一個主Mon扮公事，另一個就做私事，嗱 …… 咁咪係Work life balance！
大家姐好清楚呢度嘅玩法，所以點解咁多「姊妹」係有原因嘅。做文員嘅，唔需要高學歷，唔需要好勤力，之但係一定要識撈又要表現得楚楚可憐，用盡人地嘅側隱之心去逗呢份薪高糧準嘅筍工！
|
https://www.mrmiles.hk/hotel-icon/
|
唯港薈Staycation 快閃優惠住宿連早餐為HK$1,020+！包足兩餐為HK$1,560+！親子套房Package為HK$2,700+！
要去chill嘅話，去酒店對正海景嘅Hotel Icon就一流啦！近排唯港薈仲推出各種Staycation優惠啊！優惠非常多，當中包括快閃客房優惠，住宿連埋雙人早餐，最平為HK$1,020+！另外仲有連早餐再加一款自選餐飲體驗，揀食自助餐又得，食片皮鴨或者海鮮晚市套餐都得！房價低至HK$1,560+！如果一家大細去都有好選擇，有親子套餐包套房連早餐，仲有兒童迎賓禮品，再可以自選一款餐飲體驗，價錢為HK$2,700+！
提提大家，快閃住宿連早餐優惠期只去到2020年12月22日，呢個優惠可以入住前2日免費取消，所以有興趣嘅朋友就快啲book咗先，到時再睇情況入住！
此優惠包括於入住的當天享用以下其中一款自選餐飲體驗：
Hotel Icon唯港薈優惠做到幾時呀？
Hotel Icon唯港薈快閃住宿連早餐推廣期去到2020年12月22日，其他優惠就個個唔一樣，詳情請見內文。
Hotel Icon唯港薈優惠有冇得免費取消？
有某啲優惠寫明可以免費取消，詳情請見內文。
有興趣可以睇埋親子酒店優惠合集同酒店下午茶優惠合集！而想搵酒店預訂網站優惠嘅可以睇返酒店折扣優惠代碼promo code合集，入面有齊哂各大酒店網站，例如Agoda、Hotels.com、Booking.com等等嘅優惠！
|
https://eastweek.my-magazine.me/main/98154
|
有一個著名管理案例，喬布斯喺蘋果發展初期，希望搵一位能幹嘅管理人，幫助佢將企業帶到新高峰。佢屬意當時百事總裁史考利，問題係點樣說服一位大企業老總過檔呢間上市三年嘅新公司？喬布斯對史考利講，你希望賣一世「糖水」，定係加入我哋，改變世界？呢句話已經成為經典，而我從呢句「糖水」名言中睇到初創者兩大特點，第一係對自己和企業超級有信心，第二，創業初心係希望帶嚟改變。
香港有不少初創者，或者未能夠做到改變世界，但創業初心或多或少希望改變行業。有人形容初企顛覆市場，但我覺得改變係嚟自市場本身嘅痛點，或者未滿足嘅需求。最近訪問兩位年輕初創人，佢哋不約而同闖入兩個傳統行業，並打破舊有運作模式，以解決消費者面對嘅痛點作為切入點。
年輕初創者正在改變各行各業的營運模式。
先講今年四月獲得虛擬保險牌嘅OneDegree，公司創辦人之一及CEO郭彥麟（Alvin）同我分享，當初有進入保險業嘅念頭，就係見到行業原有模式之下，理賠比較慢，而且產品覆蓋範圍亦較傳統，保險公司運作更加同二百年前冇乜分別。於是Alvin同拍檔諗，邊方面可以做得比現有模式好，甚至要好十倍以上，例如投保和理賠係咪可以快十倍？如果做唔到，就寧願放棄諗過另外一啲方案，經過多輪Brainstorming，最後敲定以科技公司營運模式進入保險業。
基於呢個改變行業嘅想法，OneDegree獲發牌後兩個月，就推出香港第一隻寵物保險產品。Alvin解釋，全港有五十萬隻貓狗，係幼稚園同小學生嘅總和，主人根本就當佢哋係仔女，佢哋有病一樣會去睇醫生，但點解市面上冇寵物保險，主要係傳統做法計唔掂數。我講笑問Alvin下一步會晤會推出寵物壽險，佢好認真答話公司研究緊，如果主人離世要搵人照顧寵物，呢方面有冇辦法保？我期待佢下次同我講已經有新產品面世。
公司見到疫情下網購風行，最近同國際網購轉運公司 Buyandship合作推出貨運保障，以及免費海外退貨服務。兩間公司都係數碼港培育計劃支持嘅初創，經營理念相近，於是一拍即合。原來Buyandship已經成立六年，公司同其他網購物流公司唔同嘅地方，係自己「擁有」客戶。一般網購都由網站主導用邊間物流，最多有幾間揀，但Buyandshop聯合創辦人和CEO陳仁沛（Wilson）另有想法，公司希望能建立客戶群，客人去邊個網站買嘢都可以搵佢哋，甚至可以喺龐大客戶基礎上反過嚟同網站傾，可否為客人引入新產品。
兩間初創見到海外網購嘅痛點，就係買比較貴嘅產品時會擔心運送出現問題，而對於一啲要試嘅貨品又驚運到嚟自己唔鍾意。於是兩間公司決定將賠償額大幅增加到五萬二千美金，另外提供免費海外退貨，等客人放心海外網購。
兩間公司都希望利用科技和新思維帶嚟市場革新。其實無論係賣糖水定保險，做手機定係運貨，肯創新就有機會改變世界。
|
https://www.ladylogic.co/2017/06/22/%E6%92%92%E5%AC%8C%E8%BF%8E%E5%A4%8F%E6%97%A5-%E6%B8%85%E7%88%BD5%E6%AD%A5%E6%9B%B2/
|
落咗兩個星期雨，今日終於見到陽光嘞！夏天雨水多，汗水仲多！點樣喺笠黐黐嘅日子保持清爽，香噴噴去撒嬌？揀啱產品好緊要，今期小編去卓悅尋寶，想知我有咩好推介就繼續睇落去嘞！
明明冇點出汗，但係頭髮油到一個點，見到一餅頭髮，撒嬌都冇人LIKE！
LUX一系列無矽配方洗頭水及護髮素，唔會阻塞髮囊，洗完頭特別清爽，空氣感仲KEEP到全日！入面嘅香薰精油及植物精華直入髮芯，鐵線頭即刻變得柔順易梳，冇晒開叉，仲有陣花香味！
最佳嘅洗頭程序：
小編長髮及肩，吹拉染燙樣樣齊，髮尾開叉兼有燒焦嘅跡象，但用咗LUX嘅香薰系列洗頭水及護髮素，開叉嘅髮尾起死回生，梳落順滑好多，頭髮都甩少D！最鍾意佢嘅地方係佢陣香味，好清新，好舒服，用咗心情都好啲！
頭髮順滑香噴噴，身體又點可以臭崩崩？！來一個花香沐浴SPA啦，醒神又舒暢，撒嬌都強啲！
小編同大部分人一樣，因為Jurlique天然無添加嘅香味慕名而來，點知一用就深深愛上，不能自拔！
Jurlique嘅沐浴露加入多種天然植物成分，泡沫輕盈，溫和潔淨皮膚，沖完涼一啲都唔乾，唔會搞到周身痕，仲有抗氧化護膚嘅功效，長期用仲可以改善膚質！
3款香味，你會揀邊款？
小編比較貪心，買齊3款香味輪住用！返工頻頻撲撲，放工返屋企，最大享受莫過於沖個熱水涼，再加埋洗滌身心嘅香味，全日嘅壓力即時沖走晒，瞓覺都甜啲！
頭髮同身體都洗乾淨，唔可以忽略咗塊面架！化粧品噏住全日，徹底卸粧潔膚好重要，你都唔想爛面咁撒嬌架！
就係呢支號稱超商版雪肌精嘅雪肌粹洗面乳嘞！
雪肌粹係高絲與日本7-11合作推出嘅限定產品，同雪肌精一樣添加咗草本成分，包括薏仁萃取和高美白保濕精華，同時兼具保濕、美白及清潔功效！
推出之後，旋即成為日本必買嘅藥粧，口碑好、回購率高！
跟小編買就無錯架啦，唔使飛去日本，慳返機票錢，買多幾支囤貨啦！
由頭到腳洗乾淨，未瞓得住，敷返個sleeping mask，把握時間護膚，第二朝充滿電，以最佳狀態撒嬌！
今次Laneige推出薰衣草限量版，保留舊版本嘅極水潤配方，成分仲特別加入薰衣草精華，幫皮膚補水之餘，鎮靜及紓緩肌膚，瞓覺果陣聞到陣陣薰衣草香味，仲可以幫助入睡，發個好夢！
全球銷量冠軍睡眠面膜！
每12秒售出1瓶！！
至今銷量已達1千6百萬！！！
3大專利科技：
小編要做個睡美人！放工攰到一個點，唔想搽咁多嘢，我會喺沖涼之後，直接搽sleeping mask，10分鐘後就會完全被吸收，一啲都唔笠黐黐！第二日皮膚好水嫩，就算喺冷氣Office，皮膚水分都唔會抽乾！長期用，皮膚除咗水潤咗，膚色仲無乾暗黃，毛孔收細，整體透亮健康啲！
瞓醒一覺，精精神神出門口，嗱，唔好唔記得搽防曬呀，如果唔係雀斑走晒出嚟，曬到「黑蚊蚊」，撒嬌就要去南非先得啦！
小編依家呢個年紀，曬黑咗就好難白得返，所以防曬措施一定要做足，呢款Kose SUNCUT 有SPF 50+ PA++++，可以有效長時間隔離 UVA 及 UVB，搽佢就唔怕曬黑！
有咩咁把炮！？除咗價錢吸引，$59就有交易，UV Gel 加入 10 種美肌植物精華，包括橙花精華及溫泉水精華，持續滋潤皮膚，預防肌膚因日曬變得乾燥，加上無礦物油、無色素、無香料、無酒精，用得更加放心！
呢支防曬質地Gel 狀好似水咁，好易推開，仲好快變得乾爽，一啲都唔油膩、唔焗促，仲有陣冰涼嘅感覺！完全係小編我杯茶！我仲會用佢作為粧前底霜，粧感清爽貼服！
|
https://www.groupbuya.com/jetso/402139?tags=402139&page=5
|
初小再度停課，再加上唔少學校都只係半日授課，網上學習似乎已經成為新學年新趨勢。專為中小學生而設嘅 csl 學生儲值卡除咗提供安心基本無限上網(384kbps)外，家長更可按需要彈性增加數據用量，例如$6/4小時/4GB網上學習數據通行證 ，唔會阻礙學習之餘又唔怕小朋友濫用。而家只要喺家長 csl 賬單綁定並申請自動增值，你就可以免費獲得學生儲值卡一張（價值$58）！你都立即去 csl 專門店入手啦！
>> 受條款即細則約束。
想牙齒加倍潔淨，電動牙刷絕對幫到手！依家嚟 csl 網上自助續約指定服務計劃送你 5,000 Club 積分，可以換領 TRENDY T8 無線充電電動牙刷！有齊潔齒、美白及護理等5種智能刷牙模式，配合高達 38,000 次刷毛震動及4套不同刷頭，牙縫就唔怕暗藏邋遢啦！
>> 圖片只供參考。
>> 優惠受條款及細則約束。
大家各就各位，2月26日開始啦！
|
https://www.hongkongcard.com/blogs/hit%E7%88%86-%E7%A5%96%E7%90%AA%E5%B8%B6%E4%BD%A0%E9%A3%9B%E9%9F%93%E5%9C%8B-%E4%BA%BA%E6%B0%A3%E9%A6%99%E8%95%89%E5%A5%B6yellow-cafe
|
講起韓國，你可能會諗起韓劇同韓燒，阿琪我就即時諗到香蕉奶。香蕉，代表正能量。奶，代表童心。喝下去，是幸福的感覺。今次阿琪就飛到去韓國，除咗去玩去shopping，為嘅就係去買香蕉奶始祖Binggrae（바나나맛우유）出嘅香蕉奶嚟飲。但係以後唔洗啦，因為今次我就搵到呢間以香蕉奶開嘅主題cafe－Yellow Cafe，啱曬鐘意香蕉奶嘅朋友仔。
間鋪頭嘅面積唔係好大，如果多人嘅話可能要等好耐。不過命運之神總係會眷顧我㗎，哈哈。我嗰日下晝去，唔算好多人，所以好快就入到去啦。
話明係Yellow cafe，入面好多佈置都係用黃色，例如鋪頭裏面有好多以黃色為主色嘅藝術品，全部都同香蕉奶有關，除咗味覺嘅享受，仲有視覺上嘅享受。
除咗sell香蕉奶之外，呢間鋪嘅另一個主打就係香蕉雪糕，香蕉上面嘅朱古力全部都係人手製作，真係好靚呀，係咪見到都好想食呢？我都好想呀，嗚嗚！
就算唔識韓文都唔緊要，多得我地祖國嘅發展，呢間鋪頭同好多韓國嘅鋪頭都一樣有簡體中文嘅Menu，真係貼心到不得之了。
食評時間：
好食指數：
今次我大約下午3點去到已經乜都無，所以我建議各位想去嘅朋友下次早啲去，幫我試埋香蕉雪糕同香蕉芝士撻，再話我知好唔好食，嗚嗚！！
|
https://www.toofullforfood.com/2019/03/18/%E3%80%90%E9%9F%93%E5%9C%8B%E7%94%9C%E5%93%81%E9%81%8E%E6%B1%9F%E9%BE%8D%E6%97%97%E8%89%A6%E5%BA%97-%E9%99%90%E5%AE%9A%E7%89%B9%E9%A3%B2x%E5%A4%A2%E5%B9%BB%E8%9B%8B%E7%B3%95%E3%80%91le-bread-lab/
|
韓國人氣少女心甜品店LE BREAD LAB(르브레드랩)，以草莓奶油捲做主打甜品。上年12月先喺尖沙咀開舖，依家話咁快就喺銅鑼灣開旗艦店喇。咁值得慶祝，所以將韓國人氣蛋糕款式帶埋過嚟，好似彩虹系列同熔岩蛋糕系列，仲有香港限定特飲添！加埋店內浪漫甜美嘅粉色裝潢咁夢幻，快啲約閏蜜一齊去打卡high tea啦。
彩虹系列有三種蛋糕，包括造型小巧精緻嘅小彩虹蛋糕(HKD198)，兩個人食啱晒。
想大個啲可以揀彩虹雲朵蛋糕(HKD428)，切開雪白嘅忌廉就見到六色彩虹喇。
還有選用皇牌草莓嘅彩虹草莓蛋糕(HKD468)，果肉香甜多汁實令你一試難忘。
熔岩蛋糕系列(HKD158/4吋裝，HKD398/6吋裝)都係呢度人氣之選，一切開蛋糕，裡面嘅漿好似岩漿咁流出嚟㗎！宇治抹茶流心熔岩蛋糕製作講求用料，將宇治著名丸久小山園嘅「又玄」同古川製茶嘅「朝日」等多款嚴選抹茶粉混合，令蛋糕呈現抹茶原有嘅翠綠色澤同獨特香氣，味甘而清幽。
咖啡流心熔岩蛋糕就用咗LE BREAD LAB自家新鮮咖啡液製成，咖啡香氣齒頰留香。
伯爵茶流心熔岩蛋糕以著名英國品牌Twinings伯爵茶同其他紅茶調配而成，茶味清香。
香港限定特飲有左邊嘅草莓多多(HKD46)以草莓醬混合乳酸菌同檸檬汁。右邊嘅檸檬小姐(HKD46)以新鮮檸檬為主，消滯醒神。
|
http://www.kinseymama.com/2011/10/blog-post_1.html
|
睇返依個靚太廚房系列，都真係有一段好長....好長...時間都冇出新POST，睇返對一個POST，都已經係09年嘅事，當時都未有小小豬！
其實之前我間唔中都有煮吓飯仔，不過煮嚟煮去都係嗰幾樣，所以都費時POST出嚟，驚俾大家笑我冇嚟新意。之後因為小小豬來臨嘅關係，煮嘅次數真係越嚟越少，加上一至五晚餐又有小豬媽負責，星期六日又懶懶地唔想煮，所以話入廚真係少之又少。
哈哈...其實我有依個動力都係因為小小豬。事緣前幾日同小豬媽講起，佢話小小豬都已經大個，可以飲多啲湯水，只要小小豬飲嗰啲唔落盬，就可以飲得，仲話有多啲湯水可以等身體強壯啲。
煮依個餸真係好有成功感，因為我事前煎個魚餅時，係冇煎燶到呀。不過美中不足就係我切嘅時候因為太熱，所以切得大舊左，食嘅時候好似唔太方便(不過個味依然係好好食....哈哈哈)。
小小豬真係好開胃，食飯前已經食左粥粥，都可以食到大半碗薯仔之餘，仲飲左一大碗湯，真係好叻叻呀！
睇見小小豬咁鐘意飲湯，真係好有滿足感，所以我都係時候多啲自己煲吓湯煮吓飯仔，等小小豬欣賞吓我緊餘嘅廚藝先得。
|
https://www.nmplus.hk/gadgets/e3%E9%80%9F%E5%A0%B110%E9%9A%BB%E7%8E%A9%E7%A1%AC%E5%8B%81games-107313/
|
每年一度嘅美國E3遊戲展正式開波，記者剛啱出席完Sony喺Sports Arena搞嘅PlayStation發布會，本來被時差搞到fing fing哋，點知發布會一開始就即刻醒晒，精神過飲5罐紅牛，因為PS4嚟緊好多勁games，連埋EA、Ubisoft等多間遊戲商，即刻整合10隻必玩勁games俾大家睇，好興奮，睇完要即刻買機。而我就要小休片刻，準備入會場同大家直擊報道。
幾乎係公開嘅傳聞，但點都要等官方公布先叫興奮。冇錯，Sony會正式喺PS4推出《Final Fantasy 7》重製版，預告片非常有型，畫面華麗，主角古蘭特（Cloud）型到爆，《FF》迷苦等18年（《FF7》於1997年PS首度推出），真係超級期待。
《FF7》高潮過後，又係另一個高潮，但相信只會觸動到一班資深game迷，就係《莎木3》，呢隻Dreamcast年代經典大作，玩創新喺Kickstarter集資，目標金額係200萬美元，但幾日唔夠已經達標，可以開波做嘢，大家買定PS4等玩啦！
有玩開《汪達與巨像》嘅朋友都知道，《The Last Guardian》屬前幾年E3公布過嘅作品，不過當時未有實際遊戲畫面。今次E3冇令人失望，畫面細緻，發揮到PS4機能，雖然確實發售日期未有，但睇嚟都唔會差太遠。
另一PS4獨佔大作《Uncharted 4:A Thief’s End》終於有更多實際遊戲畫面，設定變得好精細，而且玩法更驚險刺激，由森林玩到入市區，重點推介。
今年PS4會同COD加強合作，首次發布會就公布新作《Call of Duty：Black Ops 3》，而PS機迷重可以成為首批玩晒所有地圖嘅玩家，COD粉絲有冇期待感？
EA年度大作，《星戰》迷見到真係起晒啖，遊戲齊晒電影中射擊同使用載具元素。畫面主要以第1身視角，同時有第3身視角，吸引力同樣唔可以忽視。
連續兩年喺E3都係齋睇，到今年Ubisoft終於落實推出日期，係2016年3月16日，射擊畫面極度有feel，電影感重，連線合作玩最正！
PS獨佔作品，《Horizon：Zero Dawn》講未來人類同機械人共存，玩家要扮演人類女主角求生，睇到高水準嘅gameplay畫面，加埋故事同遊戲流暢度，好有玩落去嘅理由。
齋睇預告片又係cool爆，光頭佬闊別3年再度回歸PS，新作睇落似玩「電影」多過遊戲，但暫時資料唔多，擺明整條片出嚟試反應，更講明重會有好多修改元素，但點都期待。
EA今年都好有心思搞宣傳，《FIFA 16》就請嚟球王比利現身，重即場表演倒掛添（講笑啫），球王主要嚟講下買波倍率（都係講笑），同埋遊戲最新嘅力學系統、視覺效果、同更像真嘅動作等等，預計9月推出。
|
https://www.openrice.com/zh/hongkong/article/%E3%80%90%E8%A8%82%E5%BA%A7%E6%84%9F%E8%AC%9D%E7%A5%AD%E3%80%91%E5%BF%AB%E9%96%83-20%E9%A4%90%E9%A3%B2%E5%88%B8%E7%AC%AC%E4%B8%83%E5%BD%88-%E6%BF%80%E6%8A%B5%E6%B5%B7%E9%AE%AE%E5%84%AA%E6%83%A0-a6568
|
只要你夠快手，$20，分分鐘就可以食到新鮮生蠔配白酒，甚至龍蝦意粉喇！OpenRice由9月21日起，一連8個禮拜舉行訂座感謝祭，有一連串訂座優惠兼抽獎，總之多訂就多獎啦。話咁快嚟到第七個禮拜嘅$20快閃優惠，係港人最愛嘅海鮮呀！買$20快閃優惠仲可以獲得3次抽獎機會（詳情按此），頭獎係最新型號Macbook Pro，仲有125份獎等你攞！
即刻睇下有邊幾間餐廳提供激抵優惠，mark實心水、約定朋友飯局時間，11月2日秒搶$20餐飲券啦！
由藝人黃宗澤開設嘅西餐廳，主打生蠔，每日有多款來自唔同國家產區及唔同品種嘅生蠔供應，無論你係鍾意海水味重、Creamy、爽口定厚肉清甜嘅蠔，都總有一款啱心水，絕對適合一眾生蠔控！今次快閃優惠套餐只需$20，就包6隻新鮮生蠔配白酒一杯喇。
生蠔控仲有多一個選擇，尖沙咀呢間西餐同樣主打生蠔，係區內口碑幾好嘅西餐小店，環境闊落適合聚會。根據時令供應來自唔同國家如美國、澳洲、愛爾蘭及法國嘅生蠔，性價比高。而家只需$20就食到新鮮生蠔6隻，一樣咁抵食！
石門近年愈來愈多餐廳進駐，呢間西餐主要供應傳統西式菜餚及多國菜。今次$20優惠係呢個原隻加拿大龍蝦意粉，大廚先將原隻龍蝦起肉，再用龍蝦汁煮意粉，龍蝦肉質鮮甜而且蝦鉗啖啖肉，意粉吸收晒醬汁味道，Creamy得嚟龍蝦味好濃厚。
偏好有情調嘅餐廳，銅鑼灣呢間酒店餐廳環境優雅，適合朋友及情侶慶祝生日或紀念日。餐廳提供多種西式菜餚，招牌菜包括生蠔、西班牙黑毛豬鞍及焦糖酥皮梨撻等，仲有呢個西班牙紅蝦天使麵，幼身嘅天使麵吸收晒紅蝦鮮味，入口啖啖都係紅蝦味，而家只係$20就食到呢款人氣菜式喇。
想一次食勻多款海鮮？觀塘呢間海鮮今次快閃優惠係呢個香草雲呢拿牛油焗紙包海鮮，有大蝦、扇貝、蜆肉及青口等，款款都好新鮮，而香草及調味都恰到好處，惹味得嚟又唔會蓋過海鮮鮮味。
一間適級打卡嘅高級西式料理，餐廳兩邊風格截然不同，一邊係燈光昏暗嘅酒吧格局，另一邊就係純白風，更有「鳥籠」座位畀食客影相。而家$20就食到一份香蒜白酒藍青口配蒜片蝦，充滿蒜蓉味之餘仲滲出淡淡酒香，好出色！
記得星期一朝早10點正就開搶喇！
|
https://www.moneyhero.com.hk/blog/zh/%E7%90%86%E8%B2%A1%E9%87%91%E5%AD%97%E5%A1%94%EF%BC%9A4%E6%AD%A5%E9%82%81%E5%90%91%E8%B2%A1%E5%AF%8C%E8%88%87%E6%88%90%E5%8A%9F
|
每個人都想名成利就，但唔係個個都有足夠意志力去管理好自己既財務。一個能幹既企業家會話你聽，財富唔會突然喺個天跌落黎，而係好多年既努力同埋自律既成果。而成功既第一步，往往係建立一個良好既理財態度。
學習良好既理財習慣，同時戒走唔好既習慣，一啲都唔容易。但唔使怕！MoneyHero參考左Business Insider, Learnvest, Investopedia等等既資料，為你綜合出一個理財金字塔，幫你打好基礎，管理財富！
金字塔既第一層包括左唔同必要開支，例如：食物，住宿，水電費，學費等等⋯如果想財務穩定啲，淨係啱啱收支平衡係唔夠架。你需要可以養埋父母（或者老婆仔女）、存錢、同埋有能力還清欠債。要做到以上呢幾點，就必須有一份穩定既收入來源。
黎到金字塔既第二層，相信你賺既錢已經足夠你過得舒舒服服，餓你唔死之餘，重可以定時還到信用卡卡數。呢個時候，你應該開始制定一個預算，確保除左基本開支之外，你每個月都可以有錢淨。為左避免不必要既支出，亦即係你要決定咩係必須，咩野唔係！
雖然有閒錢喺手就會好想用左佢，但我地強烈建議你最好用啲錢黎買返份醫療保險，或者儲起佢，以便不時之需。當然，如果你兩樣都做到晒就梗係最好啦。除此之外，黎到呢一層，你重需要進一步了解一下複雜啲既理財項目，例如稅務，同埋點儲錢買樓。
另外一樣要提下你既就係，應急存款應該同普通存款分開，而且個金額要夠你同屋企人使一排，所以目標大約係儲到自己月薪3倍左右。
升級到第三層，代表你已經可以用自動波做晒「安全保障」嗰層所講既種種習慣。而喺呢層最重要既就係喺工作上更上一層樓，甚至自己創業，令到自己財務更加獨立。不過，要記得你重係要以收支平衡為首要任務，而且永遠都係要保障到自己既基本生活先，所以要小心任何高風險既決定。
想增加自己既收入？就要學識投資，唔好淨係將啲錢放埋一邊唔用。你可以由細啲既項目開始，搵啲相對穩定同安全少少既商品期課同外幣，作出投資。同時，留意唔同財經趨勢都好重要！例如通脹或者財經大事咁，一定會影響到你既購買力，所以要小心對付。
如果你黎到第四層，恭喜你！呢個可以話係財務無憂既里程碑！可能有好多人都以為你要好似李嘉誠咁先可以黎到個階段，但咁諗就錯啦！只要你有一個穩定既現金流，同埋有足夠存款去應付退休生活，就可以架啦。喺呢個時候，你應該都同時開始喺投資方面賺到唔少收入。
記住！你行到黎呢一步唔代表你可以開始亂使錢，將之前既努力毀於一旦。
如果你喺2015年既新年目標係想學多啲理財知識既話，希望 理財金字塔：4步邁向財富與成功 可以幫到你達到長期財務穩健。
|
https://www.morejetso.com/2020/09/taste-supermarket-oishi-su-pa-offer-0904.html
|
好多台式美食已經進駐Oishī Su-pa-喇🥳！今期Oishī新品推介有：
1️⃣風靡台灣網民嘅賈以食日麻花/燒椒/麻薑麵4包裝，$99/袋🍜！
2️⃣超人氣蛋捲品牌「海邊走走」嘅魚骨酥120克裝，一件只需$59.9！
即睇更多台式美食優惠，再嚟Oishī Su-pa-入貨啦🛒！
📍即睇Oishī Su-pa-店舖地址：
*優惠期至2020年9月10日。貨品/贈品數量有限，售/送完即止。優惠適用於有售賣此貨品之TASTE及指定店舖。以每張發票計算。圖片只供參考。
|
https://ent.fanpiece.com/smalleyesentertainment/%E6%B6%88%E9%98%B2%E8%99%95-%E4%BB%BB%E4%BD%95%E4%BB%81-%E9%96%8B%E6%BC%94%E5%94%B1%E6%9C%83-%E7%B6%B2%E6%B0%91%E9%BD%8A%E5%BF%83%E5%B9%AB%E6%89%8B%E6%8F%80%E6%AD%8C-c1344580.html?feature=next
|
今日係4月份嘅第1日，消防處就率先為大家謀福利，大受歡迎嘅吉祥物「任何仁」舉行只演一場嘅演唱會！係唔係好興奮呢？
五月天2019演唱會海報：
除咗「任何仁」張Poster同佢好夾外，消防處都用到一堆好抵死嘅Hashtag，好似 #點止左手右手咁簡單 #Firebox風雲榜 #耳朵懷孕，玩味得來又貼地，難怪「任何仁」一直可以成為大家嘅心頭好！
唔少網民都係醒目仔女，一早就知呢個係消防處嘅惡作劇，但都好投入咁玩埋一份，細心咁為「任何仁」建議詳盡演唱會歌單，又有人跪求黃牛飛，似足睇真正嘅演唱會！即使呢個係祝大家愚人節快樂嘅post，但都得到大家大量正評，仲被指「 唔係咁多部門好似你地咁有guts放低樽鹽去宣傳」。
呢首歌單又合唔合大家心意？
仲有片睇，認真製作認真啊！
相信呢個演唱會真係開得成的話，一定一票難求到要去大球場開都唔得掂啊！
|
https://www.groupbuya.com/jetso/411955?fromsearch=%E7%94%9F%E8%A0%94
|
[✨Circulon系列換購活動✨] 年又過年?，望望個月曆?原來下個月就過年啦！新年當然就唔少得各式各樣嘅賀年菜?啦！其中"蠔"必得係must eat item啦！但年年都得同一款菜式好悶?？咁一於跟我地學整柚子蜜餞金蠔啦！咪住先！要煮出好菜式點少得靚廚具加持呢~ 由即日起至2月28日，只要去千色Citistore - Hong Kong Official Fanpage、APITA Hong Kong、 UNY 生活創庫 Hong Kong或OnCitinet.com消費就可以用低至2⃣折換購Circulon系列廚具！
購物每滿$50，即可獲印花1枚。儲齊指定印花數量就可以換購美亞廚具Circulon系列產品1款。換購期至2021年3月7日。數量有限，換完即止。
?細細聲講埋你知呀 ~ 依家仲有新年限定版可以換購，紅色鍋身啱晒新年宴客用啦！
1. 金蠔用紹酒、薑汁醃15分鐘。
2. 將蠔放進不黏煎鍋內煎香。
3. 加入柚子蜜，均勻沾上醬汁。
4. 最後加入黑椒粒。
|
http://www.flashplayer.tw/thread-60695-1-1.html
|
神經博士大力走入時光機，去到一百年後的一間木廠。
吩咐大力﹕「我一陣鎖埋門，按呢粒紅色制，就可以到醫院ga la﹗」 大力一頭霧水，只好照做。
第二日，大力見到田雞打網球。
又有一日，田雞又唔小心鋸斷左隻腳，大力又扲個膠袋袋起隻腳，封實佢， 然後照上次咁做。
又有一日，田雞鋸斷左個頭，大力又用膠袋袋起個頭，封實佢， 然後照上次咁做。
但第二日，見不到田雞出現，於是，大力自己走入果間房，按紅色制同鎖門。
|
http://www2.hkej.com/property/article/id/2688151/10%E5%B1%8B%E8%8B%91%E5%91%A8%E6%9C%AB%E6%97%A5%E9%A0%90%E7%B4%84%E7%9D%87%E6%A8%93%E9%87%8F%E5%89%B5%E4%B8%83%E5%91%A8%E6%96%B0%E9%AB%98
|
中原地產10大屋苑周末及周日錄得495個預約睇樓，按周上升7.6%，睇樓量創7周新高。
中原地產亞太區副主席兼住宅部總裁陳永傑表示，近期疫情緩和，購買力紛紛回流入市，帶動二手交投反彈，美國候任總統拜登即將上任，市場憧憬中美關係改善，普遍看好後市，加上新盤相繼起動，一手市場陸續升溫，預料進一步帶動二手交投，不少買家趕在農曆新年前偷步入市。
美聯物業分行統計，周末和周日15個指標屋苑錄得約483個預約睇樓，按周上升約6.4%，連升3周。
美聯物業住宅部行政總裁布少明表示，股樓氣氛暢旺，多個全新盤相繼登場，刺激購買力湧現，周日啟德焦點項目MONACO首度開售，預料將熱賣並開出頭炮紅盤，另多個貨尾新盤亦伺機搶攻，加上日出康城全新盤開價出擊，收票反應相當熱烈，不少準買家入市意欲驟增，帶動多個二手屋苑預約睇樓活動增加，利好港九及新界三區睇樓量全線上升。
根據利嘉閣地產研究部數據估算，全港50個指標屋苑共錄1325個客戶於周末日預約睇樓，按周上升6.4%，創近8周新高，逐步收復到第四波疫情爆發前水平。
利嘉閣地產研究部主管陳海潮表示，最近股票市場氣氛造好，而且第四波疫情稍稍放緩，加上新盤接連起動谷高氣氛，置業人士入市信心進一步增強。
|
https://www.ladylogic.co/2017/09/28/1001sale/
|
10.1國慶減減減，2折起再95折，我的美麗日記面膜低至$3.52/片，Fresh玫瑰保濕系列低至69折，仲有日本保濕卸粧啫喱只係$20.7/支，假期最開心就係去卓悅Shopping，買到平價筍貨誇啦啦！
低至$3.52/片，平、靚、正之選！！
沙地蘆薈面膜2片、黑珍珠面膜2片、蘋果多酚面膜2片、燕窩面膜2片、魚子面膜2片及角鯊烯保濕修護面膜5片，滿足晒保濕、美白、緊緻3個願望。
元素玻尿酸4片、元素角鯊烯4片、元素胜肽2片、元素膠原蛋白2片、元素熊果素2片、元素傳明酸2片及馬油面膜1片，一盒7款，平均只係$3.52/片，超抵買！
2大特點：
小編每日敷一片Mask，日日唔同款絕對唔會悶，又可以滿足肌膚唔同嘅需求，保濕去黃、亮白緊緻、滋潤修護，兩盒搞掂晒，唔買點得呀！
Fresh玫瑰保濕系列兩大王牌，低至69折！！
返工長期喺冷氣房，皮膚乾蚊蚊？！等小編過你兩招，皮膚24小時保持水潤！
小編會隨身攜帶一支保濕噴霧，攞出嚟全面噴，鎮靜又保濕。而Fresh玫瑰保濕噴霧不含酒精，絕對唔會抽乾皮膚水分，仲有陣陣玫瑰香，精神為之一振。
早晚潔面後，用Fresh玫瑰水沾濕化粧棉抹面，清除皮膚表面污垢雜質，再拍上剩餘嘅玫瑰水，促進滲透肌膚底層，細胞飲飽玫瑰水，皮膚自然明淨透亮！
每晚敷上玫瑰保濕Mask，獨特嘅啫喱質地加上玫瑰花瓣、玫瑰水、青瓜萃取、蘆薈及綠茶，感覺涼涼哋，鎮靜肌膚，同時洗滌心靈，5-10分鐘後，皮膚嬌嫩到好似玫瑰花瓣。
而家喺卓悅買低至69折！兩樣一齊買，皮膚水嫩過中秋！
日本Salon級護髮，$55.1/支，超抵！
日本專業髪型屋專用，洗髮露含有11種胺基酸，3種透明質酸及2種修護成分，深層清潔頭皮油脂，修補受損髪絲，令髪質水潤絲滑，同時增強頭髮彈力及韌性。
護髮素添加向日葵籽精華，令髮絲加倍柔順。無矽配方，頭髮清爽無負擔，適合任何髪質。鐵線頭瞬間變成瀑布秀髮不再是夢！
仲有兩款香味選擇，玫瑰及花香味，自然散發女神香氣。
日本人氣$20.7/支，手快有手慢無！
小編最近愛上呢款日本卸粧啫喱，唔只因為佢夠平，仲因為佢超好用！
含紅莓、西莓、藍莓、薰衣草等11種天然萃取物，一支就可以卸除全面彩粧，無矽、無礦物油，唔刺激皮膚。
小編會乾手乾面唧4泵，全面推開打圈按摩，眼部位置，我會先用雙手敷蓋10秒，再用清水乳化，再過水，全部彩粧通通一次過卸走，而且一啲都唔油，亦唔乾。
?喺按摩嘅時候會聞到陣陣花香味，超療癒！
?濕手都用得，沖涼時卸粧都無問題！
仲唔快啲去卓悅搶貨！？
全面保護心腦血管健康！！
100%澳洲GMP藥廠研製而成，取材自深海純淨無污染嘅鮭魚，含有180毫克EPA和120毫克DHA，絕無添加劑及防腐劑，易被人體吸收，有助穩定膽固醇及血脂，減少患上冠心病、高血壓、腦血栓等心血管疾病。
?改善血管堵塞，增強血管彈性，有助血管壁健康及減少血管性疾病。
?有助視力發展，改善視力。
澳特寧2折唔係成日有，囤返幾樽至精明。
卓悅門市及官網同步熱賣，只限以上部分產品及優惠。優惠期由2017年9月29日至2017年10月5日止，貨品數量有限，售完即止。
|
http://www.onecaratbeauty.com/2018/09/facial.html
|
Home 單次收費facial 香港男士護膚品美容院facial推薦：毒男變男神？
同大家分享香港男性護膚品，同男性美容院facial教學之前，首先想講下過去幾年男性護膚品市場嘅巨大環境變化。過去幾年，都見到一啲天菜級高質素嘅香港男仔，究竟點樣先可以由路人變男神？因為外表皮膚緣故而導致戀愛有障礙，護膚品同美容院facial又點樣幫得到？乜係無針埋線？點樣可以避開hard sell黑店，搵到適合自己預算嘅服務？
隨着韓國超靚仔Oppa秒殺千萬粉絲，外國高質素健身大隻仔仔橫掃夜場全場獨秀，甚至泰國、內地、台灣交友網嘅都高顏值帥哥經常自拍挑機，令到香港男士與及男性網友明白到，唔可以故步自封！
泡菜Oppa同泰仔、強國北方男仔帥哥素人，一出騷肌、顔值post都可以獲得千萬likes！令到香港男士終於明白到，你的樣子如何，你的日子也必如何！終於急起直追，好似韓國男仔咁樣，定時去美容院做facial、健身、整理外表。
遇強越強，香港男士對於自己外表嘅要求亦都越來越高！
無可否認，現代嘅男仔比上一代，質素高咗！男士去購買護膚品、微整形、去美容院做facial 嘅趨勢有所增加。
好多注重外表嘅男士可能未必完全知道點樣先可以最有效咁樣美容護膚、甚至微整形！始終，香港嘅美容市場針對女性顧客已經有幾十年嘅歷史，針對男性，可能只係過去10幾年，好多方面都有一啲有用嘅資料可以同大家分享，令到各位注重外表嘅男士，都可以付出更小嘅錢得到最大嘅效果！
為咗令到大家得到更高性價比嘅服務，同埋成功避開美容黑店，今次就同大家講下，香港男士護膚品同男士美容院Facial要注意地方。
香港好多男仔都有興趣了解，點樣可以提升自己皮膚質素，提升自己樣貌，討論區都有唔少呢一類型嘅post。馬國明代言嘅MSC、陳家樂代言嘅Oasis Homme，都有專門為男士提供服務嘅美容院Facial。好多人都希望改善皮膚，令到自己更有自信，無論係工作定係約會，都更得心應手。
如果你自己，或者你身邊嘅男性朋友、男性家人都有興趣了解，就要留意呢一個教學。
男性同女性嘅皮膚天生狀態已經唔同，老化嘅速度不同，荷爾蒙分泌亦有出入，所以，男性護膚無論係產品、價錢、美容院Facial，同女性嘅要求都唔同。一般女性護膚中心嘅療程，如果未有調整，可能未必完全合男性用。
香港美容中心facial越來越多都有提供男性服務，我會教大家點樣避開一啲呃錢嘅黑店。
男士想去做facial就一定要小心美容黑店！高壓式銷售，即係hard sell，係香港好多美容院嘅不良銷售習慣。好多女性由於由細到大已經身經百戰，對於佢哋一班美容sales嘅伎倆，就算唔好話見招拆招，都起碼可以隨機應變！但係好多男性首次光顧美容院，面對一班經驗豐富嘅sales ，有時就會不知不覺之間墮入銷售陷阱！
我會建議有興趣去做Facial嘅男士，首先由小型美容院開始嘗試入手。
中環Reju Beauty唔需要預繳，不設顧問sales，又可以單次購買，比較適合新手。WhatsApp 直接查詢按這裏：
一般大型嘅美容中心，多數會提供醫學美容如激光、HIFU、射頻、注射等等服務。佢哋嘅顧問，亦都會傾向銷售呢一啲高收費嘅醫學美容程序。當然，如果你係第一次做美容，就好容易荷包出事！
中小型嘅美容中心，多數提供人手美容服務，價錢亦都比較低，對於頭幾次使用呢類型服務嘅男士，對於做facial過程、程序、產品等等，都會有體驗同埋學習嘅作用。由於每次收費唔貴，最多都係＄500，輸晒都係＄500。到你真係比較熟悉市場行程嘅時候，再之後upgrade佢更加貴嘅地方亦都可以。
作為一個美容行業多年嘅業界人士，我會建議各位男士，如果你係想用實驗性質去睇下自己做完Facial之後皮膚狀態同埋外表有冇改善，第一個要訣，就係千祈唔好去連鎖店住！
始終連鎖店嘅銷售壓力好大，羊毛出自羊身上嘅壓力亦都好大！
一般連鎖店初次試做價錢大概＄300 ，正式價錢大概＄800到1000 1次左右。
所以，我會建議各位男士做facial時候，首先去幫襯一啲比較平，質素一般都冇所謂，咁你自己認識左成個做facial嘅過程，同埋聽下唔同美容師嘅意見，綜合幾次做facial嘅經驗，你就會知道自己皮膚嘅主要問題係乜嘢。
到咗你最少有幾次做facial嘅經驗之後，就可以選擇一啲適合嘅地方去買套票。
市面上都有好多香港美容黑店list，簡單來講，避開上市連鎖集團（香港好多女性都知道唔會中伏，但好多男仔唔知道） ，避開價錢超平嘅團購，避開＄200以下嘅Facial。
相比起每個月用幾百到幾千蚊護膚嘅女士，一般香港男性嘅皮膚都比較粗糙，黑頭，皺紋，缺水，都係常見問題。呢一類型嘅問題，通常經過幾次護理，就會有明顯改善。
我之前對於Facial嘅介紹，就同大家講解個唔同嘅做法，同埋建議大家點樣防止黑店，有興趣可以參考一下。
臀部也要敷面膜！？台灣天菜最愛神器UNICORN SKINCARE臀膜自購評價！
|
https://www.jetsoday.com/%E6%8A%B5%EF%BC%81%E9%95%B7%E6%A6%AE%E5%8F%B0%E5%8C%97%E6%A9%9F%E7%A5%A8%E5%A5%97%E7%A5%A8%E9%BD%8A%E9%BD%8A%E6%B8%9B%EF%BC%813%E6%97%A52%E5%A4%9C%E9%95%B7%E6%A6%AE%E5%8F%B0%E5%8C%97%E5%A5%97-2.html
|
長榮台北線有減價呀喂！今次套票同機票一齊減！12月20日前出發，長榮3日2夜台北套票，包機票連基本住宿每位連稅只需$ 1,292 起 (以入住經濟型酒店為例)，如果只係買來回機票都係$ 770 (連稅$ 1,155)，幾抵！機票價俾多少少就有兩晚住宿，梗係訂套票又方便又著數啦！仲可以坐到高質嘅長榮，weekend走一轉都唔過份呀！
小編揀左幾間酒店比大家參考，以下套票以3日2夜計算：
Duckstay Hostel：鄰近龍山寺捷運站，距離西門町只有一站，附近有許多夜市及文化景點，每人連稅$ 1,292。
T.O. Hotel：雙連車站附近，有公園、夜市、文創區！綠色白色設計，仲可網上facebook check in，每人連稅$ 1,394。
We Meet Taipei Hotel：離捷運直走5分鐘，樓下就有超級市場，附近仲有一個夜市，夜晚唔驚無野食，每人連稅$ 1,460。
可以單數人數出發或一人成行，但視乎酒店價錢會有加減，因為無得攤分房錢。旅程日期可長可短，如果想stay behind，訂購時可選擇只住部份日子，機票停留期限唔一定要同酒店入住晚數一樣。
經過我地測試，長榮航空3日2夜台北套票，12月5日出發，7日回程，入住Duckstay Hostel，每人連稅$ 1,292。
|
https://www.ctgoodjobs.hk/article/%E6%82%A8%E5%A5%BD-%E6%88%91%E5%80%91%E6%98%AFxx%E5%BF%AB%E9%81%9E/1236-16777
|
您好，我們是XX快遞……
前排最熱門嘅話題莫過於電話騙案，基本上人人都收過自稱順豐速運嘅電話，話有未簽收快件，要你提供個人資料。騙徒仲似乎迷上角色扮演遊戲，扮完順豐扮中國郵政、中聯辦、公安等等，扮極唔厭（唔做演員真係嘥晒）。琴日，薯仔家族成員──薯餅又喺辦公時間收到騙徒電話：
薯餅即刻腎上腺素飆升，咁啱無嘢做，老細又放假，仲唔畀我玩到你？
騙徒即時上釣（但語氣仍然保持平靜，竭力掩飾興奮之情，專業態度可見一斑），同薯餅展開對話，薯餅瘋狂忍笑之際，騙徒話查到薯餅有一封重要公文寄送時出現問題。
薯餅即刻用好普通嘅普通話答，無奶油呀，禾嗰時在澳洲潛水呀。
對方死心不息（果然敬業樂業），繼續問薯餅攞個人資料，薯餅話佢只有澳洲身份證，問騙徒要唔要，仲問個騙徒係咪條鯊魚寄失咗。
騙徒終於發現自己被玩，爆出一個非常不文明嘅單字，繼而火爆Cut線。
薯餅講完，我地一眾薯仔家族成員就笑佢唔識玩。話說，早幾年好多財務公司打嚟問使唔使借錢，日日收到嗰下真係會躁底，於是另一薯仔家族成員──薯蓉決定還擊：
騙徒：你好，我地係X X兄弟。先生有無卡數未清？
薯蓉：有呀，有$1億。
騙徒：我地可以提供番個私人貸款……
薯蓉：（打斷）我要借$1億。
騙徒：私人貸款借唔到$1億喎先生。
薯蓉：（躁底）搞錯呀，又話係兄弟$1億都借唔到！
騙徒：我地最高貸款額有……
薯蓉：冥通做到你做唔到，點做生意啊？
騙徒：邊間話？
薯蓉：冥通呀！
騙徒：……我地可以借到$30萬嘅。
薯蓉：借完係咪唔使還？
薯蓉：一場兄弟$30萬咁少就無計啦。
事實證明，騙徒除咗手法層出不窮，仲會與時並進、持之以恆，可謂敬業樂業專業嘅典範，呢種精神實在值得廣大打工仔學習。但小生都要提醒大家，千祈唔好信啲來歷不明嘅電話啊！
|
https://www.hkitalk.net/HKiTalk2/thread-1191645-8-1.html
|
好多司機中伏見唔對路淨係識宋皇臺道同人迫走。
& e" m' X% P# K9 c. f以觀塘同九龍灣日塞夜塞法，幾年後東九龍走廊遲早倒塞返落紅隧。
而家上繁係紅隧都無龍，下繁就大老山龍尾megabox，六點後無堂食大家個個趕住返屋企？
5 S$ ~/ ^# ?, M+ i9 r/ P& ]101X 最錯係港島太早上橋同唔停紅隧口。
你試下 101X 下繁唔去觀塘九龍灣，港澳碼頭尾站，改上紅隧口、山谷道，直飛彩虹道黃大仙慈雲山？條線可能發左達。
. V: w# V* X. o因為 641 下繁班人因為多左兩班 101X 返九龍，灣仔、觀市、藍田站客倉過晒檔落 101X？
我只會覺得 101X 咁出現只係將 101 客左手交右手。
) ?& E* }& i. a- F2 v# ^切記，搭開 619 同 641 班人，寧願搭港鐵都唔會搭 101。
係做西區加上環特快去紅隧口、山谷道、黃大仙，順手拉去慈雲山，你係唔係搞錯左少少野呢？兩件事亦無衝突。
下繁林士街跟 104 碌到灣仔北都起碼 30 分鐘啦，我係上環客一早跳左落鐵啦。
# i* L6 r9 n. ?& o* W3 U切記，101X 下繁就係太早上橋做做唔到依批紅隧口客，係堆住宅區碌到正街邊夠客。
所以雅麗道同觀市班人由 641 轉投 101X 返九龍機會非常細。
|
https://hkofficedaily.com/%E7%88%B6%E6%AF%8D%E5%94%94%E4%BF%A1wfh-%E7%84%97%E7%A7%9F80%E5%91%8E%E7%84%A1%E7%AA%97%E5%B7%A5%E5%BB%88%E9%81%BF%E5%AE%B6%E4%BA%BA/
|
我有時唔明，點解啲父母要迫得仔女咁辛苦呢？
？？？？？乜嘢呀？你唔信我係WFH都算，我以前去旅行係用自己大假，清唔晒假期仲會畀公司迫我放，點樣懶人呀？
最近公司再宣布WFH，原因係有同事住緊嗰棟大廈有人確診，老細為安全計，叫大家home office直至3月，反正新年前的確冇咁忙，本身都打算年廿八收爐，但我一啲喜悅都冇，因為我知留家工作係一個大難題，如果唔係老細落聖旨，我真係唔介意自己一個返office做嘢。
當然，佢哋都仲係覺得我掩飾自己畀人炒，掩飾自己冇工返，話鬧我只係為我好，覺得而家啲後生唔捱得，唔識得珍惜份工，放假即係對公司唔忠誠，冇盡力，因為佢哋以前嗰套就係咁，所以認為我哋呢代都要係咁，一份工就係要做一世，轉工就等於唔識得飲水思源，係反骨嘅行為。
每日被兩老質疑我失業，每日開到個電視大一大聲，你知唔知我慘到點？我去咗搵啲分租office，$2500，80呎，無窗，舊式工廈，有窗會貴啲，房內有廁所又貴成千蚊，所以我揀最平嘅無窗無廁房。唯一慶幸係有WIFI，唔使另外申請，呢度亦可以短租，但短極都要簽三個月，即係我硬掘要因為咁而付出7500，同埋呢間80呎office係唔提供傢私，我又唔想使咁多錢，所以求其買咗張褶枱同櫈仔返去，始終呢段時間都要喺度打躉，唔止每朝一早「返工」出門口，放工都要較埋時間夠鐘先走，我真係覺得自己好折墮。
希望其他人唔好有我呢啲遭遇，希望啲父母唔好再迫死仔女啦！未經歷過嘅嘢唔代表冇，時代唔同喇，唔好再成日講以前啦！
愈貴真係愈好？
|
http://www.etnet.com.hk/www/tc/lifestyle/officetips/mktcolumn/67759
|
睇戲時食爆谷，對好多人嚟講都好似係一個「套餐」，當入到戲院見到小食部賣爆谷，總會俾人一種「非買不可」嘅感覺，就算最後你冇買，但都會有一秒考慮過。雖然戲院有好多唔同嘅小食出售，但爆谷嘅吸引力依然不減。單係美國，過去幾年爆谷嘅銷量就不斷上升，早前市場總價值更錄得高達11億美金。但點解一種咁普通嘅小食可以大受歡迎？爆谷又如何塑造一個同睇戲緊密嘅關係呢？
爆谷嘅出現其實係好多年前一個巧合，當年小販並無精心計劃過乜嘢營銷策略，只不過因為爆谷本少利大，先決定喺戲院門外售賣爆谷。意外地爆谷同睇戲產生咗微妙嘅協同效應，後來睇戲時食爆谷慢慢變成一個「傳統」。多年來呢個傳統都不被取代，取勝之處在於爆谷嘅香味、方便漆黑中進食、小賣店嘅地利位置等等，久而久之，就算人物、地點、配套有不同嘅改變，但大眾都會潛意識繼續「遵守」呢個傳統，類似電影《潛行凶間》一樣，植入意識。
要創造一個傳統，先要有「場景」，而一件產品要成功，重點在於該產品能否融入整個顧客購買場景（customer journey）之中。將睇戲同爆谷連為一體，令事情變成一個「體驗」，而並非只係一個買 / 賣行為。早年因為戲院未係十分盛行，所以爆谷售賣店設於戲院門外，以引流到戲院內。當睇戲變成大家其中一個恆常娛樂之後，後期戲院就自己承包埋小食店，爆谷就開始成為戲院嘅一部分。
另一方面，睇戲食爆谷除咗能夠提升電影愛好者嘅體驗之外，亦能吸引經常睇戲分心嘅觀眾。有研究指，口腔不停郁動時，就算能夠經常專心工作嘅人，都會因此而分心，整個過程嘅記憶力會有所減低，即係睇戲時食爆谷，會影響你對電影內容嘅記憶。從另一個角度看，因為「食爆谷」已經佔用咗「分心者」嘅心神，有可能會減少佢哋喺睇戲期間滋擾別人嘅行為，如問問題、玩電話、自言自語等。所以同一個場境能夠滿足電影愛好者之餘，同時亦可以令分心嘅朋友加強參與度，亦係爆谷特別嘅能力。
當人、場景、氣味等都已經俱備，只要日子耐咗，就會製造咗一個潛意識，自動將睇戲同爆谷聯繫起來。當你見到爆谷，就會好易聯想到睇戲 / 戲院，或者睇戲時想食嘢，就會自然聯想到爆谷，而唔係其他小食。情況類似當你諗到漢堡包，就會諗到麥當勞，而諗起麥當勞，你就會先諗到巨無霸漢堡。能夠製造到呢個強勁嘅關聯，就代表該產品嘅marketing策略十分成功。
其實好多marketing嘅營銷策略都係從心理學出發，為消費者製造不同層面嘅官能刺激，間接引導消費者，從而刺激消費，令營銷策略融入你生活嘅一部分。
|
https://www.toofullforfood.com/2018/03/05/%E3%80%90%E9%9F%93%E8%BF%B7%E6%9C%9D%E8%81%96%E9%A3%9F%E8%B2%B7%E7%8E%A9-gd-cafe%E9%9A%8A%E5%95%A4%E6%AD%8Ecupcake%E3%80%91%E9%A3%9F%E7%84%A6/
|
上星期BIGBANG隊長G-DRAGON(GD)現身「濟州神話世界」，係佢當兵前最後一次出席公開活動，為佢自己嘅「親生仔」GD cafe「Untitled,2017」進行開幕儀式。咁重要日子梗係逼爆現場啦，GD同所屬嘅YG老闆楊賢碩進行打手印儀式，GD咖啡店正式開張，亦為「濟州神話世界」呢個娛樂城開咗個靚頭彩！
其實唔止V.I.P(BIGBANG粉絲)緊張，旅客同食客都一樣咁期待㗎，事關「濟州神話世界」除咗俾粉絲朝聖，仲有唔少食店，可以一次過滿足晒食買玩三個願望！當日有份去朝聖嘅V.I.P同小編講，雖然GD入咗cafe招呼完客人無耐就閃走咗，但係cafe入面一樣有唔少GD嘅精心傑作㗎！
舉杯，慶祝GD cafe開幕喇！
為咗要趕喺GD入伍前開幕，依家cafe暫時只係得啤酒同咖啡呢啲飲品供應，開幕當日見到嗰啲靚靚cupcake其實要到3月中先真正有得賣。睇得唔食得，但係見到啲cupcake嘅賣相都靚過人，照估計正式開賣嗰日肯定好搶手！咁一支GD啤酒賣幾錢？圍起要成百蚊港銀一支，抵唔抵？唔問啦，去得嘅就覺抵俾㗎啦！
隊吓啤飲吓咖啡，仲有乜做？梗係要兜返個round先夠滿足啦！cafe入面有兩大朵郁得嘅巨型花，又紅又黃好大朵好壯觀，現場仲有唔少紀念品賣，開幕嗰日賣嘅紀念品好似襟章咁，就即刻賣斷晒喇！
食cupcake未夠飽肚點算？又唔怕啫，因為「濟州神話世界」除咗GD cafe之外，仲有YG社長楊生打骰嘅其他餐廳，又有西餐又有烤肉，咁當然最有話題梗係GD cafe啦！
|
https://www.discuss.com.hk/archiver/?tid-29425919.html
|
想試下個新裝開車門apps？
個女人一齊？
應該係幫手睇水。
佢攞手機撳喎，係咪有app試圖hack Tesla個鎖？
會唔會係佢都係揸Tesla，以為自己架車呢？
死佬︰架車壞咗開唔到門既？
衰婆︰你架車喺嗰邊呀，戇鳩鳩………
|
https://www.ladylogic.co/2017/07/31/amazingsummersale5/
|
2折！2折！低至2折！ 卓悅不停減，小編不停買！！！
2折！2折！低至2折！全單再95折！！卓悅減得瘋狂，小編買得過癮！今期你買咗未？平靚正筍貨逐件睇，究竟有幾抵？有幾好用？睇下小編嘅攻略大全啦！
$3.9/包！$3.9/包！$3.9/包！咁平，買幾多包好呢！？
3大特點：
❣含親油性潤膚乳液，能吸附污糟嘢，潔力比一般濕紙巾高2倍，徹底清潔BB屁股。
❣「不纖布」材質，柔韌厚軟，配合潤膚乳液，喺皮膚上面形成一層滋潤嘅保護膜，有助預防紅屁股。
❣不含Paraben、酒精、皂液。醫學證明，溫和低敏，新生兒都用得。
BB咁幼嫩嘅肌膚都用得，小編就算皮膚敏感都唔怕啦，買嚟抹手抹面都得！
唔使$5一包化粧棉，仲要係100%純棉，抵到爛！！！
3大用法：
小編覺得呢隻化粧棉好好用！厚厚地，好柔軟，吸水力強，可以減少對皮膚摩擦！而且價錢夠晒平，買多幾包囤貨！
$29一大支，配合Johnson & Johnson化粧棉用嚟濕敷無得頂！
無酒精、無香料、無著色的低刺激、天然美白配方。倒出嚟乳白色，有啲似洗米水，拍上面，Feel到皮膚即時水潤咗。小編鍾意用佢嚟抹面再濕敷，一星期後，皮膚保濕度、透亮度UP！
$47.4就買到日本COSME No.1嘅面霜！濕敷完真珠美容水，再搽薏仁面霜，皮膚好到你唔信！
加入祛濕又美白嘅薏仁精華，美白淡斑、清爽保濕，長期用皮膚透亮白滑到識發光。夏天曬到黑蚊蚊，皮膚乾到一個點，用薏仁面霜當面膜厚敷，即時急救補水，鎮靜舒緩曬後肌膚，仲可以防止黑色素形成。無香料、無著色、低刺激性，深層浸透肌膚，調整肌膚水油平衡。
入貨時機嚟啦！真57折！仲平過韓國買！
小編係Laneige嘅忠實Fans，差唔多件件彩粧都試齊 😉 呢隻調色Cushion都用咗最新嘅3D菱格紋彈力粉芯，上粧均勻貼薄、透薄唔厚粉！仲有Oil Control System吸走多餘油分，夏天用唔會油光滿面，外在清爽，內在水潤！拍拍拍，粗糙肌膚變得柔滑好氣色！我覺得一定要買！
小編係Disney迷，所以3款都買齊，而且$58/件，好抵買！日日用唔同款，唔同粧效，心情日日都咁靚！
Olay沐浴露只係$12.9！
加入蜂蜜、豆乳、向日葵精油，白色乳液狀質地，沖涼之後，肌膚更加水潤柔滑！小編平時返工好攰，返到屋企用Olay蜂蜜沐浴露沖個熱水涼，感覺好舒服、好滋潤，加上淡淡嘅香味，身心放鬆，好過做SPA！
日本版，平均$22.2/支！三個字：抵！抵！抵！
通常電視劇嘅女主角都有一把亮麗柔順嘅秀髮，你唔使羨慕嘅，用Pantene洗護髮套裝，就可以擁有強韌亮澤、靚到發光嘅頭髮！
❣受損護理：號稱「秀髮能量水」，徹底修復受損髮尾，滋養髮根，每洗一次頭，頭髮就變得更加強韌。
❣豐盈滋潤：加入PRO-V秀髮豐盈配方，營養直入髮芯，滋潤每條頭髮，但又唔會令頭髮笠黐黐，飄逸清爽。
你無睇錯，CUREL潤浸保濕系列 $65.6起！
如果你嘅皮膚容易乾燥、敏感、甩皮，一定要用CUREL潤浸保濕系列，包保你嘅皮膚回復健康狀態。
成套KEEP住用，乾燥敏感肌從此Say good bye！
Clinique眼霜低過半價！
全能眼霜，踢走眼紋、眼腫、黑眼圈！
卓悅門市及官網同步熱賣，只限以上部分產品及優惠。優惠期由2017年8月4日至2017年8月10日止，貨品數量有限，售完即止。
卓悅夏日激減 2折起 識搶一定搶呢啲！搶啦喂！！
|
https://www.plastichubdaily.com/25656/%E8%B2%93%E7%8B%97%E5%A5%B4/%E6%9C%80%E8%90%8C%E5%B0%8F%E5%8B%95%E7%89%A9-%E5%A4%A7%E9%9B%86%E5%90%88-hub03/
|
佢係北海道特有嘅小飛鼠品種，有對大到好似戴咗大眼仔嘅深色眼睛，同埋好小巧嘅爪，有咁得意嘅外表，所以佢成為當地標誌性動物，重出現喺鐵路儲值卡上。
佢有別於日本其他地區常見嘅長尾山雀，佢冇啡色嘅眉毛，成塊面、成身都係雪白，好特別。
雖然佢只係普通赤狐嘅其中1種，但佢喺北海道雪地上好慵懶咁，而且赤狐總係好似微笑嘅樣，實在太可愛喇！
紅松鼠喺亞洲同埋歐洲都好常見，不過佢係北海道特有品種，要捕獲佢哋亦只有去到北海道先可以搵到。
佢外形似老鼠又似兔仔，據講《寵物小精靈》入面比卡超就係參照咗呢種鼠兔構思而成！
呢種黃鼠狼同其他地方見到嘅唔同，佢因要適應居住地嘅環境，所以品種毛色都變到同雪地一樣白(口雪)(口雪)。
唔好睇佢個樣咁萌，其實佢係種好兇猛嘅動物，佢係捕捉其他動物作為食物，包括前文提到嘅各種可愛動物！
|
https://maxxmas.com/2016/10/15/%E5%8D%87%E4%B8%8A%E5%B0%8F%E4%B8%80%E5%BE%8C%E3%80%82%E5%8F%83%E5%8A%A0%E6%AF%8D%E6%A0%A1%E5%B9%BC%E7%A8%9A%E5%9C%92%E6%94%A4%E4%BD%8D%E9%81%8A%E6%88%B2%E6%97%A5/
|
雖然升左上小一, 但幼稚園就係屋企附近, 而且可以順便去拎埋畢業DVD, 所以相約舊同學一齊去, 我地11點多D就去到。
真係咁橋原本逢星期六上既小學興趣班今日取消左！先有得JOIN埋一齊去咋！
玩到咁上下就同同學仔一齊食飯啦！原來想話邀請佢地上黎屋企坐下, 點知論盡媽咪竟然冇帶屋企鎖匙！！
睇下 Max 玩到個樣幾眼訓！仲因為太貪玩, 坐上後面條欄杆度, 點知成個人向後跌….個頭落先…撞到起左樓！！痛到佢喊。
呢個衰豬今日好唔聽話, 又好多時都鬥氣….都激得我幾嬲！
|
https://www.likejapan.com/news/%E7%A5%9E%E4%BA%BA%E5%82%91%E4%BD%9C%E5%8B%95%E6%85%8B%E7%B4%99%E6%9D%AF%E6%BC%AB%E7%95%AB/
|
神人傑作！動態紙杯漫畫！
3個紙杯加神手可以做出嘅係超像真動態漫畫！仲會有特技效果！感覺好Amazing呀！
有龍珠，仲要彩色cover！龜波氣功無得輸！
唔少得一拳超人，你睇佢個拳風！！
係杯緣子嘅襯托下，呢d紙杯漫畫真係好正呀！
唔知香港有無人可以挑戰下佢哩？
|
https://www.discuss.com.hk/archiver/?tid-26923381.html
|
因為現時冇乜車！！
話第日咩車站廣場系巴士站？？
晚晚偷笑！！
簽個名便等數＄！！
想知幾時收樓入伙？
會吾會第日搬返去車站廣場？？
6盤基本上各有自己路去地鐵，吾會迫！！
有冇地下城資訊？？
師兄，佢唔係已經起好咩？ 重趕工？
|
https://plainfaceangel.blogspot.com/2006/05/blog-post_22.html
|
呢個黑人牙膏廣告現於地鐵站內熱賣中，靚仔名叫 Frankie Tam。
Frankie Tam 依家o係現代教育補電腦。
嘩！咁靚仔？！！！！！！！！！！！真係 model o黎喎喂！
即刻有個衝動想扮細去報名上堂呀！
笑一下都殺死人啦大佬呀！
|
https://www.vwedding.com.tw/family-law/faq54.php
|
九十六年五月四日修正前之民法第一千零六十七條規定「有左列情形之一者，非婚生子女或其生母或其他法定代理人，得請求其生父認領為生父之子女：
一、受胎期間生父與生母有同居之事實者。
二、由生父所作之文書可證明其為生父者。
三、生母為生父強制性交或略誘性交者。
四、生母因生父濫用權勢性交成姦者。
前項請求權，非婚生子女自成年後二年間或生母及其他法定代理人自子女出生後七年間不行使而消滅。」因此生父不願認領時，非婚生子女或其生母或其他法定代理人，得請求其生父認領之。
惟九十六年五月四日修正九十六年五月二十三日公布九十七年五月二十三日施行之民法親屬篇修正案第一千零六十七條規定，有事實足認其為非婚生子女之生父者，非婚生子女或其生母或其他法定代理人，得向生父提起認領之訴。前項認領之訴，於生父死亡後，得向生父之繼承人為之。生父無繼承人者，得向社會福利主管機關為之。除放寬可以請求強制認領之事實外，並取消強制認領請求權行使之期間限制。
|
https://flyerlog.info/2019/06/%E6%97%A5%E6%9C%AC%E7%A6%8F%E5%B2%A1-%E7%A6%8F%E5%B2%A1%E5%A1%94-%E6%97%A5%E6%9C%AC%E6%9C%80%E9%AB%98%E6%B5%B7%E6%BF%B1%E5%A1%94/
|
喺介紹過國營海之中道海濱公園之後，今次同大家介紹另一個福岡嘅海邊景點～喺博多灣嘅另一邊有全日本最高嘅海濱塔－福岡塔！由福岡塔可以遙望海之中道㗎～福岡塔係一個唔錯嘅景點，值得大家專程過去睇睇～事不宜遲，即刻睇睇福岡塔嘅介紹！
買完飛之後，千祈唔好咁心急上觀景台吖！樓上得餐廳裡面有洗手間俾食客用，所以一定要喺樓下去咗廁所先～職員喺放大家上樓前都會再提醒大家，記得聽佢哋嘅勸告～尤其係上去入咗場之後，就無得用同一張飛重新入場，無得落樓方便之後再入去！
有儲開印仔嘅朋友，喺日本旅行肯定會四圍搵啲景點嘅紀念印章～呢度亦唔例外，喺唔同嘅角落都有得扱印，而且仲係自動㗎！咁就唔怕印得唔靚啦！佢哋仲有其他貼心位，例如喺有凳俾大家坐低唞吓，又有位俾一眾情侶扣返個情侶鎖～當然仲有唔同影相位！
同去程一樣，回程嘅時候有唔同巴士路線可以返到去市中心，有去博多站嘅，亦都有去天神嘅～大家要留意清楚路線，唔好坐錯咗慢車吖！有啲路線會兜多幾個站，令到車程長唔少㗎～如果唔係有計劃去某啲沿路嘅景點，咁就倒不如等多一兩班車，揀一架路線無咁迂迴嘅嚟搭啦！
交通：於博多站巴士客運大樓1樓乘搭306號或312號巴士，於博多塔南口 (TNC放送會館) 巴士站落車即達，車程約25分鐘。
0 個留言於 “[日本福岡] 福岡塔 | 日本最高海濱塔”
|
https://runrun.com.hk/%E3%80%90%E5%81%A5%E5%BA%B7%E7%94%9F%E6%B4%BB%E3%80%91%E9%AB%94%E5%8A%9B%E5%8B%9E%E5%8B%95%E4%BF%82%E5%92%AA%E7%9C%9F%E4%BF%82%E5%8F%AF%E4%BB%A5%E5%8F%96%E4%BB%A3%E9%81%8B%E5%8B%95%E5%91%A2%EF%BC%9F/
|
好多人都會覺得，我平時返工或者做家務其實都做唔少體力勞動，出到成身汗，同做運動都冇咩分別啦！到底平時嘅體力勞動係咪真係可以取代運動架呢？
好明顯運動同體力勞動就係兩碼子嘅事！
運動主要嘅目的係為咗促進健康強身健體，可以幫助我哋增強心肺功能、強化肌力同肌肉耐力、矯正體態、減重同減少體內脂肪。為咗可以令到運動能夠達到依啲效益，我哋會為自己訂立目標，因應自己嘅體質差異去定一個適合自己嘅訓練計畫。但係我哋生活中絕大多數嘅勞動，都係為咗滿足生活上或者工作中嘅需求，就好似做家頭細務、照顧小朋友、工作上唔同嘅要求……所以，其實體架勞動係唔可以達成促進健康嘅目標架。
體力勞動的確係可以練到強壯嘅肌肉，但係我哋想像一下，一個送貨師傅，長時間咁上落貨物，邊有可能均衡咁用到腹部同腰部嘅肌肉呢？有啲體力勞動嘅工作係需要一日行好多路，雖然係能夠消耗唔少熱量，但係作為一個保安員，係低強度嘅步行巡視入面根本唔可以培養出足夠嘅心肺耐力。
其實運動係一種健康理念、係生活態度，可以強身健體、豐富生活、延年益壽。但勞動只係生存技能，只係為咗維持生活。
運動同體力勞動嘅生理完全作用不同。運動係一定負荷下會令身體產生一種叫內啡肽嘅酶，依種酶具可以調節體溫、心血管同呼吸功能，令人心情舒暢、氣血協調、強身延壽、延緩衰老。但係體力勞動就未必可以生產到有益嘅酶。反而，係咁多種內在因素唔平衡嘅作用之下，勞動可能會加速人嘅衰老。
另外，運動同體力勞動嘅方式截然不同。雖然運動同體力勞動都係會活動到筋骨、增加力量，但運動係可以促進生理同身體機能身心合一、全面發展嘅活動，所以運動係主動嘅健身性全身運動。相反，體力勞動嘅過程只係重複固定嘅動作，同時只係得局部肌肉同關節參與，運動方式係被動嘅，所以體力勞動只係被動嘅重複性局部運動。
最後，運動同體力勞動嘅效果都好唔同。人係運動嘅時候，通過身體各個系統嘅參與，可以改善心肺功能，帶動消化、泌尿、血液等系統，提高肌肉同骨骼能力，完善機能、促進健康。而係體力勞動嘅過程中，會用到嘅肌肉同關節較少，會運用到嘅身體機能好小同單一，同時負荷都比較細，好難達到強身健體嘅目的，只係長年累月下嘅體力勞動入面令到局部肌纖維變粗、骨骼變大。加上不均衡嘅肌肉活動同長期重複固定嘅動作，好容易導致肌肉力量唔均勻，仲會令到穩定性同靈活性下降，產生肌肉勞損、關節病等傷病。
|
https://growthwig.com/tag/%E7%8D%A8%E5%AE%B6%E7%B4%8B%E9%AB%AE%E6%8A%80%E8%A1%93/
|
紋髮？即係等於紋身？
. 相信唔少人都聽過關於脫髮，生髮等等話題，但你又知唔知咩叫做“紋髮”呢？
. 其實紋髮係世界各地唔同國家都開始流行，呢個技術嘅基本概念就係將色素顏料渗透到頭皮，從而模擬出短頭髮髮根假像。
你又知唔知呢！
❓你聽過「NPM紋髮」嗎？
|
https://www.jetsoday.com/%E3%80%90%E7%8D%A8%E5%AE%B6%EF%BC%8E%E6%B8%9B128%E3%80%916%E9%80%B1%E5%B9%B4-last-minute-%E5%84%AA%E6%83%A0%EF%BC%81%E9%A6%99%E6%B8%AF%E4%BE%86%E5%9B%9E%E9%87%9C%E5%B1%B11232%E8%B5%B7%EF%BC%81.html
|
臨時想喺呢兩個月內出發玩番轉？釜山啱唔啱？先去海雲台玩䀆初夏日光浴，再訪童話月之村，然後去南浦洞食葵花籽黑糖餅，當然唔少得去札嘎其市場食海鮮！
釜山航空延續早前嘅6週年 Last Minute 優惠！推出5至7月初嘅即飛優惠！用埋獨家優惠代碼「BFPUS128」每人可以再減多$ 128！
用咗優惠代碼後，香港來回釜山$ 1,232起 (連稅$ 1,698起)！
以上價錢已經包咗20kg 寄艙行李及飛機餐，重點係可以凌晨機去晚機返！玩到盡！
價錢雖然無平時嘅早鳥優惠咁平，但係以 Last Minute 嚟講算係唔錯！
香港飛釜山航班時間：
|
https://www.testingmama.com/category/%E7%94%A2%E5%93%81%E6%B8%AC%E8%A9%A6/%E6%B8%85%E6%BD%94%E8%AD%B7%E7%90%86/%E5%B0%BF%E7%89%87%E8%A4%B2%E4%BB%94/
|
2020年皇者尿片爭奪戰！到底邊個先係真正嘅王者呢？
貴價尿片值唔值得買？
聽講最近出咗隻貴價尿片，而且價錢仲貴過平時百幾蚊！
Huggies、Moony、Goon－游泳紙尿片大比拼！
破解尿片吸水之謎 唔同牌子有冇分別？
尿片吸水量多就聽得多，媽媽們又有冇諗過拆開塊尿片睇下究竟係咩咁吸水？今次testingmama冒住生命危險拆開比大家睇下，順便測試下唔同牌子尿片有冇分別！
Pampers, Moony, Merries, Nepia－學習褲大測試！
|
https://www.toofullforfood.com/2018/09/13/%E3%80%90%E5%A2%A8%E8%A5%BF%E5%93%A5%E8%8F%9C%E9%A3%9F%E4%BB%99%E4%BA%BA%E6%8E%8C%E6%89%92-%E6%8C%91%E6%88%B0%E4%B8%96%E7%95%8C%E7%AC%AC%E4%BA%8C%E8%BE%A3%E9%9B%9E%E7%BF%BC%E3%80%91verde-mar/
|
Verde MAR係一間主打墨西哥菜嘅餐廳，Verde喺西班牙文嘅意思指綠色、而MAR就係海。墨西哥嘅海，顏色靚到綠綠藍藍，餐廳負責人Vivian覺得好靚好治癒，加上餐廳路線都係以健康、清新為主，餐牌上大部分食物都係海鮮食材，順理成章Verde MAR就係「綠海」，餐廳內外都被綠油油植物包圍，襯到絕呀！
餐廳有濃厚嘅異國風情feel，店內播放住墨西哥音樂，牆上掛上形形色色嘅墨西哥裝飾擺設，感覺真係好似去咗墨西哥一樣，幾relax喎！
大家對墨西哥菜嘅印象係點？食物偏油膩、好多芝士？好多炸物？如果較偏向美式煮法就係咁喇！但係正宗嘅墨西哥菜係講求食物平衡，唔會好多肉/好多菜，兩者互相balance，顏色仲好色彩繽紛添！有唔少Verde MAR嘅客人都係第一次接觸墨西哥菜，而大部分食客都話估唔到原來墨西哥菜可以咁fresh咁健康！
Chargrilled Cactus(HKD119)，用墨西哥空運到港嘅新鮮仙人掌，廚師挑晒啲刺之後原塊奉上，咁樣食先夠原汁原味。仙人掌都食得？係，不過要留意唔係所有仙人掌都可以食，要呢種長形扁身嘅先食得㗎！口感爽爽哋，咬落去好似有啲蘆薈嘅黏液咁，其實係好有營養價值兼幫助排毒㗎，所以仙人掌喺墨西哥人眼中係超級健康食物，如果再加埋青檸汁，感覺就好似食緊酸瓜咁，真係非一般口感，原來仙人掌係咁嘅味！
Mexican Chicken Wings-Habanero(HKD99/5pcs)，呢味雞翼用咗全世界第二辣嘅「哈瓦那辣椒」炮製而成，嗜辣之人要挑戰吓啦！就咁睇見唔到有任何辣椒粒/辣椒籽，其實辣椒嘅精華已經融入晒係醬汁入面，輕輕靠近已經聞到一陣好攻鼻嘅辣味，真係好勁！
開頭食第一啖覺得冇乜嘢，點知hold多2-3秒就大鑊喇！啲辣好似火山爆發咁噴出嚟，由內到外攻陷味蕾，辣到小編口都合唔埋，係咁灌水飲都解唔到辣呀，暫時係小編食過最辣嘅食物，食完一啖即刻放棄，只能說，世界第二辣嘅「哈瓦那辣椒」，確係名不虛傳呀！
Seafood Paella(HKD339)分量大，可供2-３人食。墨西哥嘅海鮮飯同西班牙海鮮飯好唔同，西班牙海鮮飯會比較濕潤，用雞湯熬煮，味道會鹹少少；而墨西哥海鮮飯反而較為乾身，米飯粒粒分明，啲飯都係用海鮮湯熬煮，之後再鋪滿新鮮海鮮，雖然味道偏淡，不過有另一返風味，幾好食㗎。
米飯做到粒粒分明，就算乾身都好易入口，加上仲有青椒粒配料，食落幾fresh！
蝦肉新鮮彈牙，仲食到輕微蝦膏，好滋味！
青口來自智利，粒粒肥美飽滿，一個飯有齊咁多款海鮮，真係夠晒飽呀！
Avocado Ice Cream(HKD88)用真牛油果皮嚟裝住粒雪糕仔，睇落真係以為成嚿牛油果咁樣！其實粒「牛油果核」係芒果辣椒sorbet，口感刺激過癮；而「牛油果」就用牛油果肉、忌廉同牛奶而製成，重奶味之餘質感偏濃稠，牛油果味又香濃！通常一般雪糕嘅做法會加雞蛋，但係牛油果本身有油份，所以做呢個雪糕就唔使加蛋都得，咁唔食蛋嘅客人都可以食囉！另外，餐廳仲好貼心，有多一款係用杏仁奶製成嘅牛油果雪糕，食素朋友都可以大飽口福啦！
|
https://www.toofullforfood.com/2020/07/08/%E3%80%90%E6%B0%A3%E7%82%B8%E9%B9%BD%E9%85%A5%E5%B0%8F%E9%A3%9F%E5%85%8D%E5%A4%96%E8%B3%A3-%E6%92%B2%E7%86%84%E6%97%85%E4%BA%BA%E5%A4%9C%E5%B8%82%E6%8E%83%E8%A1%97%E7%99%AE%E3%80%91%E6%B0%A3%E7%82%B8/
|
冇得去台灣旅行，又想食到當地嘅夜市小食可以靠自己！為咗幫大家同自己解決掛住台灣嘅苦，今次就氣炸台灣兩味夜市小食，如果想做到台式嘅脆口口感就一定要跟當地做法用木薯粉，快啲即學即整啦！
1. 將雞胸肉切成小塊，用蒜蓉、醬油、砂糖同五香粉醃20分鐘。
3. 以160度氣炸10分鐘，反轉再用200度，氣炸6分鐘。
1. 將雞髀菇切粒後灑上椒鹽撈勻。
2. 浸蛋液後沾上蕃薯粉，靜止約10分鐘。
|
https://aandmdiary.com/category/%E9%A6%99%E6%B8%AF%E9%A4%90%E5%BB%B3%E9%A3%9F%E8%A9%95%E7%BE%8E%E9%A3%9F%E6%8E%A8%E4%BB%8B-a%E5%A7%90m%E4%BD%AC%E4%B9%9D%E5%A4%A7%E7%B0%8B/%E8%8F%9C%E5%BC%8F-%E7%BE%8E%E9%A3%9F-%E9%A4%90%E5%BB%B3-%E6%8E%A8%E4%BB%8B/%E8%A5%BF%E9%A4%90-%E7%BE%8E%E9%A3%9F-%E9%A4%90%E5%BB%B3-%E6%8E%A8%E4%BB%8B/
|
以前喺香港機場上機前，A姐都好鍾意食大力水手炸雞（Popeyes），除咗因為趕時間上機，最緊要快靚正之外，更重要係機場曾經係大力水手炸雞嘅唯一分店，別無他選。大力水手炸雞其實源自美國路易斯安那州嘅新奧爾良，係全球第二大嘅炸雞專門店。不過，因應疫情，機場分店已結業，依家想食大力水手炸雞就只有位於旺角T.O.P嘅分店。
鐵板餐絕對係富有本地特式嘅經典食品，作為香港本土酒店品牌之一嘅荃灣如心海景酒店，就將鐵板餐帶入酒店餐廳，將鐵板餐提升至更高層次，而價錢仲好合理，所以我哋就嚟到酒店內嘅天空酒廊試吓呢個午市鐵板套餐啦！天空酒廊位於41樓，除咗可以俯瞰荃灣、青衣同遠至汀九橋嘅景色之外，飯前飯後不妨行埋旁邊連接高座同低座嘅玻璃底天橋，打卡一流㗎！
A姐帶我嚟到荃灣如心海景酒店玩至High Staycation（詳情：情人節浪漫住體驗 荃灣如心海景酒店），咁我都識做嘅，就帶佢去嘆個High tea，等佢打吓卡放吓閃啦！荃灣如心海景酒店41樓嘅天空酒廊喺二月份推出情人節下午茶套餐 Blooming Love in the Air，可以一邊俯瞰青衣同遠至汀九橋嘅景色，一邊品嚐三層嘅美點。喺呢兩座充滿傳奇愛情故事嘅大廈入面度過情人節，就更加有意義啦！
近排天氣好，最啱就係做運動，一於就同A姐挑戰全港最長嘅新界單車徑啦！呢條單車徑喺2020年9月全面開放，由屯門起點，經元朗、新田、上水、粉嶺、大埔、沙田，最後連接馬鞍山，全長達60公里。不過一向少運動嘅我哋又點可以踩足全程呢？所以我哋只係踩咗成段裏面最受歡迎嘅吐露港段。由沙田踩到大埔，中間經過嘅科學園就係今次嘅中途站，嚟到WM Café & Bar 食個午餐，補充體力啦！
放假就梗係要去玩啦！加上就嚟情人節，所以M佬就帶我去到The Hari Hong Kong玩Staycation，The Hari Hong Kong以英倫為設計主題，無論酒店嘅硬件定軟件都令我哋留下深刻嘅印象。另外，酒店設有兩間餐廳，分別係日式餐廳Zoku同我哋今次嚟到嘅意大利餐廳Lucciola Restaurant & Bar。Lucciola餐廳設計充滿古典氣息，主廚Francesco Gava希望食客嚟到Lucciola，可以品嚐到多種帶有傳統風味同現代特色嘅意大利菜式。
|
https://www.mrmiles.hk/ba-double-avios/
|
聖誕新年話咁快又就到啦，趁冬季長假期想搵平價機票去英國/歐洲感受下浪漫節日氣氛？英航最近推出咗冬季優惠，香港來回英國/歐洲各地只需HK$1,980起*，長途機想坐得闊落啲嘅World Traveller Plus(高級經濟客艙)都只係貴少少HK$6,480起*。想嘆啲又有budget嘅可以坐Club World(商務艙)HK$19,680起*。而家喺英國航空官網預訂機票，除咗價錢夠抵仲可以賺到雙倍Avios(記得訂飛前要去指定網站預先登記個優惠)！！！
今次優惠仲有樣好嘅係可以Open Jaw，等你自由組合往返城市，flexible啲可以慢慢玩多幾個地方。優惠期由即日起至2019年12月3日，嚟緊想去英國/歐洲嘅話，不妨趁英航冬季優惠有平機票又儲到雙倍Avios咁著數早啲買定機票啦！
另外，鐘意方便嘅朋友可以選擇倫敦/歐洲套票。來回巴塞隆拿機票(已連稅)+五晚酒店只需HK$4,849起、來回倫敦機票(已連稅)+三晚酒店只需HK$6,399起。 計返分分鐘平過自己出去搵酒店添！想輕鬆預訂機票酒店，不妨上英航官網搵下有無啱心水嘅超值套票啦！
Club World (商務艙)：
World Traveller (經濟艙)：
|
https://www.goingmovinghk.com/post/%E3%80%90%E6%96%B0%E5%B1%85%E5%85%A5%E4%BC%99%E3%80%91%E5%85%A5%E4%BC%99%E5%89%8D%E6%B8%85%E6%BD%943%E5%A4%A7%E9%87%8D%E9%BB%9E
|
好多人都知道裝完修後，新居入伙前要清一清潔先得，但係搵清潔公司就搞太貴，決定自己做清潔時又有咩要注意呢？
注意通風 裝修完最擔心嘅都係有機會殘留咗甲醛喺屋企，坊間有好多除甲醛嘅方法，但係最低成本同最有效嘅，始終都係開窗通風。建議您喺裝修完工後就可以即刻開窗等空氣流通，最好就維持一兩個月，因為開窗可以除潮氣、驅散異味、去甲醛等，亦可借陽光嚟殺菌。
注意清潔順序 要達到有效率地清潔新居，清潔嘅順序都一定要注意！而清潔次序基本上就係「由上至下，由內至外」。先由房間開始，然後到廚房同客廳，記得最後先清潔浴室，因為清潔時會經常換水，所以留返最後清潔係最好。清潔浴室同廚房時記得留意返磁磚同玻璃膠有冇留低膠漬，有嘅話要及早清潔。
正確使用漂白水 幾乎每個家庭屋企都會有漂白水，但好多人都唔知其實漂白水有一定嘅腐蝕性，所以使用時要戴手套同埋用清水稀釋，大家可以參考衛生署嘅指引：
要留意漂白水唔可以用熱水稀釋，稀釋亦都唔可以擺太耐。要達到最佳消毒效果，最好就係用稀釋完漂白水直接抹落物件表面，然後自然風乾。
無論係咪新居入伙都好，家居消潔一定要做足，尤其係宜家疫症仲未穩定，做好消毒先住得安心放心！
|
https://www.hongkongcard.com/blogs/mcdonald-s%E8%87%AA%E5%89%B5%E5%8F%A3%E5%91%B3-create-your-taste
|
怕肥可以走麵飽用生菜代替，不過我就食咗再算 。
有28種食材比大家配搭，好多係以前無，包括主打配料碳燒安格斯牛肉、適合水果迷的甜燒菠蘿、牛油果蓉等，醬汁亦有十種不同選擇。小編就特別試下燒菠蘿，因為感覺健康啲同埋無咁肥。
呢個就係我create嘅 taste 咁就要$79，平時可以食三個McDonald's特價餐( $22 )有找，不過可以自己整都幾過癮，試下無妨。
提提大家，點餐機只接受電子幣進行付款，只接受八達通、Visa、Master及JCB信用卡付款。
等5-10分鐘就有得食喇 ! 賣相係好過平時，啱曬大家相機食先。不過薯條就好似少咗。
提提你地，依家去McCafe買中杯咖啡仲識變大杯裝比你。哈，其實係因為憑Citibank信用卡恵顧McCafe由即日起至2016年12月31日中杯裝飲品免費升級至大杯裝。仲有仲有 ! 懶人恩物24小時麥麥送都有優惠， 由即日起至2015年10月31日係網上訂餐滿HK$70，就可享10%簽賬回贈。
去開又一城話埋比你知，除咗有豹傻睇，依家由即日起至2015年8月31日，用Citibank Visa信用卡喺又一城累積簽賬滿指定金額，可即場參加必中抽獎，每日首100名客戶可即場參加額外抽獎有機會贏獨家限量版傻豹精品。最低簽賬滿HK$800 就可以參加即抽即賞，會有星巴克HK$25禮券。簽賬滿HK$5,000 或以上仲可參加2次抽獎，有機會得到 Crabtree & Evelyn護膚套裝 (價值HK$545) 。
|
http://herrfung.de/%E3%80%8A%E6%BC%A2%E5%9F%8E%E3%80%8B%E7%B5%90%E5%B1%80%E7%AF%87-i%E2%80%8A-%E2%80%8A%E5%A4%A9%E6%B0%A3%E7%9A%84%E9%8C%AF
|
我首次喺《漢城》引用蘇軾嘅《水調歌頭》，係用嚟舒發當時嚟探我嘅Colette、喺假期完結後、離開漢城嘅離愁。
悲歡離合從來冇喺我嘅生命之旅中停止過。過去、現在、將來；只要一息尚存，「悲歡離合」呢四個字，就會繼續喺生命中穿梭。
人生，本來就係一場歷時數十載嘅悲歡離合。
喺過去嘅六十五篇《漢城》當中，大家都領略到我、Chloe、Colette嘅「晴」以及「圓」，甚至可能睇到有啲膩。接住落嚟嘅故事，就係《漢城》嘅「陰」同「缺」。
人生猶如一齣戲，每個人自己嗰齣戲，都會有一場至數場好難演嘅分手戲。究竟我同Chloe嘅結局，係蕩氣迴腸定係爛片一場呢？
希望大家會喜歡《漢城》結局篇。
同日晚上，凌晨一點左右。
門鎖嘅聲音，驚醒喺梳化瞓著咗嘅我。我坐咗起身、睜開雙眼；瞳孔正在適應客廳嘅燈光。
Chloe入到嚟、坐咗喺我身邊、輕輕咁叫咗句「老公」、然後好用力咁攬住我。
傻妹嚟㗎，唔見嗰一陣啫，都唔使咁痴纏嘅。人哋話「一日不見、如隔三秋」；我哋只不過係幾個鐘冇見啫，一秋都未夠，唔使攬得咁實喎。
「唔見一陣啫，傻妹；好掛住我呀？」我一邊輕撫佢啲長髮一邊講。
當我嘅注意力集中喺佢身上嗰陣，我發覺有啲唔妥。急速嘅呼吸，再加上我微濕嘅tee；我感覺到，Chloe佢好似喊緊……
「傻妹，你冇事吖嘛？」我收起咗輕鬆嘅聲音，正經咁問佢。
佢仍然將頭埋喺我心口附近、冇答我。大約兩三分鐘後，佢深呼吸，然後抬起頭望我。
我眼前嘅Chloe，雙眼已經腫晒，好明顯唔係返到嚟屋企先開始喊；除咗眼淚，我仲見到佢嘅左頰同嘴角微腫；有事發生咗。
「爸爸……爸爸佢唔贊成我同你結婚呀……」Chloe強忍眼淚，講出呢個消息。
我個腦仍然未能夠將Chloe呢句說話，同現實生活將會發生嘅impact連繫；因為我個腦只係得一件事：
「邊個打你呀？」我問佢。
佢唔肯答我，只係不停流眼淚。
「你爸爸打你？」我轉個方式問佢；但佢仍然唔肯答我。
「係咪你爸爸打你呀？」我再三追問。
然後我行咗去攞車匙同頭盔。我冇再理Chloe，一支箭咁飆咗出街、撻著我架電單車、俾油向南山方向飛馳。
咁好打，同我打吖！
南山素月路上，我以法例唔容許嘅車速飛馳。
話就話呢架係250cc嘅「綿羊仔」，撇除佢嘅斯文外表同可愛嘅稱號，其實佢都係一架有馬力嘅凶獸。好快，我就去到漢南洞、轉入漢南大路嘅落山段、直奔漢南大橋；狎鷗亭就喺過橋冇幾遠嘅地方。
我全神貫注咁飛馳，希望早啲去到Chloe屋企，幫佢攞返個公道。
一個我錫佢都嚟唔切嘅女人，你夠膽郁手打？！我話之你係老豆定係老祖，過到我呢關我任你打！
呢個時候，我嘅背後閃起汽車嘅高燈。通常喺路上，尤其是快線，呢個訊號代表叫我「讓路」；我應該駛埋一邊俾佢過。
但係我冇讓。我只係扭大個油門；你要快吖嘛，我咪快俾你睇囉！我以為，我嘅加速，可以拉開同閃我嘅車嘅距離；點知冇，我加速時佢又加速之餘，佢仲繼續開高燈閃我！
家陣你係咪挑機先！
我望一望側鏡，睇吓究竟係乜車咁巴閉！點知我見到嘅，係一個熟悉嘅車牌。
架車係我嘅；揸緊車追住我嗰個，當然係Chloe。
唔知點解，喺呢個時候，我心中只有一個念頭：𡃁妹，呢啲係男人之間嘅事，你唔好阻頭阻勢好唔好！
我冇理佢，繼續俾油飛。雖然話係凌晨一點幾，路上嘅車已經疏疏落落，但呢度始終係漢城，一個過千萬人口嘅城市；凌晨嘅路上，仍然有啲車。
為咗擺脫Chloe嘅糾纏，我開始抽頭過車。我揸嘅係電單車，比較靈活；我滿以為，抽得幾架車嘅頭，佢就冇辦法追到我。
點知Chloe一直死跟住。
以一個女仔嚟講，Chloe手車算唔錯。好多時，佢媽媽都會搵佢做司機，車出車入；我哋去國內旅行時，Chloe通常都會負責揸其中嘅一兩程，等我可以休息吓。
但就算佢手車再好，呢種「逢車過車」嘅抽頭方式，都唔會係佢熟悉嘅揸法。我哋一路喺漢南大路上面追逐，一直追上漢南大橋。我留意到倒後鏡嘅影像，Chloe嘅技術開始不繼；佢每抽一次頭，我就聽見後面響起唔同嘅響號聲音，仲有嚇人嘅響呔聲音。
Chloe呢種唔要命嘅揸車方式，開始令佢險象環生。
喺接近落橋位位置嘅時候，我嘅腦海中，突然響起一把聲音：
「你係咪想搞出人命先收手呀？！」係Colette嘅聲音。時至今日，我都唔明白，點解會係一個critical moment聽到佢把聲。
我腦海中閃過，Chloe滿身鮮血倒臥喺汽車殘骸裏面嘅情境。嗰一刻我驚覺，如果我同Chloe再係咁追逐落去，我哋都有可能受傷；而佢受傷嘅機會，甚至比我更高。
我開始放慢油門、打死火燈、將電單車駛往慢線。緊隨喺後面嘅Chloe亦都收油，跟住我打死火燈。
我哋喺漢南大橋同狎鷗亭路交界處附近嘅一個避車處停低；Chloe將車「閘」咗喺我架電單車前面，以防我又突然開車。
我察覺到，我哋㗎車嘅右邊沙板位置，經已擦花咗。
我落咗地、除低頭盔；Chloe落咗車跑過嚟，用一種近乎當日喺東大門撞入我懷中嘅力度、衝過嚟攬住我。
佢抬高頭望住我，我抹咗佢嘅眼淚。佢退後一步，深呼吸，然後好嚴肅咁同我講：
「咩事？」我反問佢。
「無論如何，你唔可以傷害我爸爸；更加唔可以傷害你自己。如果你唔應承我，我唔會嫁俾你，我仲會恨你一世。」佢好認真咁講。
「好，我應承你。」我答應佢。
佢笑一笑、錫咗我一啖，然後舒咗口氣。
「既然出咗嚟，不如我帶你去一個地方吖！」佢提議。
我哋一人一車，喺佢嘅帶領之下，慢慢咁沿住狎鷗亭路駛往清潭洞方向。喺過咗狎鷗亭站冇幾遠嘅一個路口，Chloe示意左轉。
我哋駛咗入一個小區，然後停咗喺一個大閘前面。我見到對面馬路有間便利店，於是我行咗過去，買咗兩鑵汽水同埋一袋冰。
喺過返馬路嗰陣，我先至睇到大閘則面嘅招牌，寫住「鷗亭高等學校」（好多年後先加返個「狎」字落去）；我知道Chloe喺呢度讀高中，原來佢想帶我去佢嘅母校「參觀」。
我哋爬過一道矮欄，入面係一個偌大嘅操場。Chloe帶我去則面嘅看台坐低咗。
「唔該老公！」佢接過包冰、甜甜一笑。
我哋一邊飲汽水、佢一邊敷面；大家都望住過咗追月後、開始唔太圓嘅月色。
我一直都知道，Chloe家教好嚴；只不過估唔到，會嚴到呢個地步。
如果佢唔係韓國人，我會以為佢係塔利班。
「咁就乖喇！」佢笑一笑。「咁你知唔知道，我同佢喺呢度，打過一場交？」佢指一指籃球場嗰邊。
我問嘅原因，係因為佢同Cindy而家，都算係好姊妹。
「場交打成點，其實我都唔係好記得；只不過，打完之後，我哋好似放低晒啲包袱咁，唔再憎對方，仲做埋好朋友。」佢講完之後笑一笑。
其實，女仔同女仔之間嘅相處，有時都可以好男人。
又係我嘅衝動累事，幾乎釀成大錯……
「對唔住呀，蠢蛋老婆……」我向佢道歉。
其實我都未絕望，只不過係火遮眼啫；我唔可以忍受，我心愛嘅人受到任何傷害。
「我想你俾啲信心我，」佢好凝重咁望住我。「我哋仲有好多方法，可以解決問題。我希望你相信我，唔好咁衝動。我決定咗要嫁俾你，冇嘢可以改變我嘅決定；俾少少時間我，好唔好？」我好堅定咁點頭。
喺呢一刻，我絕對相信，Chloe已經具備一切成為一個好老婆嘅條件。
點都好，我哋要作戰到底！
|
https://eastweek.my-magazine.me/main/83040
|
音樂可以打破所有界限，所以即使許志安同劉浩龍，兩個都多才多藝，但一回歸唱歌老本行，佢哋嘅感受都特別深刻。
今次「Paco巨星飯堂」，我就帶兩位嘉賓，去到位於尖沙咀嘅「心鉄板燒」，品嘗特色嘅日式鐵板燒，暢談佢哋將音樂同生活融合嘅心思。
安仔同師兄份屬同門，又同時有新作出街，自然要互撐，為對方打氣。
安仔同師兄喺相若時段出新歌，後者嘅〈阿龍理髮〉，就安排咗四位素人蒙上雙眼，由師兄幫佢哋理髮，仲將過程製成短片，分享每根頭髮所背負嘅唔同煩惱。
「佢哋全部唔知髮型師係我，後來有個女顧客，要求將長髮剪短，當佢打開眼罩，見到自己嘅短頭髮，忽然眼有淚光。我以為係我剪得唔好，原來係佢喺之前一晚，同男朋友分手，於是佢多謝我幫佢剪走好多煩惱。
而安仔就推出手語版嘅《流淚行勝利道》MV，喺MV中，佢同一班熱愛跳舞嘅聾人，以手語傳遞訊息。
我帶兩位嘉賓，去到位於尖沙咀嘅「心鉄板燒」，品嘗特色嘅日式鐵板燒，暢談佢哋嘅音樂經。
師兄為咗新歌，堅上場做髮型師，為人清理煩惱絲。
今次試食嘅係「特選二人套餐」（$1,980，另加10%服務費），包括九道菜式，先有三款前菜：杞子果仁沙律（後）、芝士春卷（中）及山芋海膽（前）。
中南非鮑魚配紫菜柚子汁，帶酸嘅醬汁更能凸顯鮑魚嘅鮮味。
三款湯品為龍蝦湯（後）、松露磨菇湯及蟹肉元貝冬瓜湯（前），任擇一款。
明年底再次踏上紅館舞台，安仔難掩興奮之情。
為咗時刻準備好，迎接挑戰，安仔愈嚟愈fit，專業精神不得不讚！
加$400就可享用鐵板燒龍蝦，啖啖鮮香。
北海道鱈場蟹腳（$328），要燒得不損蟹腳鮮味，極考工夫。
歌影發展順遂，師兄話要繼續挑戰自己。
要保持肌男形象，背後必然要付出努力，而師兄亦都冇偷懶。
除咗剪髮，師兄仲試埋日本暴走族嘅髮型，製造話題。
甜品為紅豆抹茶小丸子配時令水果，份量啱啱好。
神戶黑豚厚燒加薄燒，各有千秋。
日本A4和牛厚燒及牛舌心，啱晒愛好品嘗牛不同部位嘅食客。
|
https://www.tentonetent.net/about
|
TENT一TENT於2015年成立。成立初期主力提供露營裝備租用服務。
近年亦開始提供裝備買賣服務。
未來亦會開始接觸課程及團體活動等範疇。
目標為建立一個一站式戶外網站平台，集齊裝備、課程、活動、戶外資訊等資料。
讓大家可以更全面、更方便及更快捷地得到最多的戶外資訊。
我地明白，要去一次camp的確好難。
我地明白，去一次camp要做一大輪事前準備功夫，又要出錢又要出力又要夾時間。最慘係夾時間，夾得一個又夾唔到第二個。好啦，終於夾到個時間出發。但係仲要睇天氣喎，好天先去得成。
我地明白，成功出發都未必係一帆風順。營地又要同人爭、野豬同牛牛又過黎開Party、半夜點零兩點，都仲有人唱歌跳舞大聲講大聲笑、五點起身晨操等等等不能盡錄。
我地明白，經過完兩日一夜既洗禮後，最想做既事就係返屋企訓教。
不過我地唔明白。
點解去完露營之後，第二日會覺得自己精神左咁去返工。
最後一樣，我地最唔明白，露營咁辛苦，點解都係鍾意去露營。
就係因為最後一個原因，我地成立左TENT一TENT。
其實店主同大家一樣，都好鍾意Snow Peak呢個牌子。
所以，店主決定，以"we are also users"為TENT一TENT發展既核心價值。
致力創造令大家喜愛既產品同服務。
|
https://www.hellotoby.com/en/biz/envus-homme-%E8%86%9A%E7%85%A5%E6%96%B0%E8%82%8C-mong-kok
|
Envus Homme 品牌故事一路走來，Envus Homme一直堅持最好服務與品質。Envus Homme成功嘅背後原來有一個平凡但有不失溫馨嘅品牌故事。相信好多人光顧美容店嘅時候都試過得唔到令人滿意嘅體驗， 一向熱愛美容嘅老闆娘，正正遇上黑心美容院，所以對於美容服務嘅服務質素有種執著。由於感悟到現代人對美容服務體驗需求增加，但市面上嘅美容院質素參差不一， 所以老闆娘嘅老公特地開設Envus Homme比老闆娘親自打理， 希望每個人都享受到應有嘅美容服務，同大家一齊尋找保持健康肌膚同體態嘅方法。
Envus Homme 會親切對待每位蒞臨嘅客人，細心咁幫客人跟進做完療程前後嘅效果。喺選擇療程嘅時候美容師會再根據你嘅肌膚狀況提供專業美容意見，唔會只著重推銷熱門嘅療程，務求確保揀啱適合你嘅療程，避免做完療程後會對皮膚造成不良反應。Envus Homme嘅員工同客人就好似朋友咁嘅關係，同你一樣咁著緊你嘅皮膚健康，喺專業、安全嘅準則下實踐你對美嘅追求。
Envus Homme 嘅 [全新黑鑽激光療程] 採用韓國最新暗瘡修復科技，揉合超等離子PLASMA+臭氧OZONE煥膚技術並利用鐳射暫態發射嘅高能量，熱能有助促進肌膚細胞代謝，疏通堵塞毛孔的油脂分泌，刺激膠原增生，有效去除痤瘡誘因菌，抑制皮脂分泌，達到收細毛孔同嫩膚效果。療程有JGMP，CFDA，及歐盟28個國家CE安全認可保證，而且療程毫無創傷性，可以輕鬆修復暗瘡肌膚。
Envus Homme 暗瘡修復療程利用高頻修復技術可以促進傷口癒合，減退紅腫，並抑制引起暗瘡的細菌，防止暗瘡擴散至其他位置，舒緩敏感嘅暗瘡皮膚，為肌膚細胞補充水分。暗瘡嘅產生代表深層肌膚受損， 所以療程需從肌膚底層開始修護。暗瘡印嘅顏色同深淺度根據黑色素細胞活躍程度而定， 發炎後嘅色素沈澱會形成暗痘印：暗瘡紅印、咖啡色印，因人而異。適當嘅暗瘡修復護理可以促進肌膚代謝，加快消除黑色素。
經絡深層刮痧排毒護理遵從傳統中醫自然養生療法， 中醫有云「痛則不通，通則不痛」，想要改善身體健康，便要保持經絡血氣暢通。香港人生活繁忙，經絡深層刮痧排毒護理正正可以幫助低頭一族調整經絡氣血循環；有效驅寒去濕、舒筋活絡；同時引導身體血流、促進新陳代謝，幫助減退肩頸膊痛。
經絡深層刮痧排毒護理組合，包含「腰背深層刮痧」及「深層排酸按摩」二項療程：
腰背深層刮係以經絡儀為腰背刮痧，放鬆繃緊肌肉、打開穴道，令後續排酸按摩效果更顯著。刮痧有驅風散寒及增強免疫力嘅功效，再加上深層排酸按摩療程幫助身體代謝後嘅酸性廢物順利排出，為身體重新注入能量。
evus homme個center真係幾靚，試咗個激光療程，打碳粉嘅時候無乜點痛！過咗幾日明顯見到毛孔細咗，塊面無咁多油光，之前嘅暗瘡印都開始淡咗，會keep 住做到退哂為止。
|
https://packngo.hk/%E6%AD%A3%E5%B8%B8%E6%99%82%E9%96%93%E9%A3%9B%EF%BC%81%E9%A6%99%E6%B8%AF%E8%88%AA%E7%A9%BA%E4%BE%86%E5%9B%9E%E6%9B%BC%E8%B0%B71140%E8%B5%B7/
|
港航曼谷線平親嘅零二機小編都搭過，講真係幾辛苦嘅。不如睇吓早去晚返嘅價錢啦！香港航空來回曼谷$1140起(連稅$1577起)，時間早去晚返，講真呢口價包20KG行李真係抵玩過其他航空公司嘅！有時講真，去曼谷都係想歎，最好當然飛個靚時間！
又係免費飛！越捷航空來回胡志明市$0起！
終於減價！港航直航溫哥華來回$2751起！
下一則 超級抵玩價！澳門金沙城假日酒店每晚$638起！
上一則 美國浴血劈！中華航空來回洛杉機$2805起！
|
https://www.kenmerry.com/2007/04/mr-steak-buffet-la-minute.html
|
上次去Coffee Mrill食Tea Buffet時，無敵比咗張買一送一coupon比貓頭，我原本冇打算去(因為早場係5:30pm開始，食到7:15pm，太早，放工飛到去最快都6:15pm喇)，不過星期二(2007年4月17日)下晝咁啱要去睇展覽會，睇完就閃得，所以可以同貓頭夫人一齊去大拆一餐。
食buffet之前仲去咗H&M掃貨，不過空手而回！
Mr. Steak食物真係唔錯：
全部都好正，甜品就一半一半喇。
由於時間不足，早場只有1小時45分鐘，加上我們遲咗10分鐘，所以忘了吃羊排、雪糕、即叫即煮麵檔！
埋單只需$288+$29+$29 (免費嗰位仍要付加一服裝費)，每人只需$173，抵到爛！
食完buffet飽過龍，係Sogo行到9:30pm，避咗場狂風暴雨，不過都係空手而回！
可能d袋(又單鏡機，又贈品，又catalogue，又大雨傘)太重，回家後腰骨勁痛！
|
https://fitz.hk/sports/running/%E7%BE%8E%E5%9C%8B%E4%B8%89%E9%90%B5%E7%B5%95%E8%89%B2%E6%AD%A6%E5%99%A8-%E5%88%9D%E6%88%B0%E7%B4%90%E7%B4%84%E9%A6%AC/
|
奧運女子三鐵項目，Gwen嘅跑步能力真係高幾班！
美國三鐵「絕色武器」Gwen Jorgensen，喺今屆里約奧運嘅表現，絕對令觀眾目瞪口呆。游完水只係排名24，到踩單車，最初都未能跟隨帶領車群，直到最後一圈，先突圍而出。最後憑住佢跑步嘅能力，以40秒嘅領先優勢衝過終點，取得美國第一塊奧運三鐵金牌！
今年嘅紐約馬拉松，除咗Gwen之外，仲有20多名有參與過里約奧運嘅「美國專業運動員」出戰，睇怕到時戰況會相當激烈！
日常操練情況：
Gwen講述里約奧運奪金感受：
|
http://orientaldaily.on.cc/cnt/news/20150817/00196_001.html
|
屋邨變違泊天堂，三個月內驅趕逾七千車輛仍無改善！有市民反映大埔大元邨違泊嚴重，雙程行車線泊滿大小車輛，管理公司雖已警告、驅趕甚至扣押車輛，但情況依舊毫無改善。區議員直指管理公司雖獲賦予權力，惟執法時仍未能如房署般有彈性，建議房署派出特遣隊執法，同時將道路擴闊，避免車輛因違泊而需逆線行駛。
有私家車（箭嘴示）與路邊車輛平排違泊，令的士需切線，逆線爬頭。
記者曾兩次到場視察，發現上址為雙線雙程行駛，但兩線已泊滿十多架車輛，當中不乏旅巴及田螺車等大型車輛，有車輛更與違泊車輛平排停泊，堵塞整條行車線，令其他車輛行經時需越過對面線、冒險逆線行駛。現場所見雖然違泊車輛眾多，惟僅得數架車輛被「鎖車」，另有少數車輛被發警告信。
現場雖貼有鎖車告示，車主卻未有理會。
有車輛因違泊而被警告。
區鎮樺建議房署派特遣隊到場執法。
大元邨管理公司發言人表示，該邨道路開放予公眾車輛駛入，而管理公司獲房署授權管制車輛違例停泊事宜，並根據房屋條例，管制道路、驅趕及扣押違例停泊車輛，扣押費用每架為三百二十元。發言人強調，留意到安泰路附近多層停車場的違泊情況，已加強巡邏及管制，根據紀錄，過去三個月警告及驅趕車輛超過七千架次，而過去一年亦扣押逾二百架次違例停泊車輛。
「管理公司每發一張警告都要影相，三十分鐘唔走就鎖車，但如果拎走張警告信或者郁過一段距離，咁個警告理論上要重新再做過。」大埔區議會環境、房屋及工程委員會委員區鎮樺批評，有關管理公司雖獲賦予權力，惟執法時必須「做足」，未能像房署般具彈性。
區指上址鄰近停車場，而該停車場屬舊式設計，市民泊車後需行樓梯離開，故市民或會貪方便作短暫停泊；加上附近為購物熱點，時租車場經常爆滿，有市民會駛入邨內違泊，建議房署派出特遣隊到場執法，希望將道路擴闊，改善車輛違泊情況。
|
http://www.pekkle.hk/2011/02/sanrio-50th-crystal-charms_64.html
|
眨下眼，七十一呢個 Sanrio 50th Crystal Charms 換購推廣已經去到第十週，仲有剩番唔夠廿一日既時間，就會圓滿結束。由於農曆新年特別版已經係一日之內火速換罄，所以係農曆年假期間，我只可以用餘下既印花，去換取普通版既吊飾。收穫如下：
估唔到 5 個吊飾之中，竟然仲有 2 個係第一階段既公仔，而且其中一個仲要係我之前抽到 N 咁多個既 Cherry Chums.... 唔通今年係兔年，所以連 Cherry Chums 都特別多？！
係唔係計錯數呢？又話抽左 5 個？點解張相得 4 個既？原因好簡單，因為剩番果個就係我既至愛 Pekkle 嘛！ 梗係要 "隆重其事"，比 d "單人相" 佢啦！呢個 Pekkle 仲要係 "高清無瑕" 版添！ 對比起 d 不知名既騎呢公仔，我又唔 mind 抽多幾個都係 Pekkle 呀！
依家我一共就有 4 個 Pekkle crystal charms，包括：2 個以 15 個印花抽中，1 個係以 $128 買番黎，餘下既一個就係我哥買番黎送比我既！
依家手頭上都仲有十一、二張貼滿印花既印花卡未換，希望可以再換到我想要既公仔吊飾喇！記住喇，換購行動已經接近尾聲，如果大家手上仲有印花既話就記得去換啦！唔係過左期冇得換既話，盞益哂七十一嫁咋！
[版主回覆02/10/2011 14:34:00]多謝哂！
|
https://girlssss.com/52902/kathryn_fong/
|
唔講唔知，原來無針埋線已經出到第五代喇！親身體驗之後，覺得效果比以往無針埋線療程更見效果，輪廓更加突出。
自從美容中心停業之後，已經幾個月冇做treatment喇，平時生活忙碌，難得抽到時間去做facial，當然要做吓啲針對性嘅療程啦。今次我就做咗無針埋線療程，希望可以修緊返輪廓，令到面仔更加立體，睇落都精神啲年輕啲。
CN Beauty 位於元朗區，雖然係小店但店內環境舒適，裝修及獨立房間同一般集團式美容中心無異，美容儀器又夠新，最重要係療程感覺舒適而且服務態度良好，好多美容中心都做唔到㗎！
佢哋最新推出第5代無針埋線Rose V Line，由韓國出廠，而且獲得KFDA認証，唔需要開刀，無針無痛。獨有MDT技術，可於每一發輸出時延長聚焦熱點嘅形成時間，每打一發等於舊式出左五發，比起舊式無針埋線更密集更有效。配合專業美容師手勢，輕易打造出立體輪廓，達到V面嘅效果。
第5代無針埋線除咗有4.5mm機頭深入肌腱膜及3.0mm頭刺激膠原增生之外。比坊間無針埋線更多出一個2.0mm頭，其熱擴散熱點能量可以直達皺紋及膠原最豐富嘅網狀真皮層，直接刺激其修復及再生，形成更鞏固嘅膠原纖維網絡，有效減淡皺紋及細紋。
做無針埋線會唔會好痛？
做Rose V Line 療程時完全唔痛，只係感覺有少少酸軟感，好快我仲瞓著咗添。
機頭可以做埋眼圈位置及頸嗎？
市面有好多機都未必可以做到眼袋及頸部位置，但呢部機可以做到晒，可以修緊眼袋及減淡頸紋。
效果明顯嗎？
由於我本身面部脂肪唔算多，而且面仔都比較尖，所以效果唔算特別出，不過仔細睇嘅話，好明顯見到虎紋減淡咗，下巴jawline位置明顯修緊咗，仲有面側兩邊跌咗落嚟嘅肉仔都向上提拉咗，所以我都好滿意效果。
做完療程皮膚會唔會好乾？
我本身皮膚比較乾燥，而且缺水，做完療程後唔會覺得皮膚慢慢緊，加上美容師即時幫我敷上超保濕面膜，令到皮膚唔會乾之餘仲有光澤。
會唔會好貴？
而家有期間限定優惠：
真係想join package的話可以買幾次先，呢一樣真係好貼心，唔似出面美容中心要你買幾十次。
如果大家都有興趣可以Whatsapp：9857 7007或致電2683 0717查詢及預約。
本文章發表的內容純屬個人意見及分享，如需協助或希望獲得更多有關產品資訊，請直接聯絡該品牌查詢。如引起任何損失或法律糾紛，本人概不負責。
|
https://samyip.net/%E3%80%90%E5%9C%8B%E5%AE%89%E6%B3%95%E6%A2%9D%E6%96%87%E7%A0%94%E7%A9%B6%E3%80%91/
|
總結: #生存有罪 。
最高刑罰終身監禁及剝奪政治權利終身(參選權)。
国安公署獨立行政、人事權及執法權，財政全由香港負擔，打橫行都ok。
就算你係行會立會區會定係法官，只要有罪就即刻冇得撈。份條文有凌駕性，特權條例定區會條例都保唔到你。
就算你喺海外，又或者唔係香港人，都係一樣入罪，全球適用。
制裁或協助制裁香港有罪。BJ侵侵蓬佩奧安倍一入中國或者香港境，即刻可以拉得。
中央有解釋權，大家冇得say。
大家睇路。
|
https://www.toofullforfood.com/2017/03/02/%E3%80%90180-%EF%BE%9F%E8%A6%96%E9%87%8E%E6%B5%B7%E6%99%AF-%E8%A6%AA%E6%B0%91%E5%83%B9%E8%B1%AA%E9%A3%9F%E7%94%9F%E8%A0%94%E8%87%AA%E5%8A%A9%E9%A4%90%E3%80%91anchors-seafood-beer-house/
|
想瘋狂食生蠔？位於荃灣嘅Anchor’s Seafood & Beer House推出任食生蠔自助晚及早午餐，生蠔無限放送，源源不絕咁供應！同場仲有超多海鮮同美食選擇，一望出去仲有青馬大橋海景可以睇到，想無限食海鮮或者想睇靚景就一定要留意佢地嘅自助餐啦！
嚟到Anchor’s 會為每位顧客提供1杯餐酒、啤酒或汽水，一坐低就即刻會問你需要嘅飲品，然後即刻送到。
自助餐所供應嘅生蠔全部都係嚟自法國夏朗德嘅優質芬大奇生蠔，空運到港，確保新鮮。專人即場剝開生蠔，整個剝殼過程都喺你眼前呈現，都算乾淨令人有信心。生蠔唔算大隻肥厚，勝在都算海水味重，入口唔會腥。一次拎到兩隻，如果真係好鍾意食生蠔，呢個份量就要行多幾次先得啦！
自助餐當然唔少得壽司同刺身，呢度都算款式多，而且補充好快，幾乎唔會出現無貨嘅情況。以自助餐計，壽司質素平平。刺身之中以三文魚刺身最抵食，厚身新鮮，係咁多款魚生之中小編最為推介。另外，仲有長腳蟹、翡翠螺、青口、蝦等等海鮮無限任拎，不過都係一般自助餐質素，唔可以期望太高，食落未至於肥美鮮甜，感覺還可以。
除咗海鮮之外，現場仲有專人會為你即切牛扒。小編用黑椒汁配上，感覺牛肉邊緣略嫌有啲韌，但係內裡都算嫩滑，味道濃郁，口感豐腴。
現場仲有多種芝士同火腿供應，選擇非常多，無論濃或淡口味都齊備。
食親自助餐身邊總會有人怕生冷野，呢度有熱辣辣湯粉供應，就算成班人嚟到有人唔食海鮮都唔怕。扎肉食落還可以，魚片、生菜同米線都唔錯。嚟到勝在有靚景睇，一路睇住青馬大橋夜景，一路食，感覺浪漫。
甜品方面都算多款，細細件好精緻，啱晒女仔同相機胃口，樣樣拎一件仔返去，樣樣食少少，已經好滿足！
雪糕仲有Dreyer’s開心果、藍莓芝士同芒果三種口味選擇，無限定一人一杯，食完仲可以拎多杯食添！
同親朋好友一齊睇靚景，下面就係價錢啦。
|
http://blog.mybb.com.hk/home.php?mod=space&uid=40608&do=blog&id=24005
|
2021年新年快樂～！唔知仲要留喺屋企幾耐呢？上一年我做treatment嘅次數十隻手指數得晒，由於已屆中女之年，做少幾次treatment，皮膚真係睇得到差...由其是係啲色素同埋暗瘡印。防曬有搽（仲要半塊面比口罩遮住...）但色斑依然浮出嚟。點解？係唔係支防曬唔掂？唔一定㗎，其實人老咗，荷爾蒙都會令到色斑浮現。最快擊退色斑嘅方法一定係laser，其次我覺得就係搽美白精華喇。搽嘢要快見效，可以試下安瓶，即係比精華再concentrate啲嘅精華（笑）介紹下西班牙國民級品牌ISDIN，之前用過呢個牌子嘅防曬真係好正，質地好啱自己嘅皮膚！所以對於佢嘅美白安瓶都抱有好感。
好嘢通常就會有無牌貨，買嘅時候最緊要留意下呢個仿冒鐳射貼紙！
而家啲安瓶好易開，開都唔怕會整親手，仲送埋個真空膠瓶咀，開完之後吸實支玻璃瓶，等你可以一支分到早晚用。價錢方面，自然係比精華貴少少，不過講真，又要快又要有效，我覺得CP值圍起嚟計唔係貴。而且，唔講唔知，ISDIN呢個牌子喺醫學品牌之中算係「平民價錢，貴婦享受」，我就大力推呢隻喇。一盒5瓶，每瓶2ml。
美白嘅成份，可能聽得最多係維他命C，維他命C是好東西，不過其實佢係一隻唔係好stable嘅compound。而ISDIN呢隻美白安瓶嘅主要成分係甘草酸二鉀、多元復合亮白物、5%煙酰胺、乙醇酸、4-正丁基間笨二酚。煙酰胺呢幾年唔少品牌都用，但含有幾多濃度就唔係隻隻品牌都會講清楚。煙酰胺主要係幫助抑制黑色素浮面，對於好似我呢啲唔係因為曬太陽而出斑嘅人係好有用！4-正丁基間笨二酚可阻止黑色素形成，乙醇酸去角質，加埋一齊，可以令皮膚呈現亮白剔透嘅效果。
有返咁上下濃度，皮膚易敏感人士宜先試少少先。我都算係容易敏感，但我就冇事，亦唔覺得乸或者有任何刺痛感。記得避開眼周皮膚～一支可以分到早晚用（其實慳家嘅可以用到2日早晚），官方提議最少連續用3個月。
我就未用到3個月咁耐，用咗兩支，配合導入機，感覺良好。色斑暫時差唔多未有太大變化，但下巴位啲暗瘡印就甩得快咗～好開心呀！前排持住帶口罩，下巴啲暗瘡印本身冇乜點理佢，照鏡見到自己懶懶閒個樣都有頂唔順...新一年嘅願望係對自己嚴格返少少，護膚勤力啲，做返運動，繼續減澱粉質。要保持住年輕，內外都要下苦功嘅。
**產品/產品資料由品牌提供，真心分享，歡迎電郵查詢。
|
https://www.likejapan.com/blogs/%E8%83%83%E9%A3%9F%E5%B3%B6%E6%A0%B9%E5%92%8C%E7%89%9B%E5%A4%A7%E9%A4%90%E7%B4%85%E9%85%92%E8%A9%A6%E9%A3%B2%E6%94%BE%E9%A1%8C-%E5%B3%B6%E6%A0%B9%E8%91%A1%E8%90%84%E9%85%92%E8%8E%8A%E9%81%8A%E7%8E%A9/
|
島根縣除咗海鮮出名美味之外，其實和牛「島根和牛」都非常好食～！胃食島根今次同大家去有得用BBQ嘅方式食島根和牛同免費試飲多款酒嘅葡萄酒莊「島根ワイナリー」，一邊嘆紅酒一邊食島根和牛！
酒莊內嘅燒肉店「彌堡山」係一間和牛BBQ餐廳，有多款和牛set，價錢為2,000Yen至4700Yen不等，用嘅和牛全部都係島根出產嘅名物「島根和牛」。
難得嚟到就緊係要叫個最豪華嘅沙朗島根和牛套餐啦（4,644Yen連稅）！ 除咗有島根沙朗和牛之外，每個餐都會跟飯，野菜，同一杯野飲或紅酒㗎！
島根和牛嘅顏色比較鮮豔，肉質細膩，脂肪分佈平均，風味濃郁，一入口，肉味即刻佈滿喺口入面。
比起其他牛肉，島根和牛濃郁嘅風味喺口中會停留得更長久，口感更加柔軟，食落唔會比人有好滯好油膩嘅感覺，加埋醬汁或者鹽一齊食美味程度真係可以食十碗飯，所以一定嚟試下只有島根先食到嘅美味島根和牛阿！
喺「彌堡山」行大約30秒就到嘅葡萄酒館「巴克斯」，有10款免費島根葡萄酒試飲放題，種類由紅到白，甜到乾都有，另外有為唔飲得酒的客人提供都有不含酒精成份飲品，一家大細都啱去㗎！
如果想試飲呢10款酒，方法就係葡萄酒倒入喺店內可以拎到嘅依個杯仔就得，而且因為無時間限制，所以可以慢慢試酒嘅味道。
如果唔夠喉仲想飲多幾杯（笑），可以去依個酒吧用平價享受到高級紅酒，價錢為100Yen至700Yen一杯，如果合乎你口味仲可以買返屋企自用或者做手信添！
其他設施請參照官方網站中文版PDF：
島根和牛係喺豐富嘅土地中成長，用大麥同玉米等優質穀物飼料跟餵食，符合一定嘅規格的牛先可以以「島根出生同成長」嘅「島根和牛」去出售。過去仲被品評會被選為全國第一名同多個獎項，係全國人氣和牛之一！
島根美味和牛店3選！
除咗「島根ワイナリー」之外，島根縣都仲有好多地方可以食到美味嘅島根和牛。首先如果想簡單輕鬆食島根和牛嘅就一定要去「島根和牛ご縁ライスバーガー」(島根和牛結緣米漢堡)，依到嘅肉除咗係用島根和牛之外，亦都用島根出產嘅米代替麵包，再加上用咗幾種唔同調味料去整嘅特製燒肉醬汁，令島根和牛更有風味，食一次之後就會愛上！大家喺店買即食又得，買冷凍裝拎返屋企叮嚟食都得㗎！
另外兩間餐廳，都係喺飼養和牛地開嘅，因為接近出產地所以可以對來源感到安心，而且係當地無人不知嘅餐廳～可以順便一邊揸車一邊親近大自然添！
由松江市玉造温泉揸車大約1個鐘距離嘅「肉料理 たたら」係由當地超級市場嘅精肉店所經營，除咗平價之外，量多又好食，所以吸引好多人去食！大家可以試下佢哋嘅「島根和牛燒肉定食」（1,500Yen），柔軟又多汁嘅島根和牛加名牌米「仁多米」真係好好食㗎～！
「仁多米」係好出名嘅名牌米。相對被譽為「東之横綱」嘅新潟縣魚沼出產越光米，「仁多米」就係被譽為「西之横綱」嘅高級米。
另外一間係位於去廣島嘅國道５４號線途中會經過嘅「ステーキハウス 萌美野」，亦都可以食到叫「奥出雲和牛」嘅牛扒，奥出雲和牛係島根和牛其中一個種類，係一步一步、悉心培育之下於大自然中成長，亦喺日本嘅和牛品評會當中得到多個獎項。而餐廳就正正就位於飼養和牛嘅地方 -「飯南町」，所以又平價又好食！
|
https://www.sportsroad.hk/archives/230270
|
目前B Grade 師弟在學界籃球賽兩勝兩負，贏波兩場分別以59：34擊敗皇仁同49：38擊敗漢華，輸?兩場分別係華仁同聖保羅，兩隊同樣由尹志遠執教。
B Grade要殺入最後四強，先要滿足以下條件：
如果（一）、（二）、（三）條件成立，到時St Joe、聖保羅同漢華都係3勝2負、理應要用對賽成績去分次名。
通常咗緊張情況，總有口痕友會擔心，執教華仁嘅尹志遠會唔會放水畀自己執教嘅聖保羅，等兩隊可以同時晉身四強？
不過筆者認為機會不大，皆因華仁一輸，分分鐘變小組次名，要和另一組首名張振興對撼，而且以尹志遠嘅執教態度，相信唔會偏私。
|
https://onlineshopmy.com/%E7%B6%B2%E8%B3%BCvalentino%E7%AA%A9%E9%87%98%E9%9E%8B%E4%BD%8E%E8%87%B3%E9%A6%99%E6%B8%AF%E5%83%B9%E9%8C%A269%E6%8A%98-%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF-%E6%BE%B3%E9%96%80/
|
高貴優雅既高跟鞋上釘上一粒粒型格方型窩釘，令到成對鞋變成超iconic既窩釘鞋！當中又以Valentino窩釘鞋最為出名，依家上Net-A-Porter英國網頁買有成最低香港價錢69折優惠，抵玩！
Valentino既窩釘高跟鞋相信大家都一定唔陌生！平時見慣人地著兩條橫帶丁字高跟鞋個款嫌太常見？今次要推介呢對足足有成有三條橫帶，全部都係腳眼位置超顯腳瘦！成對高跟鞋只包鞋頭，有點隨性得黎仍舊十分優雅！呢隻係好hit又斯文既灰粉色，即買！
好多唔鐘意高跟鞋既女仔都會轉而入手Valentino既平底鞋款，好多方型窩釘鑲係鞋邊，盡顯Valentino平底鞋既標誌特色！呢對mix左灰同粉藍色既平底鞋採用slingback設計，易著易除返工勁方便！
呢對Valentino高跟涼鞋有足足成4條窩釘橫帶，平均地由腳眼以上到腳指都牢牢包好！再由中間窩釘直帶固定好，好有復古羅馬涼鞋既感feel!成對黑色既涼鞋襯上銀色窩釘，既搶眼又有型，走中性穿衣風格路線既女仔必定要入手！
今次要介紹呢對既窩釘平底鞋牢牢包好對腳，十分復古優雅！銀色窩釘襯係粉紅色既鞋邊，顏色勁girly又型，絕對係好多返工女仔必然之選！成對鞋款式尚算簡單，襯衫都非常之容易～即刻入手！
呢對粗跟涼鞋，只有鞋前三條窩釘橫帶固定好對腳！著上去極之方便，唔洗用鞋扣扣好！白色涼鞋襯黑色裙非常之好睇！依家只要4000幾蚊就可以帶佢返屋企！襯冬天天氣變凍前買黎著啦！
|
https://www.eprice.com.hk/nb/talk/1141/26777/1/
|
十一月廿四日係香港區議會選舉。據香港政府講法，全香港有百幾萬個選民，可以係區議會選舉中投票。而今屆因為無白區，即係無一個區有候選人自動當選嘅情況，所以每個選民，都可以去投。你會去投票? 去之前，呢個網站，你一定要Check。
相信各位選民應該收到政府寄畀大家嘅選舉通知書，裡面應該有齊你可以揀嘅候選人資料，仲有你要去嘅投票站位置。如果你乜都收唔到，或者你唔見咗，唔緊要，去呢個網站揾資料就得。
▲ 呢個網站就係: https://www2.voterinfo.gov.hk/bd_reovi/OVIES/jsp/mob/ 。按入揀個人選民。
▲ 攞出你嘅身份證，係表格上寫入中文及英文名，仲有身份證號碼。有一個叫中文姓名電碼，你張身份證，如果你個名係三個字，就會有三組有四個數子嘅組合，就係中文姓名電碼啦！ 最後跟住指示，輸入認證碼。
▲ 系統會叫你揀申報時嘅住址。佢用 Multiple Choice 要你揀，即係只有一個係啱嘅答案。
▲ 資料 OK 後，就會見到你是那一區嘅選民，投票站地址，仲可以 call 地圖出來，幫你 locate 投票站位置。
去投票，要帶乜? 你本人，仲有你張身份證。網傳帶身份證副本都得，其實係錯，一早已取消咗。所以要記著: 一定要帶身份證正本，一定要帶身份證正本，一定要帶身份證正本，好重要，要講三次。咁張選舉通知書，又駛唔駛架? 有就最好，無都 OK。
- 11 月 24 日(星期日) 的投票時間為上午 7 : 30 至晚上 10 : 30，總投票時數為 15 小時。
- 如當日有投票站因突發事件無法運作，而投票可於 1.5 小時內恢復，投票站嘅開放時間會於同一日作相應延長，即係唔會晚上 10:30 收工，之前關閉幾耐，佢開番幾耐，但唔會多過 1:30 小時，即係點都會唔會遲過半夜十二點關門 。
- 如果投票站未能於 1.5 小時內恢復運作，有關投票站嘅投票會押後至 12 月 1 日 (星期日)。而係後備投票日，投票站開放時間以宣布停止運作嘅時間起計，至晚上 10 時 30 分結束，投票時數維持 15 小時。
- 假設投票站係下午 2:30 關閉超過 1.5 小時，即到下午 4:00，該區投票會推遲至 12 月 1 日，但當日開放時間會由下午 4:00 開始，至晚上 10:00，總之總投票時間會一樣有 15 小時。
- 關閉投票站，係每一個投票站計算，只要投票開始咗，應唔會全港投票站，同時段一齊關閉。
入去投票站之前，記得關手機，記得關手機，記得關手機，投票站裡面不可以響手機更加唔可以影相架。
攞咗選票，你要進入無人睇到你嘅投票格投票。你要做嘅，就係喺你揀嘅心水候選人旁嘅方格，蓋上 V 字印。網傳呢個印嘅墨水，好易化，化左係張選票，就會失效。版主唔知係咪真，但你可以咁樣做 : 蓋印之後，等一等，等到墨水乾先攞返出去，對摺選票，再放入投票箱。
▲ 個 V 要蓋係候選人名字左面嘅圓圈裡面。選票亦不能有污穢。
其實，法例無規定投票格嘅使用時間，你係裡面想清想楚先去揀，等個選票印仔乾晒先去將選票掉入投票箱。
認真嘅，投票係好個人嘅事，唔駛同人講你投乜人，亦唔駛著衫話畀人知你嘅政治取向。呢排黑白藍紅都可能代表某些政治取向，其實你著番平時嘅衫去投票咪得囉。
有人問你投乜人，輕鬆答佢: 「呢個係我嘅私隱，唔需要話你知」就得架啦！
|
https://www.jdailymall.com/product/anantra_rapid_red_package/
|
高用量既你，想Keep住買又平點又方便點，呢個高用量組合就岩曬！
平時一盒$199，一次過買6，有6盒減左成$506！
男士們如果想身體機能更加強勁，呢一個由英國製造，經大學科研實證嘅A立得就啱用喇。
長期都係熱賣榜！
長備現貨：
|
https://hkplg.org/2020/03/07/%E3%80%90%E6%B3%95%E6%94%BF%E5%B7%B4%E7%B5%B2%E3%80%91%E8%B8%A2%E5%92%97%E4%BF%9D%E5%B0%B1%E5%86%87%E4%BA%8B%EF%BC%9F%E5%92%AA%E5%82%BB%EF%BC%81/
|
踢咗保就冇事？咪傻！
有份幫手做反送中義務律師嘅朋友，可能都已經留意到陸續有踢咗保嘅手足，比警察拉返轉頭，跟手檢控帶埋上法庭。佢哋有啲被控同當日第一次被拘捕時相同嘅罪名，有啲就改控或甚至加控其他罪名。
其實踢到保只代表踢保嗰一刻，警察未有足夠證據或法律意見去做出檢控，唔代表警方會就咁結案，當件事從未發生過。
老實講，小弟跟開嗰幾個拉返轉頭嘅手足，控方檢控所依賴嘅證據同埋法理基礎都不算強（強嘅話就一早告咗），有部份甚至有啲搵嘢嚟告嘅感覺。但我哋又唔可以排除有部份呢類案件只係警察或律政司做唔切，所以比你踢咗保先，依家得閒再拉你返嚟咁樣。
所以，各位手足唔好以為踢咗保就大安旨意，放鬆晒啲戒備。相反要做好被秋後算賬嘅準備。
首先，耐唔耐要溫下功課。熟悉自己嘅法律權益。（廣告時間）大家可以睇返法政匯思全套懶人包 。但如果大家真係懶到連「懶人包」都唔得閒睇，小弟只跪求大家記得一樣嘢：喺警察面前除咗「我冇嘢講」就唔好講任何嘢。其實呢點無數法律界人士，由上年6月到依家講到口臭，但都仲有被捕人士喺律師到達差館之前，對住差人係又噏唔係又噏，最後搞到想申請保釋都難。記住，就算警察打你嚇你氹你，律師未到前你一定要保持緘默，打你嚇你只係受一時皮肉之苦，你亂噏完隨時要長期失去自由，條數其實好易計。
第二，要拉你返轉頭，警察一係就幾日前打電話預約你去差館落案檢控，一係就出其不意上門進行拘捕（後者有時仲會帶埋個搜查令，方便即時搜屋）。無論係邊種情形，你都有權搵律師。如果係前者，你應該馬上聯絡當日協助你嘅義務律師，等佢哋喺你去差館之前，打電話比警察問清楚究竟佢哋想點，如果係落案檢控又會告啲咩。需唔需要再落口供，等你可以做好準備，有需要時義務律師會陪同你去差館落案。
如果係後者，你要保持冷靜，要求即時聯絡律師。最好事前一早做好準備，將你律師嘅電話號碼或義務律師團熱線比咗屋企人，等佢地可以代你打電話比律師。律師到場前，警察可能會對你凶神惡煞，甚至使用暴力，但你要堅持保持緘默，如果你夠堅持，警察無奈之下俾你早些搵律師嘅機會就大增。手足特別要留意有啲警察喜歡玩「黑面白面」遊戲，你呢頭俾人兇完，嗰頭就有個貌似友善嘅警員行過嚟跟你做個friend，噓寒問暖，目的可能係想取得你信任，再由你口中套取招認或其他有用嘅資訊，你千祈唔好咁易信佢呀！
第三，就算警察有搜查令可以睇你手提電話內容，你都有權唔比手機密碼佢。佢可以撿取你電話做證物，再叫鑑證科破解你電話密碼，但就唔可以逼你交出你手機密碼，切記！
講開鑑證科，小弟都係時候出返去睇「法x先鋒」學做法醫嘞，有機會再傾過！
|
https://www.hkbuschannel.com/2021/03/kb800-konsept-kmb-b8l/
|
2016年成立嘅彼樂部創作有限公司，一直以「KONSEPT」為商標，推出一系列仿真遙控車玩具。2021年2月嗰陣，「KONSEPT」推出咗一批得到九巴官方授權嘅富豪B8L仿真遙控車玩具，分別係九巴塗裝 K800（仿照V6B75，WF4582）以及龍運塗裝 K801（真車未出牌，所以車牌係LWB）。
事隔1個月之後，「KONSEPT」再得到九巴官方授權，推出新一款以公共交通工具做藍本嘅仿真遙控車玩具：智能遙控積木B8L雙層巴士KB800。
雖然話就話用膠粒積木砌嘅嘢好多時都會受制於膠粒本身嘅方塊形狀而令外觀「大打折扣」，但彼樂部仍然重視要仿照原車以1：16設計，附帶「玻璃梯」，尺寸大約係73.9 x 19.3 x 26.6（L x W x H，厘米），積木數量達3542粒。
順帶一提，今次呢一款「智能遙控積木B8L雙層巴士KB800」係限量發售，只會賣1000架，包裝附帶有編號嘅認證卡，極具收藏價值。
巴士車廂內部唔算馬虎，還原返上落上層嘅樓梯，而「座椅」配色都可以隱約認得出係參考咗真實巴士上嘅邊一款櫈。
有巴士就當然唔少得巴士站，呢款積木巴士係有埋1個積木站牌，仲附送多條巴士路線牌箱貼紙、站牌貼紙。
驅動系統方面就包括以下配件：
除咗必備嘅車前倒後轉左右之外，今次呢架遙控巴士嘅車門仲可以撳掣遙控開關，而且係跟返真實巴士前後上落車門嘅開關模式。
遙控器用2粒AAA電芯，巴士自己就內置咗充電池，可以經USB充電，大約90~120分鐘充滿，續航時間大約30~35分鐘。
遙控器使用2.4Ghz 頻率，有效範圍大約20米，仲可以支援多架遙控車一齊玩唔受干擾。
如果嫌靠遙控器玩唔夠新潮，呢款遙控積木巴士仲可以靠智能電話同埋語音等控制，只要手執iOS 9.0+或者Android 5.0+系統嘅智能電話，就可以用附帶嘅應用程式操作，仲啟動埋隱藏秘技：九巴原音車廂廣播（喺智能電話應用程式入面有得揀）。
呢款「智能遙控積木B8L雙層巴士KB800」可以經彼樂部網站預訂，預購價港幣1799蚊，預計2021年4月20號可以出貨，有「閒錢」兼且唔驚「海關」嘅朋友仔留意吓喇！
|
https://www.jetsoday.com/%E6%9C%80%E5%BE%8C%E5%8F%AC%E9%9B%86%E6%BF%80%E7%AD%8D%E5%83%B9%EF%BC%81%E9%A6%99%E6%B8%AF%E4%BE%86%E5%9B%9E%E5%A4%A7%E9%98%AA899%E8%B5%B7%EF%BC%81%E5%8C%8520kg%E5%AF%84%E8%89%99%E8%A1%8C%E6%9D%8E-2.html
|
正呀！有大阪 Last Minute 優惠呀，連稅千三飛大阪！抵過搭廉航！
香港航空推出大阪 Last Minute 優惠，7月10日前出發，香港來回大阪只需$ 899起 (連稅$ 1,368起)！
票價已包20kg 寄艙行李同飛機餐，唔駛等 HK Express 減價啦！
票價係平，但航班時間唔係人人受，去程係下午5點機，回程係朝早7點機！咁早機，提早一晚出機場更化算！
平飛唔係日日有，預訂時可以參考以下平飛日子分佈。
|
https://foodiecurly.com/archives/640
|
去開銅記行街，食飯唔想同人迫既話，最好就係揀樓上舖。呢晚我揀左二千年廣場五樓既Babbo Trattoria，響正Times Square旁邊，非常方便。
餐廳座位闊落，採開放式廚房，設有bar corner，感覺開揚舒適。
食物方面，頭盤揀左生牛肉片。本來以為上枱會血淋淋，但原來牛肉有D似牛扒間既半生熟，平時唔食生肉既我，都完全接受到。牛肉軟腍無渣，有肉味，面頭灑上橄欖油、芝士同菜絲，本身有D清淡，唧少少檸檬汁吊味，very good，即刻鯨吞半碟！
飲品點左Sangria (紅酒)，甜甜既果味，容易入口。水果主要係檸檬皮，材料簡單，味道啱啱好。
主菜方面，侍應推薦我地試下個鱸魚。果然無介紹錯，魚皮煎得乾身香脆，簡單以鹽同黑椒調味，令魚味更突出。魚肉結實無骨，啖啖肉無魚腥味，加埋旁邊既茄味蔬菜，感覺清新又健康。
餐廳提供既係拿坡里pizza，無厚薄批之分，一律都係呢個厚度，口感較煙靭。我地貪心揀左雙味，先食淡味既烤雞，除雞胸肉以外，仲有香菇、橄欖、芝士，材料豐富；另一邊既烏魚子，出面較少食到，烏魚子既味道有D似蟹膏，但魚味更濃，配番清淡既火箭菜同番茄仔，又係另一番好滋味。
甜品一上枱，即刻開心到「嘩」一聲，無諗過一個$58蚊既甜品會整到咁靚咁大堆頭，成幅畫咁。將Puff咬開，入面係海鹽焦糖餡，甜甜地好味道；Puff下面既奶油比較實淨，好重牛油味，之下就係蛋糕底+蛋撻皮；伴碟既係新鮮水果，配以士多啤梨jam，酸酸甜甜，令口腔再次refresh起黎！
|
https://www.mercury2018.me/post/%E9%95%B7%E6%96%87-%E6%B0%B8%E9%81%A0%E4%B8%8D%E6%9C%83%E5%BF%98%E8%A8%98%E9%80%9972%E5%B0%8F%E6%99%82
|
生左小b到依家差唔多半年，好想好好記錄一下呢個難忘既72小時生仔過程。
年三十已經開始放產假，不過新年都好乖，無乜點去邊度拜年，怕太長途同人多。年初四本來諗住去完產檢返公司做個簡單開工儀式同食燒肉，順便拎埋開工利是就番屋企休息。點知起身發現自己見紅，但又未有陣痛，十五十六之際，問左個媽媽朋友，佢建議我入院。沖咗涼食早餐執好野就自己坐的士入院。
搞好入院手續，有姐姐帶我上產房，換上入院衫，護士幫我做簡單檢查先。之後帶我入產房做檢查，入去前要關電話，簡單同老公講聲就入去產房做檢查（完全無緊張或者驚，可能覺得未係時候）。訓係度聽心跳差唔多兩個鐘，之後護士同我講可以出產房行下，食飯先入番去。甘我就出左去同老公講電話，同佢講我無乜動靜，因為已經無見紅同一啲陣痛都無，可能可以返屋企，叫佢放工先再來探我。去到下午已經轉左我去產前/產後房，呢度好啲可以用電話；不過護士話我要留一晚第二日再睇情況先決定俾唔俾我走。
就係咁訓咗晩，起身後又係無乜動靜，於是問護士可唔可以返屋企，佢話要等醫生檢查先。等到醫生來，佢話可以走，仲叫護士同我約期催生（好似約左預產期既一星期後），心諗要催生甘嚴重，不過有得走就無理咁多。臨走前發現見紅多左，同護士講佢話正常係咁，叫我如果有陣痛或血量多要即刻入院，跟住返左屋企休息。
我期待既一日，因為契女會來我家拜年，點知....半夜開始已經訓得唔好，唔知做乜，好似M痛咁，訓下醒下到八點，諗諗下呢啲係咪所謂嘅陣痛呢？於是上網check下同開始計時間，等老公起身就同佢講我呢個情況，佢就話不如入院，我係有啲唔想，因為想見下契女，但又唔想小b有咩事，於是我又再次入院。
又去到熟悉的環境，已經有第一次經驗，所以都知道個情序，去到食lunch先可以見到老公，不過護士話無咁快生得，仲叫我行多啲。之後我仲玩埋嗰個健身波，希望有啲動靜，食完晚飯覺得陣痛密咗，同護士講佢都係話未得，有排，即刻心都灰左。
夜晚訓覺訓得唔好，個肚好痛，多次出出入入洗手間，又唔想嘈醒其他人，自己喊都要細細聲。終於去到零晨兩點左右，有護士見我企係度問我做乜，我話痛到訓唔到想企下，佢幫我做檢查，又係嗰句「未得呀，有排，一度都未有」。乜痛成咁連一度都無？
真係無乜點訓又累，個肚好痛但又未痛到要叫，記起朋友講過要誇張少少先有人理我。等到醫生來，本來佢唔係睇我先，但我痛到坐唔到要挨住個床邊，醫生見到我咁就同我檢查先，一檢查完就話我已經開到4度，叫我執野落產房。終於可以生拉，點知醫生話我係第一胎無咁快生得，估計大概下午可以生。仲要等甘耐？我又好冷靜咁叫老公放半日假lunch後先來。
落到去產房，去咗一邊係等生嘅area，之前係隔離個area完全唔知道d人等生嘅情況，嚟到呢度忽然有d驚。開頭逼自己訓覺，盡量唔聽d媽媽呼叫，護士不斷重複唔好叫要留氣。去到唔知幾點，我已經忍唔到，狂呼叫。其實又唔係好痛，不過就係嗰下叫出來會舒服啲，但係護士又係嗰句，未得呀留啖氣。
又唔知到幾點，我盡量用呼吸法去舒緩痛楚，但有時候真係唔得，覺得要生咁，呢個時候助產士好似考試咁，由頭到尾講同做一次俾佢上師睇，我唔理佢捉住佢隻手問幾時生得，佢又係咁問我係咪要去廁所，我朝早起身已經飲唔落水而且早餐啲粥都食唔曬，難道咁都有得去嗎？
終於等到醫生來檢查，問我一至十有幾痛，我話九，之後佢同護士講左幾句就走左。跟住護士就同我講依家推你入產房生仔，我嗰刻好開心因為可以卸貨。呢個時候護士話我老公已經到咗，問我佢係咪會陪產，其實當初問過老公佢話會陪產，但係我突然唔想佢見到我生仔個樣，所以無俾老公入來陪產。
護士準備好就叫我試生，但係原來無乜點食過野同無飲過水嘅我已經無乜力氣，期間佢地叫我休息一下，但係仲辛苦仲難過。每次當我想生嘅時候，護士都叫我試下，但都唔成功，過咗一個鐘左右，突然一大班護士加助產士入咗來同我加油打氣叫我依家試下用力生。當然試咗幾次都係唔得，係呢個時候話見到小b嘅頭髮，佢哋同我打氣，正當諗住試埋呢次都唔得就叫老公入來陪我，點知有個好似資深啲嘅護士係我肚度一推，我以為又要用力之際，突然聽到bb喊聲加一句恭喜，我生b成功。即刻多謝咁多位護士，佢哋抹乾小b個身就抱俾我肌膚之親，嗰刻好感動，護士叫我打電話俾老公入來見下小b，點知打咗兩次都搵唔到佢，後來仲要等病床先可以推走我，所以老公等咗幾個鐘先見到小b。事後我有問佢有無唔開心因為我拒絕俾佢陪產，佢話無，仲多謝我辛苦生了小b，從始開始我們的仨人生活。
謝謝你們在我身邊！
|
https://www.openrice.com/en/hongkong/promo/%E6%B8%B8%E6%B0%B4%E7%83%A4%E9%AD%9A%E5%85%8D%E8%B2%BB%E5%8D%87%E7%B4%9A-%E5%8A%A0%E5%85%A5%E9%AE%91%E9%AD%9A-%E7%94%9F%E8%A0%94-a5769
|
游水烤魚免費升級 加入鮑魚．生蠔！
小魚兒尖沙咀及黃大仙分店推出限定口味「釜山生蠔麻辣鮑魚海鮮烤魚」！引入不同配料務求將麻辣做到極致，但同時價錢亦相當吸引照樣是海鮮口味！
風味不變但配料升級，體驗不一樣的聖誕！
如果你未食過「小魚兒」，我就講多少少背景先～雖然呢度主打多款烤魚，但其實更似一間日式居酒屋，因為呢度可以飲到好多款酒，清酒、梅酒、生啤等等數得出都有，仲有好多佐酒串燒小食，所以除咗有一班烤魚棒場客外，唔少人仲會夜晚嚟飲返杯Hea 吓㗎。
呢度有多款酒類，梅酒、清酒、生啤等都有。
「小魚兒」有4款魚同7款湯底揀，人氣大熱嘅「江團魚」、被稱為魚王嘅「三刀」都有～魚款、湯底、辣度都可以用手機Scan QR code 慢慢揀慢慢落單，喺疫情下又可以減少同店員交流，安心好多。
今次自動升級嘅海鮮烤魚，就係Menu 上嘅「萬洲黃金香辣海鮮豆花」喇。海鮮款式同份量都好多，而且呢度嘅海鮮係店家每日親自去香港街市拎貨㗎，所以全部都係新鮮游水！個人覺得中、小辣都容易接受，辣味嚟得快又夠香，唔會遮蓋海鮮鮮味之餘仲吊一吊味，好過到辣癮。
鮑魚大大隻，每日新鮮街市入貨。
生蠔Juicy。
生蠔都可以單點追加，Order 其他烤魚都可以食到。
新出必食配料！
前文都話呢度儲落唔少熟客，因為店家經常推新嘢，成日嚟食都唔悶。最近就有「牛黃喉」同「鮮鵝腸」～兩款都係口感No.1 嘅配料，但口感又有少少少少唔同。個人覺得「牛黃喉」爽得清脆俐落，味道較淡主力Enjoy口感。
「牛黃喉」爽得清脆俐落。
「鮮鵝腸」就如其名真係新鮮，爽彈得嚟又比雪藏鵝腸多咗種QQ口感，而且掛湯能力強，有齊辣味＋口感，又辣又Q彈好過癮。
「鮮鵝腸」夠新鮮，爽口Q彈。
佐酒串燒小食款好多，但估唔到最人氣係大路嘅「燒雞中翼」。雞翼係我自己最鍾意嘅中間開邊切法，因為皮肉更薄、燒得更脆，真係做到皮脆肉嫩，而且拎住竹簽食𠴱陣最方便。雞中翼有幾款口味揀，店家話孜然味最多人揀，獨特香草味又有少少辛辣，佐酒啱晒。
「燒雞中翼」燒得皮脆肉嫩，好香口。
「燒羊架」有羊味又唔羶，燒得啱啱好Keep 到嫩滑有肉汁。而且呢度係用環保陶炭烤爐，所以羊肉仲有微微炭香。
環保陶炭烤爐，令烤肉有淡淡炭燒香。
聖誕梗係要同朋友飲多兩杯，呢度新推「熱情果配Hoegaarden Rosee」同「青檸梳打配Corona Extra」，容易入口又打卡able，好啱女仔嗌。
「熱情果配Hoegaarden Rosee」酸酸甜甜又有花香。
「青檸梳打配Corona Extra」用玩味方式呈現Corona Extra 配青檸嘅經典味道。
|
https://www.england01.co.uk/2020/10/12/prove-your-knowledge-of-english-for-citizenship-and-settling/
|
而有人話搵工有用喱個真係Yes / No 問題。小編冇考過ILETS 而好多時見工果時對方已經知道你英文能力。所以係咪有用呢，我覺得真係見人見志。
考IELTS B1 其實唔難，B1 考嘅唔係文法而係對答技巧，日常生活用語等。考試係由你同另一個考生討論隨機題目，而考官會對過程作出評分。有啲似以前會考Oral 對手差，你個分數都會同時拉低一齊fail，而B1 只有Pass或者Fail 而好少會係其中一個Pass 另一個Fail，除非你表現好突出。
上面一直講IELTS B1唔難考，咁點解要推介第二個考試呢 ? 係英國考得ILETS B1大多係想申請永居或入籍嘅外籍人仕。 即係話你遇到嘅對手都係來自不同國家。試想像一下遇著一個中東或者印度口音，你成功聽得明對方嘅機會係幾多? 親身經歷，考試遇上一個非洲大媽，考題係名人，我同佢講Bruce Lee 佢俾個黑人問號我，已經冇共同話題，而各自有口音互相聽唔明對方講緊乜討論唔到，我個考試咁就玩完，£150就化為烏有。
以下係小編個人經歷嘅建議。 最後朋友介紹下我重考Trinity College B1 GESE Grade 5 SELT test。 同樣係英國政府認可機構。最重要係達到目的，成功認可申請永居目的唔係向高難度桃戰。 而唯一問題係，佢只有英國本地先有得考。
考Trinity College 好簡單，一對一，考生對考官。題目由自己預備。 報名後佢會叫你去下截一張考題，考試前好好預備，由主Topic開始寫六樣相關題目作討論。
考試時題目交俾考官，考官會圍繞你題目去傾偈。整個過程考官都比較興鬆，考官簡單問候一下然後就會傾閒偈咁同你講你預備嘅題目。成個過程似係同一個新相識朋友吹水 ，而話題係你預設，生字對答都可以好好預備。
價錢都係一樣，其實考Trinity 真係比較容易同簡單，最好係可以免去同豬隊友交手嘅風險。唯一缺點係，耐不耐有傳聞話政府唔再認可Trinity成績。不過通常英國政府取消相關 認可都要時間，有五年我覺得到時先再update再睇都未遲。依家唔駛浪費心力去睇ILETS啦。
最後總結係，申請永居前五年英國生活，要好好努力練習英文，唔好擔心文法只要努力去講就會進步，有五年練習都考唔到，咁要好好檢討。
人在英國靠Google生存，唔著高踭鞋會死嘅80後香港中女。有啲字係得英文唔會有中文，因為你係英國你要用英文。
Like我地Facebook！
本網站使用Cookie，瀏覽本網站代表你同意相關條款和技術。
|
https://wealth.hket.com/article/2722459/Fresh%20grad%E5%88%9D%E5%85%A5%E8%81%B7%E5%A0%B4%E3%80%80%E8%A6%81%E9%BB%9E%E6%A8%A3%E7%90%86%E8%B2%A1%EF%BC%9F%EF%BC%88%E4%BF%9D%E9%9A%AA%E7%AF%87%EF%BC%89?mtc=b0017
|
2020年嚟到8月，亦都係畢業生積極搵工嘅季節，受疫情影響，今年經濟唔好，畢業生就業職位亦無之前多，部分畢業生或者已經搵到工，已踏入「社會大學」被進一步鍛鍊人生，仲未搵到的，唔使氣餒，最緊要唔好放棄自己，唔好覺得自己唔得。
無論你搵到筍工定衰工，出嚟社會工作，理財係唔可以缺少。坊間理財產品眾多，花多眼亂，你走入銀行話想開個出糧戶口，銀行職員可能順便會Sell你理財產品，作為一個初初踏入社會嘅人，聽完講解都未必明呢係啲咩，而且Fresh grad收入唔高，點買得起咁多嘢？積臣都曾經係Fresh grad，作為過來人，我講一講自己經驗。
政府派錢1萬蚊 做咩都好 但最唔好就係儲現金！
𠵱家各大金融機構，最熱賣嘅係儲蓄保險，簡單咁講，儲蓄保險即係強迫你儲錢嘅計劃，例如每個月供一筆錢，供滿之後就由佢滾存，而個計劃會提供2至4厘保證回報。
對於儲蓄保險，積臣認為除非你係月月清，但又想儲錢啲人，儲蓄保回報唔算高，如果要財富增值，係另有更好選擇。第二係儲蓄保要供滿後，過咗某個年度，個權益金額先會等同你個總供款，如果係之前提早攞錢，係會損失保單價值，即係你唔會攞得足你總供款，如果考慮到有未來現金流的需要，儲蓄保險未必啱。
咁儲蓄保險點解會叫保險呢？因為佢會有身故保障成份，但身故保障成份效益唔高，簡單講講槓桿成分超低，即係你供20萬蚊，萬一你不幸去世，受益人係唔會索償到100萬，想要身故保障，一係意外保險，一係人壽保險。
第二係年金，年金有分延期同即期年金，前者同儲蓄保險近似，都係月月供，供滿後，由得佢滾存，計劃提供2至4厘保證回報，後者即係即時畀一大筆本金，可即時每月攞返部分本利過活，即期年金比較多係退休人士或即將退休人士使用。
買得年金，通常係計劃未來退休用，等退休時有長糧，積臣認為要選擇派到你終老嘅終生年金。雖然年金愈後生參加，愈早供滿，就有更多時間滾存本利，退休時就多啲資金可以用，但除非你已諗緊未來退休計劃，或者留筆錢畀未來子女用途，否則唔使諗住，因為年金每月供款並唔少，二來計劃回報同儲蓄保一樣唔算高。
到醫療系列保險喇，作為fresh grad，要留意保險唔需要多，先集中諗醫療住院保險，保障小病、住院、小手術或意外，到收入提高時，就要考慮下危疾保，危疾有年輕化趨勢，若患上危疾，醫療開支隨時令人傾家蕩產。而愈年輕投保，保費愈低，近年有網上保險公司加入市場，令醫保同危疾保保費更低，亦都多咗入門級選擇。
兩種保險，積臣認為最好唔好選擇有儲蓄成份，因為儲蓄成份嘅保費同回報計算就會變得好複雜，而且保費一定會比純保障計劃更多，係會影響你現金流，而且中途斷供會有機會損失大部分保單價值。
而人壽保險，當你有家室時，特別係如果你係家中經濟支柱先買，因為人壽保險主要係保障身故後賠償，當你不幸去世，你不能工作嘅子女或家人，都可以有筆應急開支。
今次先講到呢到，咦！點解好似咩嘢積臣都Say no？因為愈年輕可承受投資風險愈高，此時應盡力保留現金流，提高自己投資回報，儲蓄保同年金或會啱保守型投資者，但追求財富增值，有其他方法，積臣下期會講下投資產品。
投資初哥入門 想學投資應從何處開始？
博客 - 移民海外保險點處理好？套現壽險保單是否可行？
移民海外保險點處理好？套現壽險保單是否可行？
|
https://flydayhongkong.likehour.com/trips/%E5%8D%B0%E8%88%AA%E7%AD%8D%E6%B8%9B%EF%BC%81%E9%A6%99%E6%B8%AF%E4%BE%86%E5%9B%9E%E9%A6%96%E7%88%BE%EF%BC%9A%E7%B6%93%E6%BF%9F%E8%89%991053%E8%B5%B7%E3%80%81%E5%95%86%E5%8B%99%E8%89%993255.html
|
講到韓國平機票，印航都係筍玩之選！10月底前出發，香港來回首爾$ 1,053起 (連稅$ 1,611起)！啱晒秋天去賞楓、Shopping！
想飛得舒服啲，商務艙都有優惠：來回$ 3,255起 (連稅$ 3,754起)！商務艙有 Flat bed 比大家瞓住飛，仲包40kg寄艙行李額，去掃貨唔駛怕行李超重！
航班係逢星期一、三、五、日出發，時間係早去午返，相當實用！而且係用 787 夢幻客機執飛，無論坐 Econ 定 Business 環境都唔錯㗎！
另外，用大新信用卡訂商務艙，用優惠代碼即減$ 200！於 Hutchgo 預訂時輸入優惠代碼「DAHSING200」，商務艙來回連稅$ 3,554起！超抵！
使用大新卡減$ 200優惠後，乘搭印度航空．商務艙，香港來回首爾$ 3,025起 (連稅$ 3,554起)！
|
https://words.hk/faiman/view/701/Social+Media+%E6%9C%AC%E8%BA%AB%E4%B8%80%E9%96%8B%E5%A7%8B%EF%BC%8C%E4%BF%82%E5%A5%BD%E7%BE%8E%E5%A5%BD%E5%92%81%EF%BC%8C%E6%83%B3%E5%A4%A7%E5%AE%B6%E6%9C%8B%E5%8F%8B%E5%B0%B1%E7%AE%97%E5%94%94%E4%BF%82%E8%BA%AB%E9%82%8A%EF%BC%8C%E9%83%BD%E4%B8%80%E6%A8%A3%E5%8F%AF%E4%BB%A5%E7%85%A7%E6%A8%A3%E5%88%86%E4%BA%AB%E7%94%9F%E6%B4%BB%E9%BB%9E%E6%BB%B4
|
塔：諗番轉頭，Social Media 本身一開始，係好美好咁，想大家朋友就算唔係身邊，都一樣可以照樣分享生活點滴。但係依家就突然變左多左條旁證茂利係隔離，時時刻刻都睥住你同埋摘你名，似足舊時小學果啲專捉人有無係個操場度跑既風紀咁。
本來你都係想傾下閒偈唶，佢就突然之間彈出黎話：
喂唔好講呀，未經證實呀。又或者係：呢啲野有爭議呀，好講少句啦，唔係後果自負呀。如果你都仲敢繼續講，佢就會掌你咀，甚至搵牛皮膠紙痴實你個口，可能要四十八小時之後先痛快幫你撕番開咁囉。手執呢種權力同執行力既人，你都咪話唔爽歪歪。
我有時都係度諗，呢個世界依家究竟仲有咩係可以講係全無爭議既。當地球係咪圓，都有人質疑，而就算數學呢啲已經去到純學術領域，1+1 係咪等於 2 都可以拗到數學教授係 Twitter 都話要投降。更加唔好話統計既或然率以及估算究竟可唔可以 prove 到啲乜。
大膽啲講，只要多於一個人有唔同想法，就算事實話講到幾擺在眼前幾Trivial ，基本上都可以有爭議。所以任何野佢都有機會唔俾你講，睇下佢有無心去裝你咁解。令到審查變得更合理，呢個真係提供左一個好方便既理由。
寫到呢度，突然諗番起，警察查你身份證，都係為左維護法紀，伸張正義，忠誠勇毅真係唔係浪得虛名。依家話要 DQ 議員，亦係因為用左一啲方法已經驗證到佢地唔夠愛國。所以有時都唔好夾硬話分自由派就點點點專制派就點點點，其實某啲時候，大家理念會出奇地相似架哩。嘿嘿。
|
https://www.loholiday.com/2019/10/14/pattaya_gogobar_night_life/
|
去泰國旅行，一要去gogobar瘋狂一番。
芭堤雅最出名嘅紅燈區集中地就係Pattaya walking street 步行街，一行入去步行街，就會見到好多gogobar、酒吧、夜店、餐廳等等，入面娛樂嘅類型好多，係芭堤雅一個好重要嘅紅燈區。
每晚7點－凌晨3點，walking street嘅就會禁止車輛進入，呢個時候正式揭開左紙醉金迷嘅序幕，會係街上見到各式各樣嘅女仔、當地人、唔同國家嘅遊客徘徊。原來一般步行街入面嘅酒吧係唔需要入場費，如果入去覺得質素唔係咁好，不妨去第二間睇下。如果想請入面美女阿你傾傾計，就一定要請佢飲酒；另外，你係gogo bar到睇岩左個女仔，想帶佢「出街」，要向酒吧支付一定嘅費用。
gogobar有咩特別？
好多人都好奇，gogobar 同一般嘅酒吧有咩分別？其實gogobar最大嘅特色就係入面有好多性感美女係台上面熱舞，而且佢地身上都有一個號碼牌，如果睇上左美女，可以同服務生講聲，帶佢過黎傾計飲酒。
gogobar 入面嘅女仔質素好唔好？
靚係好主觀嘅，不過gogobar 入面嘅女人並唔係我地心入面諗嘅皮膚好黑，打扮好老套個啲泰妹，反而好多都係香港人覺得好靚好索嘅女人，都好符合亞洲人嘅審美觀；當然另外有啲就係西方人會鍾意嘅面孔，因為主要客源都係西方人比較多。
最後，walking street真係愈夜愈精彩，可以去見識下gogobar，最緊要大家玩嘅時候要顧及人身安全喔！
3000公里青甘大環線 踏上最靚嘅公路！
|
https://vegas360.hk/%E8%82%8C%E8%86%9A%E8%AD%B7%E7%90%86-%E8%BE%A6%E5%85%AC%E5%AE%A4ol/
|
長期留喺冷氣環境工作，肌膚水份被抽乾！教你6個肌膚保濕大法，令你保持水嫩透肌！
朝早洗臉嘅水唔可以太熱，又唔可以太凍！水太熱，會加快肌膚底層水分嘅流失；水太凍，會令毛孔收縮，無法將毛孔中嘅污垢清洗乾淨，所以用溫水洗臉最適合！
一返到辦公室，啲冷氣就開始偷偷地帶走你臉上嘅水份。此時可以用保濕噴霧噴一噴皮膚，保持肌膚嘅濕潤狀態。除咗可以為肌膚進行隨時隨地補水滋潤，仲可以調節肌膚水油平衡。
冷氣環境會帶走肌膚表面大部分嘅水份， 所以要定時飲水， 及時補充被抽乾嘅水份。大約半小時飲半杯水就最啱喇！長時間乾渴或者一次過飲太多水都對肌膚補水無幫助。
食多啲含有膠原蛋白質嘅食物對皮膚好有幫助，因為膠原蛋白係肌膚中嘅主要成份，可以令細胞變得豐滿，肌膚充盈，保持肌膚彈性同潤澤。含有膠原蛋白嘅食品主要有豬蹄、牛蹄筋、鮮魚等。
辦公室嘅空氣已經好乾燥，而吸煙仲會進一步引發細胞氧氣同氧份供給不足，加劇肌膚嘅乾燥同晦暗。
喺辦公室做咗成日野，就算一直用噴霧補水，但肌膚唔多唔少都係會流失水份，所以夜晚瞓教前嘅保濕護理係必需嘅！肌膚護理最好喺夜晚11點前進行，因為夜晚11點至淩晨2點係肌膚細胞最活躍嘅時候。做完護膚之後就可以靚靚咁瞓一教啦！
小編誠意推薦：
療程利用三重透明質酸複合配方滲入深層肌膚，為肌膚形成保護膜，長效鎖緊水份。強效保濕之餘，仲可以消除肌膚皺紋，令肌膚回復嫩滑細緻，為你打造無瑕水光肌！
療程採用嘅產品來自於1974年創立嘅意大利品牌Bottega di Lunga Vita （BLV），全部產品都係用 San Pellegrino 礦泉水研製，所有產品都含有豐富嘅礦物質，成份天然。而且含有2大專利配方：
再配合海鹽配方，有效深層淨化排毒同軟化角質。BLV所有產品都已經通過皮膚科嘅臨床測試：無鎳測試，不含對羥苯甲酸、石油產品、動物蛋白、過敏原、著色劑及酒精成份，保證安全可靠。
快啲嚟VEGAS 360體驗BLV尊尚水嫩柔肌療程啦！
唔做好防曬，皮膚好易老！醒你幾個防曬嘅知識！
|
http://hkwildlife.net/Forum/viewthread.php?tid=16054&extra=page%3D2%26amp%3Bfilter%3Dtype%26amp%3Btypeid%3D65
|
BWA 2007-8-6 23:13 種子 +3 有用資料！
海邊植物,現場見無葉。
枝條綠色，好似「綠玉」咁靚。
Sze 2008-3-14 23:02 種子 +5 被你搶答左！
lalajacky 2008-3-14 22:39 種子 +3 感謝回覆！
|
https://packngo.hk/%E4%BB%8A%E6%AC%A1%E7%B6%93%E6%BF%9F%E8%89%99%EF%BC%81%E9%A6%AC%E5%8D%B0%E8%88%AA%E7%A9%BA%E4%BE%86%E5%9B%9E%E5%90%89%E9%9A%86%E5%9D%A1706%E8%B5%B7%EF%BC%81/
|
抵嘢真係唔怕翻炒嘅！好似馬印航空又做大減價！來回吉隆坡$706起(連稅$1090起)，包30KG行李同飛機餐，呢口價勁抵！我哋試坐過，質素有驚喜架！
櫻花期都有！濟洲航空單程首爾/濟洲$260起！
LIVE直播進行中 – 星宇航空首航日桃機貴賓室開箱！
下一則 真係劈爛市！新加坡航空來回倫敦$2942起！
上一則 你減我又劈！泰國亞洲航空來回曼谷$536起！
|
https://www.uwants.com/viewthread.php?tid=20196105&extra=page%3D1&page=4&tr_h=1184830648606f7652508850_51810697
|
嘩…要食救心吖！
無情情又幾乎12碼，今季真係白痴。
以為十二碼⋯好彩系外面。
唔係化⋯明明未入禁區。
原來唔係⋯但結果一樣。
唉…！仲乜Q呀！
有冇搞撚錯⋯我哋VAR就計埋毛，佢哋隻手凸晒出嚟就唔計。
個勢好地地，連輸2粒！
追和都當赢。
[2020-21 英超第三十一輪] 利物浦 vs 阿士東維拉 [2020-21 英超第三十二輪] 列斯聯 vs 利物浦 [2020-21 歐聯8強淘汰賽次回合] 利物浦 vs 皇家馬德里 [曼聯 - 紅魔~鬼Ψ版] 摩佬：Ole冇資格同我辯論！
|
Subsets and Splits
No community queries yet
The top public SQL queries from the community will appear here once available.